প্রাণিসম্পদ অধিদপ্তরে কন্ট্রোল রুম চালু ৪ এপ্রিল\nপ্রকাশ: ২০২০-০৪-০২ ৫:৫৭:১০ পিএম || আপডেট: ২০২০-০৪-০২ ৫:৫৭:১০ পিএম\nকরোনায় পোল্ট্রি ও ডেইরি খাতের সংকট মোকাবিলার লক্ষ্যে ৪ এপ্রিল (শনিবার) কন্ট্রোল রুম চালুর সিদ্ধান্ত নিয়েছে মৎস্য ও প্রাণিসম্পদ মন্ত্রণালয়। রাজধানীর ফার্মগেটের প্রাণিসম্পদ অধিদপ্তরে এই কন্ট্রোল রুম চালু হবে। বৃহস্প‌তিবার (২ এপ্রিল) বি‌কে‌লে ফার্মগেটে প্রাণিসম্পদ অধিদপ্তরের সম্মেলন কক্ষে আয়োজিত এক বৈঠকে সিদ্ধান্ত নেওয়া হয়েছে।\nএই প্রসঙ্গে সংশ্লিষ্ট মন্ত্রণালয়ের জনসংযোগ কর্মকর্তা মো. ইফতেখার হোসেন জানান, মৎস্য ও প্রাণিসম্পদ মন্ত্রণালয়, প্রাণিসম্পদ অধিদপ্তর ও মৎস অধিদপ্তরের কর্মকর্তাদের সমন্বয়ে প্রতিদিন সকাল ৯টা থেকে বিকাল ৫টা পর্যন্ত এই কন্ট্রোল রুম পরিচালিত হবে। দুধ, ডিমসহ পোল্ট্রি ও ডেইরি পণ্য ও খাদ্য পরিবহন, বিপণনের বিভিন্ন সমস্যা হটলাইনের মাধ্যমে তাৎক্ষণিক সমাধানের উদ্যোগ নেওয়া হবে কন্ট্রোল রুম থেকে।\nবৈঠকে সভাপতিত্ব করেন মৎস্য ও প্রাণিসম্পদ মন্ত্রণালয়ের সচিব রওনক মাহমুদ। এতে আরও উপস্থিত ছিলেন মন্ত্রণালয়ের অতিরিক্ত সচিব কাজী ওয়াছি উদ্দিন, উপসচিব ডা. অমিতাভ চক্রবর্তী, প্রাণিসম্পদ অধিদপ্তরের মহাপরিচালক ডা. আবদুল জব্বার শিকদার প্রমুখ।


এখন আরামের পোশাক | 362165|| Bangladesh Pratidin\nএখন আরামের পোশাক\nআপলোড : ২০ সেপ্টেম্বর, ২০১৮ ২২:১৮\nগরমে কৃত্রিম তন্তুর তৈরি পোশাকগুলো একেবারেই বেমানান। তাই তো মেয়েদের এ সময়ের প্রথম পছন্দ সুতি পোশাক। গরমের অস্বস্তি থেকে বাঁচতে সুতির বিকল্প নেই। সাদা এই সময়ের আদর্শ হলেও হালকা রঙিন পোশাকগুলোও বেছে নিচ্ছে অনেকেই...\nমডেল : মুমতাহিনা চৌধুরী (টয়া)\nএই গরমে কেমন পোশাকে আরাম হবে তা নিয়ে একটু আধটু মাথাব্যথা থাকতেই পারে ফ্যাশনেবল তারুণ্যের। উদ্দেশ্য এক- গরমের আরামে চাই সঠিক পোশাক।\nশরতের কড়া রোদে যেখানেই যান বা যার সঙ্গেই কথা বলুন, সবার মুখে একই বচন, উফ! কী গরম! কিন্তু তাই বলে তো কাজকর্ম থেমে নেই। কিন্তু এই গরমে কেমন পোশাকে আরাম হবে তা নিয়ে একটু আধটু মাথাব্যথা থাকতেই পারে ফ্যাশনেবল তারুণ্যের। উদ্দেশ্য এক- এই গরমে আরামের জন্য চাই সঠিক পোশাক, যা হতে হবে একদিকে ট্রেন্ডি এবং আরামদায়ক।\nকেমন হবে গরমের পোশাক\nফ্যাশনে গরমের আরাম আর আভিজাত্য বজায় রেখে তরুণীদের পছন্দের তালিকায় বরাবরই শীর্ষে আছে সুতি পোশাক। সুতি পোশাক সহজে ঘাম শুষে নেয়। প্রাকৃতিক তন্তুর তৈরি বলে মসৃণও হয়। তাই এখন সুতি পোশাক পরিধানের পরামর্শ দিচ্ছেন ফ্যাশন বোদ্ধারা। তবে খুব বেশি চাকচিক্যময় পোশাক নয়, সাদামাটা সুতি পোশাক বেছে নেওয়ার পরামর্শ দিয়েছেন ডিজাইনাররা। এ সময় কৃত্রিম তন্তুর পোশাক এড়িয়ে চলার পরামর্শ দিচ্ছেন আবার কেউ কেউ। কেননা, এ ধরনের কাপড়গুলো ঘাম শুষে নিতে পারে না। ফলে পোশাকটা শরীরে লেগে থাকে এবং যা অস্বস্তি তো বটেই, দৃষ্টিকটুও।\nকুর্তি-কামিজে গরমের আরাম\nএ সময় মেয়েদের পছন্দ সুতি কাপড়ের পোশাক। সেটা সালোয়ার-কামিজ, কুর্তি বা ফতুয়া যা-ই হোক না কেন। তবে পোশাকটা যদি কামিজ হয় তাহলে সঙ্গে মানানসই রং ও ডিজাইনের সালোয়ার ও ওড়না। প্রচণ্ড গরমের কারণে আরামদায়ক কুর্তা ও ফতুয়ার প্রতিও ঝুঁকছে অনেক তরুণী। জিন্সের সঙ্গে মানানসই পোশাকগুলো হতে পারে বিকালের আদর্শ। এ সময় পালাজো, লং কুর্তি, কিংবা ঢিলেঢালা কাটের পোশাকও জড়িয়ে নিচ্ছে তরুণীরা। দিনের বেলা তো বটেই, রাতের আয়োজনে নিজের পোশাকে ভিন্নতা আনতে এমন পোশাক দারুণ। এ ছাড়াও শাড়ি পরতে চাইলে সুতি শাড়িও হতে পারে এই গরমের আদর্শ পোশাক।\nট্রেন্ডি কাটছাঁটে সুতি পোশাক\nগরমের পোশাকে এসেছে নানা বৈচিত্র্য। তরুণীরা পছন্দ মতো বেছে নিচ্ছে হাতা কাটা, ছোট হাতা এমনকি ম্যাগি হাতার কুর্তি-কামিজ। উঁচু গলার কাজকে পেছনে ফেলে এখন বেশি চলছে চারকোণা, পানপাতা ও ভি-আকৃতির গলা। আর পোশাকগুলোয় করা হয়েছে ব্লক, কারচুপি, অ্যাপ্লিক, ভরাট অ্যাপ্লিক ও অ্যামব্রয়ডারির কাজ। লম্বা কাটিংয়ের কুর্তি-কামিজের পরিবর্তে এখন বেশি চলছে মাঝারি কাটিংয়ের কুর্তি-কামিজ।\nকেমন হবে গরমের রং\nগরমে পোশাক নির্বাচনের ক্ষেত্রে মেয়েরা সাদা, হালকা গোলাপি, হালকা বেগুনি, হালকা নীল, বাদামি, আকাশি, হালকা হলুদ, ধূসরসহ হালকা রঙের পোশাকগুলো বেছে নেন। ফ্যাশন ডিজাইনাররাও এ সময় হালকা রঙের পোশাক পরিধানের ওপর প্রাধান্য দেন বেশি। আসলে গরমে সাদা ও অন্যান্য হালকা রঙের পোশাক শুধু তাপ শোষণই করে না, সেই সঙ্গে চোখকে দেয় প্রশান্তি। গরমে গাঢ় রং এড়িয়ে চলাই শ্রেয়।


অভিনয়ের জন্য নগ্ন হতে আপত্তি নেই পাওলি দামের - The Bengali Times\nঅভিনয়ের জন্য নগ্ন হতে আপত্তি নেই পাওলি দামের\n১৯৯২ সালের ছবি, ‘ড্যামেজ’। ব্রিটিশ পরিচালক লুই মাল একই শিরোনামের একটি উপন্যাস থেকে গল্পটি নিয়েছিলেন। নগ্নতা, অন্তরঙ্গতা, কামনা, শরীরী সম্পর্ক—এ সব কিছুই যে ভীষণ বাস্তব, তা তিনি পর্দায় ফুটিয়ে তুলেছিলেন। এ ধরনের বিভিন্ন ছবি দেখার অভ্যাস ছোট থেকেই তৈরি হয়েছিল পাওলি দামের।\nখুব অল্প বয়সেই বিশ্ব চলচ্চিত্রের সঙ্গে আলাপ তাঁর। চলচ্চিত্রের অর্থ খুঁজে পেয়েছিলেন তিনি। তাই ‘ছত্রাক’-এ অভিনয় করার সময়ে সেই চরিত্রটি তিনি আর পাঁচটি চরিত্রের মতোই দেখেছিলেন। সেভাবেই চরিত্রের কাছে নিজেকে সমর্পণ করেছিলেন। কিন্তু দর্শকদের পক্ষ থেকে এত সহজ প্রতিক্রিয়া কি? আনন্দবাজার অনলাইনে শনিবারের লাইভ আড্ডা ‘অ-জানাকথা’য় সেই সময়টিকে মনে করলেন পাওলি।\nঅভিনয় জীবনের শুরুতেই শ্রীলঙ্কার এক পরিচালকের ছবি ‘ছত্রাক’-এ অভিনয় করার সুযোগ পান পাওলি। সেই ছবি কান চলচ্চিত্র উৎসব থেকে টরন্টো চলচ্চিত্র উৎসব—একাধিক দেশে স্বীকৃতি পায়। কিন্তু বাংলায় সেই ছবির যাত্রা সহজ ছিল না। বিশেষ করে পাওলির জন্য।\nনগ্নতা এবং শারীরিক সম্পর্কের চিত্রায়ণ নিয়ে বিতর্কের ঝড় ওঠে পশ্চিমবঙ্গে। কেউ সরাসরি নিন্দা করেন, কেউ বা ঠাট্টার ছলে সমালোচনা করেন। প্রসঙ্গে পাওলি বললেন, ‘অনেকেই হয়তো ভালোবাসেন বিতর্ক। কিন্তু আমি সে রকম নই। বিতর্ক উপভোগ করি না। আমার মতে, সর্বক্ষণ খারাপ কথা বলার কী দরকার? ভালো কথাও তো বলতে পারি। ’\nপাওলি জানালেন, ‘টাইটানিক’-এর মতো জনপ্রিয় হলিউড ছবিতেও খুব সহজে নগ্নতাকে ফুটিয়ে তোলা হয়েছে। তাই ‘ছত্রাক’-এর একটি অন্তরঙ্গ দৃশ্য মুক্তি পাওয়ার পরে তাঁর নগ্ন হওয়া নিয়ে নেতিবাচক প্রতিক্রিয়া শুনে অবাক হয়েছিলেন পাওলি। তিনি ভাবতেই পারেননি যে দর্শক ছবিটি নিয়ে নয়, কেবল তাঁর নগ্ন হওয়া নিয়ে কথা বলবেন!\nপরবর্তী কালে যদি নগ্ন দৃশ্যে আবারও অভিনয় করতে হয়, তিনি করবেন? পাওলির উত্তর, ‘যদি বুঝি, সেই চরিত্রটি জন্য আমার মন, আত্মা এবং শরীর একই জায়গায় এসে মিলেছে, তবে অবশ্যই করব। যেকোনো চরিত্রের জন্য এটা গুরুত্বপূর্ণ। নিজেকে নিজের কাছে এবং ওই চরিত্রের কাছে সমর্পণ করে দিই আমি। যদি সে রকম চরিত্রে অভিনয় করার সুযোগ আসে, যেখানে এই সব কিছু ঘটবে, তাহলে নগ্নতা নিয়ে কোনো অসুবিধা নেই। ’\nপাওলি দাম বাংলাদেশের ‘সত্তা’ ছবিতেও অভিনয় করেছেন। তার সঙ্গে ছিলেন শাকিব খান।\nআগের খবরঅসাধু ব্যবসায়ীদের রুখতে শিগগিরই টাস্কফোর্স গঠন করা হবে\nপরের খবরসোলাইমানিকে হত্যার প্রতিশোধ নিতে ডেটিংয়ে গিয়ে নারীর ছুরিকাঘাত\nসময় বয়ে যায় কিন্তু সৌন্দর্য রয়ে যায়: সুস্মিতা সেন\nআইনি ঝামেলায় অমিতাভ, অজয়, শাহরুখ ও রণবীর


আশ্রয়কেন্দ্রে ঈদ করবেন হাওর পাড়ের ১৯৫০ পরিবার | The Daily Star Bangla\n০৪:৪০ অপরাহ্ন, জুলাই ৩১, ২০২০ / সর্বশেষ সংশোধিত: ০৪:৪৪ অপরাহ্ন, জুলাই ৩১, ২০২০\n‘এইবার আমরার ঈদ হইতো নায়’\nসুনামগঞ্জের তাহিরপুর উপজেলার দক্ষিণ শ্রীপুর ইউনিয়নের একটি আশ্রয়কেন্দ্র। ছবি: সংগৃহীত\nতিন দফা বন্যায় থমকে গেছে সুনামগঞ্জের হাওর পাড়ের মানুষের স্বাভাবিক জীবনযাপন। বাড়িতে পানি উঠে সহায়-সম্বল হারিয়ে আশ্রয়কেন্দ্রে আছেন হাওর পাড়ের এক হাজার ৯৫০টি পরিবার। ঈদের দিনও তাদের সেখানেই কাটবে।\nআজ শুক্রবার সুনামগঞ্জ জেলা প্রশাসনের বন্যা নিয়ন্ত্রণ কক্ষের দেওয়া তথ্য অনুযায়ী, এখনো জেলার ২৬১টি আশ্রয়কেন্দ্রে এক হাজার ৯৫০টি পরিবার অবস্থান করছে।\nসুনামগঞ্জ পানি উন্নয়ন বোর্ডের নির্বাহী প্রকৌশলী মো. সবিবুর রহমান দ্য ডেইলি স্টারকে বলেন, ‘সুনামগঞ্জের সার্বিক বন্যা পরিস্থিতির অনেক উন্নতি হয়েছে। তবে, গতকাল রাত পর্যন্ত সুনামগঞ্জে পুরাতন সুরমা নদীর পানি বিপৎসীমার এক সেন্টিমিটার উপর দিয়ে প্রবাহিত হচ্ছিল। আজ সকালে বিপৎসীমার নিচে নেমে এসেছে।’\nজামালগঞ্জের পাগনার হাওর পাড়ের ফেনারবাঁক ইউনিয়নের সাজেন মিয়া বলেন, ‘এখনো কাশিপুর স্কুলে আমিসহ আরও কিছু পরিবার আছে। বাড়ি ছাইড়া এইভাবে কি ঈদ করা যায়? পানি আইয়া আমরার ঈদ আনন্দের বদলে মারাত্মক কষ্টের মধ্যে ফালাইয়া দিছে। এইবার আমরার ঈদ হইতো নায়।’\nতাহিরপুর উপজেলার দক্ষিণ শ্রীপুর ইউনিয়নের রামজীবনপুর সরকারি প্রাথমিক বিদ্যালয় আশ্রয়কেন্দ্রে থাকা রঞ্জু মিয়া বলেন, ‘করোনার মধ্যেই আবার বন্যা। এখনো ঘর-বাড়িতে পানি। তাই আশ্রয়কেন্দ্রে অবস্থান করছি। দুর্ভোগ-দুর্দশার মধ্য দিয়ে দিন কাটছে। এক কথায় এবারের ঈদ আনন্দ বন্যার পানিতে ভেসে গেছে।’\nসুনামগঞ্জের পৌর মেয়র নাদের বখত দ্য ডেইলি স্টারকে বলেন, ‘পানি ধীর গতিতে নামায় অনেকেই নিজের বাড়িতে ফিরতে পারছেন না। আরও কয়েকদিন হয়তো তাদের আশ্রয়কেন্দ্রেই কাটাতে হবে।’


নিজের চিন্তাশক্তি দিয়েই জীবন বদলে দিন\nকী কারণে মানুষ ভালো বা মন্দ চিন্তা করে\nকর্মই জীবন, আবার চিন্তা থেকেই কর্মের সৃষ্টি। তাই চিন্তার পদ্ধতি ও গুণের ওপর সকল কর্মপ্রক্রিয়া ও কর্মফল নির্ভর করে। এজন্যই বলা হয়, Your thought is your energy and energy is the power. বাংলা প্রবচনেও রয়েছে- যেমন চিন্তা তেমন কর্ম, যেমন কর্ম তেমন ফল।\nচিন্তাশক্তি দিয়েই মানুষ বড় হয়, সুখী হয়, সফল ও সমৃদ্ধ হয়। প্রকৃতপক্ষে মানুষ তত বেশি বড়, যার চিন্তার শক্তি যত বেশি। অর্থাৎ চিন্তার প্রখরতা-গভীরতা ও দূরদৃষ্টি যার যত বেশি, তিনি তত বড় মাপের মানুষ এবং তার জীবন তত সমৃদ্ধ। আবার চিন্তার দারিদ্র্যের কারণেই মানুষের জীবনে ঘটে এর উল্টোটা।\nপ্রতিটি মানুষ কমবেশি ভালো চিন্তা করে, আবার সচেতন বা অবচেতনভাবে খারাপ চিন্তাও করে; যদিও অধিকাংশ ক্ষেত্রে খারাপ চিন্তা করার কথা স্বীকার করতে চায় না। Positive চিন্তা মানুষকে Positive দিকে পরিচালিত করে, আর Negative চিন্তা মানুষকে নিয়ে যায় Negative পথে। সংগত কারণেই ভালো কাজের পূর্বশর্ত হলো ভালো ভালো চিন্তা। খারাপ বা Negative চিন্তা থেকে ভালো কাজ আশা করা যায় না। Positive thoughts & ideas beget positive results and negative thoughts beget negative results -এ সূত্র চিরন্তন এবং সব মানুষের ক্ষেত্রেই সমান প্রযোজ্য।\nচিন্তার উৎস হচ্ছে মানুষের মস্তিষ্কে থাকা তথ্যভান্ডার; যে তথ্য সঞ্চয়নের শুরু মাতৃগর্ভে থাকা অবস্থায় মায়ের চিন্তা, শোনা ও বলা থেকে। প্রকৃতপক্ষে জন্মের পর থেকে এ ভান্ডার পরিপূর্ণ হতে থাকে; অনেকটা কম্পিউটারের মতো। কম্পিউটার আমাদেরকে যে আউটপুট দেয়, তা নির্ভর করে কম্পিউটারে আমরা যে ডাটা ইনপুট করেছি, সেই ডাটার ওপর। আমাদের ইনস্টল করা ডাটা ও সফটওয়্যারের বাইরে সে কোনোরূপ আউটপুট দিতে পারে না। তেমনি মস্তিষ্কে ডাটা ইন্সটলেশনের ওপর এবং মস্তিষ্কের গড়ন ও প্রকৃতির ওপর মানুষের চিন্তার ধরন ও গুণ নির্ভর করে। মস্তিষ্কে ভালো তথা Positive ডাটা ইনপুট হলে চিন্তার ধরন ভালো বা Positive হতে থাকবে, আর ডাটা খারাপ বা Negative হলে চিন্তা বা কর্ম নেতিবাচক বা খারাপ হতে থাকবে। মানুষের খারাপ চিন্তার কারণ ও প্রতিকার এবং ভালো চিন্তার শক্তি তৈরি ও সাফল্য লাভই এ লেখার প্রতিপাদ্য বিষয়।\nকী কী কারণে মানুষ ভালো বা মন্দ চিন্তা করে\nমানুষের চিন্তা ইতিবাচক হবে নাকি নেতিবাচক হবে -তা কিছু বিষয় বা কারণের ওপর নির্ভরশীল। বিশেষত তিনটি কারণের ওপর মানুষের চিন্তা ও কর্মের গুণগত বৈশিষ্ট্য নির্ভর করে।\n১। মস্তিষ্কে থাকা তথ্যের ধরন বা Quality of Information:\nমানুষের চিন্তার উৎস হচ্ছে তার মস্তিষ্কে থাকা তথ্যাবলী। মস্তিষ্কে থাকা তথ্য বা জ্ঞান যদি নেতিবাচক হয়, তাহলে চিন্তার ধরন বা বৈশিষ্ট্য হবে নেগেটিভ তথা খারাপ। যেমন- বাংলাদেশ পুলিশের একজন সদস্যের মাথায় তথ্য আছে যে, অমুক হাবিলদার অত টাকার মালিক; তমুক সার্জেন্ট গুলশানে ফ্ল্যাট কিনেছে; অমুক এসপি লন্ডনে বাড়ি করেছে...। পেশা ও কর্মসংশ্লিষ্ট এসব তথ্য মস্তিষ্কে রেখে বাড়ি-গাড়িহীন জীবন যাপনের চিন্তা করা তার পক্ষে দুরূহ। তাই বাংলাদেশ পুলিশ সদস্যের মস্তিষ্ক থেকে সৎ ও সাধারণ জীবন যাপনের চিন্তা-ভাবনা খুব বেশি আশা করা যায় না।\nওদিকে ব্রিটিশ পুলিশ সদস্যের মস্তিষ্কে এসব নেগেটিভ তথ্য নেই। তাই বাংলাদেশ পুলিশের এসব অনৈতিক চিন্তার কথা শুনলে সে অবাক হবে। আবার ঐ ব্রিটিশ পুলিশই যদি বাংলাদেশ পুলিশে কাজ করতে আসে এবং কয়েক মাস এখানে থাকে, তাহলে তার আজন্ম লালিত সততার বিষয়ে সে নিজেই কনফিউজড হয়ে উঠবে। বছরখানেক পর অনুরূপ ঘুষ-দুর্নীতিতে তার অভ্যস্ত হওয়াটা অস্বাভাবিক নয়। অর্থাৎ মানুষের ভালো-মন্দ চিন্তার উৎস হচ্ছে তার মস্তিষ্কে থাকা তথ্যাবলী।\nব্যক্তিগত জীবনে আমি প্রতিদিন প্রতিক্ষণ মানুষের মধ্যে এরূপ ভালো-মন্দের তফাত দেখতে পাচ্ছি। এ লেখায় হাত দেবার কিছুক্ষণ পূর্বের একটি ঘটনার কথা উদাহরণস্বরূপ বলছি।\nআমার স্ত্রী ড. নাজনীন এবং আমার অফিসের সহকারী পরিচালক রাজু আহমেদ আমাকে স্ট্যান্ডার্ড চার্টার্ড ব্যাংকের ক্রেডিট কার্ড ব্যবহারের পরামর্শ দেয় ৩ দিন আগে। তাৎক্ষণিকই ড. নাজনীনকে দায়িত্ব দিলাম ঐ ব্যাংকের যারা তার কাছে আসে, তাদের কাউকে আমার সাথে দেখা করাতে। ২ দিন পার হবার পর রাজুকে বললাম, তুমি ম্যাডাম থেকে এ দায়িত্ব নিয়ে ব্যাংকের সংশ্লিষ্ট ডেস্কে ফোন করে আজই তাদের কাউকে আসতে বলো। কিছুক্ষণ পর রাজু এসে বলল, স্যার এখন ১০টা বেজে গেছে; তাই তারা আজ কাউকে পাঠাতে পারবে না, কাল বা পরশু পাঠাবে। তাকে বললাম- যে কর্তার সাথে কথা বলেছ, তাকে ফোনে ধরিয়ে দাও; আমি কথা বলব।\nরাজু ফোন করে ব্যাংকের হেড অফিসে। ওপাশ থেকে স্মার্ট গলায় কথা বলা ভদ্রমহিলাকে আমার পরিচয় দিয়ে বললাম, Bank is for the clients, but clients are not for the bank. So you should consider client’s convenience; i.e. clients should be given priority. সাথে সাথেই তিনি উত্তর দিলেন- কি করতে হবে স্যার, বলুন; আপনি যাই বলেন, আমি তা চেষ্টা করব। তাই আর কথা না বাড়িয়ে তার পজিটিভ এটিচিউডের জন্য thanks দিয়ে আজই দুপুরের পর কাউকে পাঠাতে অনুরোধ করে ফোন রাখলাম।\nএ ঘটনার সূক্ষ্ম পর্যালোচনা করতে গেলে কয়েক পাতা লিখতে হবে। কিন্তু সংক্ষেপে দাঁড়ায় যে- রাজু’র মস্তিষ্কে যদি ব্যাংক ও ক্লায়েন্টের পারস্পরিক দায়িত্ব ও কর্তব্য সম্পর্কে স্বচ্ছ তথ্য বা ধারণা থাকত, যদি এরূপ বা অনুরূপ অধিকার চর্চার বিষয়ে অতীতের কোনো Success story বা পজিটিভ তথ্য তার মস্তিষ্কে থাকত -তাহলে ভদ্রমহিলার সাথে সেভাবে কথা বলায় রাজু উদ্যত হতো। ঐ কর্মকর্তাকে আমার বলা অনুরূপ কথাগুলো যদি রাজু নিজেই বলতে পারত, তাহলেতো আমার আর কথা বলতে হতো না। ঐ ব্যাংকের অফিসার রাজুকে বা আমাকে দেখেননি। শুধু আমাদের মস্তিষ্কের তথ্যের ভিত্তিতে তৈরি কথার মাধ্যমে আমাদের দু’জনকে দু’রকম বুঝে একজনকে Regret করেছেন, অন্যজনকে Oblige করেছেন।\nএভাবেই বিভিন্ন ক্ষেত্রে আমি অন্যের সহযোগিতা পেয়ে আসছি দারুণভাবে; এমনকি পুলিশের কাছ থেকেও। কারণ আমার জানা আছে যে, বাংলাদেশ পুলিশেও অনেক সৎ ও দায়িত্বশীল ব্যক্তি আছেন, যারা সৎভাবে আপনাকে সাহায্য করতে উদগ্রীব। বিভিন্নক্ষেত্রে আমার এরূপ সহযোগিতা লাভের মূল রহস্য হচ্ছে আত্মবিশ্বাস, যা অতীতের পজিটিভ ইনফরমেশন বা পজিটিভ চিন্তার মধ্যে নিহিত। অধিকার সচেতনতা বা অধিকার সম্পর্কে তথ্য বা জ্ঞানও এক্ষেত্রে বিরাট ভূমিকা রাখে। ‘অধিকার’ মানে কেবল নিজের অধিকার নয়, যা স্বার্থপরতা হিসেবে চিহ্নিত; বরং অন্যের অধিকার বোঝা এবং সে সম্পর্কে সচেতন থাকা। পুলিশের কাছ থেকে সহযোগিতা চাওয়ার ক্ষেত্রে তার অধিকারের প্রতিও আমাকে সচেতন থাকতে হবে। অন্যের অধিকার প্রতিষ্ঠায় সচেষ্ট থাকলে স্বয়ংক্রিয়ভাবেই নিজের অধিকার প্রতিষ্ঠিত হয়ে যায়। আর অন্যের অধিকারের প্রতি সচেতনতা নির্ভর করে নিজ মস্তিষ্কে থাকা অনুরূপ অনুকূল তথ্যের ওপর।\nছোটবেলা থেকে নিজের স্বার্থের পূর্বে অন্যের স্বার্থ দেখতে দেখতে এখন আর আমাকে নিজের স্বার্থ দেখতে হয় না, বরং অন্যরাই আমার স্বার্থ আমার চেয়ে বেশি দেখেন। এ প্রসঙ্গে পারিবারিক দু’টি সাধারণ বিষয় উল্লেখ করছি।\nছোটবেলায় স্কুল থেকে ফেরার পর মা যদি খাবার তুলে দিতে না পারতেন, সেক্ষেত্রে নিজ হাতে খাবার নেয়ার সময়ে মাছের বড় টুকরো বা মুরগির রানটি আমি নিতাম না। ছোটটি বা সাধারণটি নিতেই আমি স্বাচ্ছন্দ্যবোধ করতাম। ভাবতাম, বড়টি দিয়ে মা প্রয়োজনে মেহমানদারী করতে পারবেন অথবা আমার পরের জন বড়টি খাবে। কিন্তু আমার অন্য ভাই করত এর উল্টোটা। এতে মা মাঝে মাঝে তার ওপর রাগ করতেন বড়টি বা বেশি খাওয়ার কারণে, অন্যদিকে আমাকে পীড়াপীড়ি করতেন ভালোটা খাওয়ার জন্য।\nএভাবে মা আমাকে নিরাপদ ভাবতে ভাবতে ৪০ বছর পর এখনো তাঁর সাত ছেলেমেয়ের মধ্যে আমার সাথেই থাকছেন এবং প্রতিদিন সকাল-বিকাল আকর্ষণীয় খাবারটুকু খাওয়ার জন্য আমাকে পীড়াপীড়ি করেই চলেছেন।\nমায়ের পরিবারে আমার যে অভ্যাস ছিল, তা স্ত্রীর সংসারেও রয়ে গেছে। এখনো ডাইনিং টেবিলে থাকা নানা পদ খাবারের মধ্যে কোন্ পদটি অন্যরা খেতে চায় না বা কম খায় -তা সবাইকে জিজ্ঞেস করি এবং অন্যের অপছন্দের খাবারটিই খেতে আমি স্বাচ্ছন্দ্যবোধ করি। তাতে অবস্থা এমন দাঁড়িয়েছে যে- আমার পরিজনদের আনন্দ হয় তখন, যখন তাদের পছন্দের কোনো খাবার আমাকে একটু খাওয়াতে পারে। তাদের প্রিয় খাবারটি খেতে যদি আমি রাজি হই, তাহলে তারা বেজায় খুশি। আমাকে খাওয়ানোয় তাদের এই সোৎসাহ দেখে আমি বুঝতে পারি যে- তাদের অধিকার ও চাওয়া-পাওয়ার প্রতি অগ্রাধিকার দিতে দিতে এখন তারা নিজ অধিকারে অতিষ্ঠ হয়ে আমার অধিকার সচেতনতায় মেতে উঠেছে।\nআমার অফিস স্টাফদের যেকোনো ভোজ বা ভোগের ক্ষেত্রেও তাদেরকে খাওয়ানো বা দেয়ার পূর্বে আমার খাওয়া বা নেয়ার ইচ্ছা এখনো তৈরি করতে পারিনি। তারা বুঝেই নিয়েছে যে- এ নিরস ব্যক্তিকে খাওয়ানোয় আনন্দ নেই, বরং তার খাওয়ানোর আনন্দে শরীক হলেই সে খুশি। এভাবেই অন্যের অধিকারে অগ্রাধিকার দিতে দিতে তথা ইতিবাচক বা পজিটিভ চিন্তা প্রয়োগ করতে করতে এখন এমন হয়েছে যে- ভোগের ক্ষেত্রে কোনো কিছুকে আমার একার বলে মনে হয় না; এমনকি কোনো ক্ষেত্রেই এরূপ সমস্যাবোধ করি না, যার সমাধান নেই; সবকিছুই সহজ বলে মনে হয়; পৃথিবীকে অনেক বড় অনেক সুন্দর বলে মনে হয়।\nতাই আমার ক্ষেত্রে- Impossible isaword, I don’t believe. অসম্ভব বলে কোনোকিছু আমার অভিধানে নেই। আমি আরও মনে করি, পৃথিবীর সকল সমস্যার সমাধান আছে অর্থাৎ সমাধানহীন কোনো সমস্যাই পৃথিবীতে নেই। সমাধানের জন্য প্রয়োজন কেবল জ্ঞান,কৌশল এবং উদার মন তথা স্বার্থ ত্যাগের মানসিকতা।\nছোটবেলা থেকেই আমি নেগেটিভ পরিস্থিতিকে পজিটিভ করার অভ্যাস ও চর্চা করে আসছি বলে আমার সামনে নেগেটিভ এসে বেশিক্ষণ বা বেশিদিন ভর করে টিকে থাকতে পারে না। অন্যদিকে আমার আশপাশের অনেককে দেখেছি, সিঁদুরে মেঘ দেখে ভয় পায়। তাই তাদের জীবনতরী এঁকেবেঁকে চলে সংশয়ে-সন্দেহে-অনিশ্চয়তায়-হতাশায় ও অবিশ্বাসের দোলাচলে।\n২। অতীত অভিজ্ঞতা বা Past Experience:\nভালো বা মন্দ চিন্তার ক্ষেত্রে অতীত অভিজ্ঞতা টনিক হিসেবে কাজ করে। অতীতে কোনো ব্যাপারে আপনার তিক্ত অভিজ্ঞতা থাকলে বর্তমানে সেরূপ বিষয়ে আপনি সহসা ভালো চিন্তা করতে পারবেন না। যেমন- অতীতে কাউকে সাহায্য সহযোগিতা করতে গিয়ে আপনি অপমানিত হলে এখন অন্যকে সাহায্য করতে আপনি কুণ্ঠিত হবেন, কনফিউজড হবেন, পিছপা হবেন। অতীতে অন্যকে টাকা ধার দিয়ে ফেরত পাননি অথবা ফেরত পেলেও নানা বিড়ম্বনায় পড়েছেন, ঝক্কি-ঝামেলায় পড়েছেন, সম্পর্ক নষ্ট করতে হয়েছে। তাই এখন কাউকে টাকা ধার দিতে আপনি ভয় পাচ্ছেন এটাই স্বাভাবিক। বন্ধুত্ব বা ভালোবাসার ক্ষেত্রেও অন্যের থেকে প্রতারিত হলে বা আতংকিত হবার মতো কিছু অতীতে আপনার জীবনে ঘটে থাকলে আপনি বর্তমানের প্রেমিকের মাঝেও সেই আতংক খুঁজে বেড়াবেন।\nউন্নত ও আধুনিক শিক্ষা ও জ্ঞানে দক্ষ একজন সার্জন অতীত অপারেশন কেসের সাকসেস অভিজ্ঞতার সাহসে ও বিশ্বাসে বর্তমানে শত শত রোগী সফলভাবে অস্ত্রোপচার করে চলেছেন। অন্যদিকে আরেক অনভিজ্ঞ সার্জন বর্তমানে রোগীর পেটে গজ-ব্যান্ডেজ রেখে পেট সেলাই করে দিচ্ছেন। এজন্যই মেডিটেশনের হেলথ কেইসে অর্থাৎ কোনো রোগীকে ভালো করার প্রোগ্রামিংয়ের পূর্বে নিজের অতীতের Success story করার বিষয়ে পরামর্শ দেয়া হয়।\nএককথায় মানুষের অতীত অভিজ্ঞতার ভিত্তিতে তথা মস্তিষ্কে থাকা তথ্যের ওপর নির্ভর করেই তার ভালো বা মন্দ চিন্তা আসে এবং পজিটিভ বা নেগেটিভ চিন্তার প্রতিফলনে সে কাজে নেমে সফল বা ব্যর্থ হয়। এ বিষয়ে আর কোনো সংশয় বা বিতর্কের অবকাশ আছে বলে আমি মনে করি না।\n৩। দৃষ্টিভঙ্গি বা Belief System:\nমানুষ কেন ভালো বা মন্দ চিন্তা করে -এর প্রধানতম কারণ তার দৃষ্টিভঙ্গি বা Belief system. অতীতের কোনো পরিস্থিতি বা ঘটনাকে একজন কি Conclusion -এ বা কি বিশ্বাসে গ্রহণ করে রেখেছে এবং বর্তমান ঘটনা প্রবাহ কি বিশ্বাসে গ্রহণ করছে -তা থেকে তার বর্তমান ভালো বা মন্দ চিন্তার সৃষ্টি হয়। বিশ্বাসের এ প্রক্রিয়ায় পড়ে একজন মানুষ সারাজীবন ভালো বা মন্দ আচরণ করে তথা পজিটিভ বা নেগেটিভ ফল পেতে থাকে। তাই একটি ঘটনা বা পরিস্থিতি থেকে ইতিবাচক দৃষ্টিভঙ্গির শিক্ষা নিয়ে কেউ সফল ও সমৃদ্ধ জীবন যাপনে অভ্যস্ত থাকে; আবার ঐ একই পরিস্থিতিকে কেউ নেতিবাচকভাবে গ্রহণ করে ব্যর্থ চর্চায় অভ্যস্ত হয়। দু’জনের চতুর্পাশের ঘটনা প্রবাহের স্বরূপ প্রায় একই রকম হওয়া সত্ত্বেও দু’জনের Belief system দু’রকম হওয়ার কারণে একজনের গন্তব্য হয় স্বর্গের দিকে, অন্যজনের হয় নরকযাত্রা। এ দেখে অনেকে অবাক হয়, স্রষ্টার লীলাখেলা মনে করে তাঁর ওপর সব দায়-দায়িত্ব চাপিয়ে দিয়ে আত্মরক্ষায় ব্যর্থ প্রয়াসী হয়। চিন্তার এরূপ বৈপরীত্যের কারণেই পরিবারে ও সমাজে বড়-ছোট, ধনী-গরিব, মালিক-ভৃত্য, রাজা-প্রজা প্রভৃতির এত বিস্তর ব্যবধান দেখা যায়।\nউপরে উল্লেখিত ২নং অনুচ্ছেদে বর্ণিত অতীত অভিজ্ঞতার উদাহরণে সাহায্য করার ক্ষেত্রে যে দুঃখজনক অভিজ্ঞতার কথা বলা হয়েছে, তার মূলে রয়েছে ঐ ব্যক্তির দৃষ্টিভঙ্গি তথা Belief system. সে একজনকে সাহায্য করতে গিয়ে হোঁচট খেয়ে এখন পৃথিবীর তাবৎ মানুষকে অবিশ্বাস করছে। তেমনি অতীত প্রেম বা বন্ধুত্বে আতংকিত মানুষটিও বর্তমানে প্রেমের ওপর আস্থা আনতে পারছে না। পৃথিবীতে বিশ্বাস করার মতোও যে অনেক মানুষ আছে -তা এখন সে ভাবতে পারছে না। তার বোধেই আসে না যে- পৃথিবীর প্রতিটি মানুষ আলাদা, একের সাথে অন্যের মিল নেই। অতএব একটি বিষয়ে আমি দু’জন খারাপ মানুষকে দেখলেও অন্যসব মানুষ একইরূপ নাও হতে পারে। অন্যদেরকে সন্দেহ করতে করতে আমার সন্দেহ ও সংশয় আমারই সকল সাফল্য ও চাওয়া-পাওয়াকে ধূলিসাৎ করে দিচ্ছে।\nঅধিকাংশ মা-বাবা সন্তানকে বকা দিয়ে পড়ান বা পড়ার টেবিলে বসান। কারণ তারাও ছোটবেলায় পড়েছেন বকা খেয়ে। তাই তাদের বিশ্বাস, বকা দিয়েই পড়াতে হবে। তবে এ বিশ্বাসে ব্যতিক্রমী তথা পজিটিভ এটিচিউডের মানুষও রয়েছেন, যার ছোটবেলায় বকা খেয়ে পড়ার অভিজ্ঞতা থাকলেও এখন তার সন্তানকে পড়ার জন্য বকাবকি করেন না। অর্থাৎ নিজের নেগেটিভ অভিজ্ঞতা থাকা সত্ত্বেও সন্তানের সাথে পজিটিভ আচরণ করেন। এক্ষেত্রে শিক্ষা ও জ্ঞানের কারণে তার অভিজ্ঞতার নেগেটিভ বিশ্বাস চলে গিয়েছে, তার Belief system চেঞ্জ হয়ে গিয়েছে। অনুকূল ও উন্নত চিন্তায় তিনি অভিষিক্ত হওয়ায় তার আচরণ এখন আধুনিক এবং উন্নত।\nদু’বন্ধু -একজন ইঞ্জিনিয়ার, অন্যজন সংগীতশিল্পী; একত্রে বেড়াতে গিয়েছে। সেখানে ২য় জনের প্রশংসায় সবাই মশগুল দেখে প্রথম বন্ধু ঈর্ষান্বিত হয়ে রীতিমতো ক্ষুব্ধ। তার নেগেটিভ এটিচিউডের ভাবনা এরূপ- আমি ঐ বন্ধুর তুলনায় ভালো পড়াশোনা করে ইঞ্জিনিয়ার হওয়া সত্ত্বেও কেউ আমাকে চেনে না বা আমার প্রশংসা করে না।\nএখানে ইঞ্জিনিয়ার বন্ধুর Belief system নেগেটিভ হওয়ায় তার চিন্তা-চেতনা ও আচার-আচরণ সবকিছুতেই নেগেটিভ ইফেক্ট দেখা যাবে। কিন্তু ঐ বন্ধুটি যদি ভাবতে পারে যে- সঙ্গীত শিল্পীটি আমারই বন্ধু, ও প্রশংসিত হলে বা বড় হলে তাতে আমার ক্ষতি কী? বরং আমিও সেই প্রশংসার অংশীদার -এভাবে Positive belief system ভালো চিন্তা, সৃজনশীলতা ও সুকর্মের সহায়ক। তাই একই ঘটনাকে দু’ব্যক্তি দু’বিপরীত দৃষ্টিভঙ্গিতে গ্রহণ ও বিশ্বাস করার ফলে দু’জনের চিন্তা দু’উল্টো পথে চলে যায়। একজন নরকে, অন্যজন স্বর্গে।\nআমার জীবনেও এরূপ বহু ঘটনা রয়েছে। তন্মধ্যে অপ্রকাশ্য একান্ত পারিবারিক একটি ঘটনা সুপ্রিয় পাঠকের সাথে শেয়ার না করে পারছি না। আমার শ্বশুর প্রফেসর এন আহমেদ ঢাকা কলেজের প্রাক্তন অধ্যক্ষ ও গ্রন্থকার; একজন উদারপ্রাণ অমায়িক মানুষ। শ্বশুরের দু’ছেলে ও দু’মেয়ে। আমার স্ত্রী ও জ্যাঠাস দু’জনেই ঢাকা বিশ্ববিদ্যালয়ের মেধাবী ছাত্রী। বিয়ের পূর্বে আমার মায়ের প্রতি শ্বশুরের একটিই আবদার ছিল- তাঁর মেয়ের পড়ালেখার ক্ষেত্রে সহায়তা দানের জন্য। কিন্তু বিধি বাম! তাঁর মেয়ের বিদেশে উচ্চ শিক্ষার ক্ষেত্রে আমার মায়ের অসহযোগিতা আসেনি, বরং বিপত্তি এসেছে তাঁরই পরিবার থেকে। তাঁর সন্তানদের কোনো একজনের মনে এল- বোন যদি কমনওয়েলথ স্কলারশীপ পেয়ে বিদেশে গিয়ে উচ্চশিক্ষা নিয়ে আসে, তাহলে পরিবারে ও সমাজে তার তুলনায় এ বোনের কদর ও আকর্ষণ বেড়ে যাবে; নিজের গুরুত্ব কমে যাবে। তাই Negative belief system -এর ঐ সদস্য নিজে প্রভাব খাটিয়ে ব্যর্থ হয়ে বোনের স্বামী হিসেবে আমাকে তার স্পাউজের মাধ্যমে বলাতে থাকেন যে- ওরতো মাত্র বিয়ে হলো, সুন্দরী মেয়ে বিদেশে গিয়ে বিভ্রান্ত হতে পারে, দেশে আর ফিরে নাও আসতে পারে। কিন্তু নদী বাধা পেয়ে যেমনি সরোবর হয়ে দাঁড়ায়, তেমনি স্ত্রীর বিদেশে যাবার বিষয়ে এ ভবঘুরের ইচ্ছাও কঠিন শপথে রূপ নেয়। আমি তাদের বললাম- কেবল কমনওয়েলথ স্কলারশীপই নয়, যেকোনো সুযোগেই সে বিদেশে উচ্চশিক্ষা গ্রহণ করবে; তাতে স্বামী হিসেবে আমার বাধা দেয়া বিবাহগত চুক্তি ভঙ্গের অপরাধ, বৈবাহিক সিদ্ধান্তের বরখেলাপ। স্ত্রীর অধিকার ক্ষুন্নে পাপ রয়েছে এতে, যা আমি কোনোক্রমেই করতে পারি না। অধ্যয়ন ও জ্ঞান চর্চার ক্ষেত্রে কেবল স্ত্রী বা সন্তানকে নয়, যে কাউকেই সহযোগিতা দান সবারই সর্বতোভাবে দায়িত্ব ও কর্তব্য। অধ্যয়নকে অগ্রাধিকার না দিলেতো সত্যকে অবহেলা করা হবে। আর তাই ঢাকা বিমান বন্দরে ব্রিটিশ প্লেনে তুলে দিতে গিয়ে নববধূর প্রতি আমার শেষ কথা ছিল- Don’t hesitate to enjoy anything around your world.\nপ্রিয় পাঠক, এভাবেই Power of positive thinking -এর Belief system ঠিক রেখে আমার জীবনে বহু কঠিন কঠিন পরীক্ষা পাসের পাশাপাশি শ্বশুরালয়ের উক্ত পরীক্ষায়ও অবতীর্ণ হতে হয়েছিল। শ্বশুর পরিবারের ঐ সদস্যের নেতিবাচক বিশ্বাসের পাল্লায় সেদিন যদি আমি পড়ে যেতাম -তাহলে স্ত্রীর বর্তমান অবস্থান, আমার মায়ের প্রতি শ্বশুরের আবদার এবং এতদসংশ্লিষ্ট সবার পরিণতি যে কী হতো, তা সহজেই অনুমেয়। সেক্ষেত্রে শ্বশুর পরিবারকে দোষারোপ করে হয়ত পার পেয়ে যেতে পারতাম, কিন্তু নিজের বেঠিক দৃষ্টিভঙ্গি তথা Negetive belief system -এর পাপের ফল থেকে কি রেহাই পেতাম?\nতাই নেতিবাচক মানসিকতা (Negetive or reactive thought) যেমনিভাবে জীবন ধ্বংস করে দিতে পারে, তেমনি ইতিবাচক মানসিকতা জীবনের গুণগত মানে নাটকীয় উন্নতি বয়ে আনতে পারে; যা ইচ্ছা ও বিশ্বাস করলেই সহজে অর্জিত হয়ে যায়। তবে ইতিবাচক মানসিকতা সবার ক্ষেত্রে আপনাআপনি অর্জিত হয় না বরং চেষ্টার মাধ্যমে আয়ত্ব করে নিতে হয়। এভাবেই আপনার সর্বাধিক গুরুত্বপূর্ণ ধন Belief system কে জীবনের টার্নিং পয়েন্টগুলোতে যদি সঠিক-যথাযথ-প্রকৃত ও প্রাকৃত রাখতে পারেন, তাহলে আপনার আর বেশি কিছু করতে হবে না; আপনি জীবনে জয়ী হয়ে যাবেন Naturally, easily, effortlessly, automatically. অর্থাৎ প্রকৃতি বা স্রষ্টাই আপনাকে নিয়ে যাবেন আপনার স্বচ্ছন্দ গন্তব্যে। আর Belief system যদি ঠিক রাখতে না পারেন, তাহলে ব্যারিস্টার-ডাক্তার-ডক্টর-ইঞ্জিনিয়ার অথবা আর যত্ত কিছুই হোন না কেন, সত্য-সুন্দর ও চূড়ান্ত সাফল্যের লক্ষ্যে পৌঁছাতে পারবেন না।\nআমরা অনেকে বিশ্বাস করি যে, জাগতিক কর্মের পাশাপাশি ধর্মকর্মের গুরুত্বও কোনোক্রমে কম নয়। পাঁচ ওয়াক্ত নামাজের সাথে নফল নামাজ পড়ে নিজের আত্মশক্তি অনেক বৃদ্ধি করা যায়, এতে কর্মফলও বাড়ে। কিন্তু সে বিশ্বাস কারো কারো নাও থাকতে পারে। তাই তিনি নফল নামাজ কেন, হয়ত ফরজ নামাজও পড়তে চান না। এক্ষেত্রে দু’জনের Belief দু’রকম, তাই ফলও দু’রকম। উদাহরণস্বরূপ একটি ঘটনা বলছি।\nএকবার ঢাকা বিশ্ববিদ্যালয়ের একটি এসোসিয়েশনের নির্বাহী কর্মকর্তার অসৎ কর্মের প্রতিবাদ করে সংগঠনের প্রধানদের নিকট অভিযোগপত্র লিখেছিলাম আমরা ক’জন এলামনাই। ভেবেছিলাম, অভিযোগকারী ও অভিযুক্তসহ আমাদের সবাইকে ডাকবেন সভাপতি এবং তিনি সাংগঠনিক নিয়মে তথা গঠনতান্ত্রিকভাবে ব্যবস্থা নেবেন। কিন্তু ঐ চিঠির কোনো উত্তর না দিয়ে এবং তাঁর সহকর্মী হিসেবে আমাদের কারুর সাথে কোনোরূপ আলাপ না করে তিনি অভিযুক্ত ঐ নির্বাহীর সাথে কোর্টে চলে গেলেন। আমাদের সবার (অভিযোগকারীদের) বিরুদ্ধে মামলা করে দিলেন এবং তাতে ৭ আসামীর মধ্যে ১নং আসামী করলেন আমাকে। আমিসহ অন্য আসামীদের ক’জন ছিল ঢাকা বিশ্ববিদ্যালয়ের সাধারণ ছাত্রদের নির্বাচিত নেতা অর্থাৎ বিভিন্ন ছাত্র-সংসদের ভিপি, জিএস, সম্পাদক ইত্যাদি এবং সে হিসেবে তদবির করতে চাইলে আমরা কোন্ জায়গায় না যেতে পারতাম। তবুও বিভিন্ন তদবিরের কথা সহ-আসামীরা বললেও আমি তাতে সায় দেইনি। আমার বিশ্বাস ছিল- যেহেতু এটি একটি সাংগঠনিক বিষয়, তাই আমরা যদি অন্যায় করে থাকি, তাহলে আমাদের বিরুদ্ধে কোনো ব্যবস্থা নিতে হলে তা হতে হবে সাংগঠনিকভাবে। অর্থাৎ আমাদের চূড়ান্ত শাস্তি হতে পারে সাধারণ সদস্যদের মতামতের ভিত্তিতে আমাদেরকে সংগঠন থেকে বহিষ্কার। এটি কোর্ট-কাচারীর বিষয় নয়, এলামনাইদের ফেলোশীপকে কারাগারে বন্দি করার বিষয় নয়...।\nআইনজীবী আমাদের এ কথা কোর্টকে বুঝাতে সক্ষম না হলেও আমরা মাননীয় কোর্টকে বুঝাতে সক্ষম হব এবং এরূপ বেআইনী ও হয়রানী মামলায় বিচলিত না হয়ে এ থেকে আমরা অভিজ্ঞতা নেব। কিন্তু ক’জন সহযোদ্ধা আমার এ মতের সাথে এক হলেন না। তারা বললেন- তাদের অনেক Prestige loss হয়ে যাচ্ছে, মামলা থেকে অতি দ্রুত নিস্তার পেতে চান। তাই তারা বিভিন্নভাবে তদবির করিয়ে তারপর কোর্টে গেলেন। আর আমি এ অধম কারুর কাছে কোনো তদবিরে যাইনি। ভোররাতে আল্লাহর দরবারে সেজদায় পড়ে থেকে তাঁকে বললাম- হে স্রষ্টা তুমি সত্যের জয় করো, মান-সম্মান রক্ষা করো। আমার সুদৃঢ় বিশ্বাস ছিল এবং এখনও আছে, মহান স্রষ্টার বিচার পাব। কোর্টে গিয়েই পেয়ে গেলাম সুবিচার। মামলার প্রাথমিক অবস্থায় তথা Charge hearing তারিখেই অভিযোগ থেকে ১নং ও ৩নং আসামীর অব্যাহতি। সরল বিশ্বাসের জয় হয়েছে, স্রষ্টা আমার প্রার্থনা কবুল করেছেন; সত্যের জয় চিরন্তন।\nমানব জীবনের সর্বাধিক কাক্সিক্ষত প্রেম-ভালোবাসা এবং পরিবার প্রথায়ও দৃষ্টিভঙ্গি বা Belief system -এর গুরুত্ব সর্বাধিক। দৃষ্টিভঙ্গির ইতিবাচকতা বা নেতিবাচকতার ওপর পরিবারের সুখ, শান্তি ও সমৃদ্ধি এবং প্রেম-ভালোবাসায় সাফল্য বা ব্যর্থতার প্রায় সম্পূর্ণটাই নির্ভর করে। সুখের আশায় গড়া পারিবারিক জীবনে যে অশান্তি ও বিপর্যয় নেমে আসে, এমনকি বিবাহের ক’বছর পরই সংসার ভেঙ্গে খানখান হয়ে যায় -এর প্রধানতম কারণ সন্দেহ-সংশয়-রিএকটিভ ও নড়বড়ে দৃষ্টিভঙ্গি বা অস্থির চিন্তা। আবার চাওয়া-পাওয়ার স্বার্থপরতা ও দৃষ্টিভঙ্গির সংকীর্ণতায় পড়ে পালিয়ে যায় প্রেম-ভালোবাসা। পাওয়ার সংকীর্ণ দৃষ্টিভঙ্গি কাটিয়ে কেবলই দেয়ার উদার দৃষ্টিভঙ্গি লালন ও প্রদর্শন করতে পারলে কোনো প্রেম-ভালোবাসা বা পরিবার ভেঙ্গে যেতে পারে বলে আমি বিশ্বাস করি না। অথচ এ একই ক্ষেত্রে দৃষ্টিভঙ্গির তারতম্যের কারণে তথা দেয়ার চেয়ে পাওয়ার বিষয়কে প্রাধান্য দিয়ে বেহেশতী সুখের প্রেম-ভালোবাসা ও পারিবারিক শান্তি হারিয়ে যায়; আর আমরা কেবল ঘুরে মরি ঐ মরীচিকার পেছনে। ভালোবাসার শক্তি হচ্ছে বিশ্বাস। অথচ এই বিশ্বাসের টানাপোড়নে পড়ে খুড়িয়ে খুড়িয়ে চলছে এ যুগের ভালোবাসা।\nএই সকল ক্ষেত্রে আমাদের চিন্তার পরিবর্তন হওয়া দরকার। এই পরিবর্তনের মানসিকতা যদি কোনোদিন ঐ মানুষের জীবনে না আসে, তাহলেই সে হতাশা ও দুরাশার গহীন অন্ধকারে নিপতিত হতে হতে জীবন সায়াহ্নে বলে ওঠে মন মাঝি তোর বৈঠা নেরে, আমি আর বাইতে পারলাম না...।\nসাহায্য করতে গিয়ে আমি বিপদে পড়েছি বলে মনে পড়ে না, তবে একটি দুঃখজনক ঘটনার কথা এ মুহূর্তে মনে পড়ছে। ঢাকা বিশ্ববিদ্যলয়ে ছাত্রদের নির্বাচিত নেতা হওয়ার পর আমার নিকট বিভিন্ন তদবির এবং দেন-দরবার আসতে থাকে। একবার আমার এক ফুফু ফোন করে বললেন- তোমার ফুফাতো বোন ইডেন কলেজে ভর্তি পরীক্ষা দিয়েছে, চান্স পায়নি, ওয়েটিং লিস্টেও নাম নেই; তুমি একটু চেষ্টা করলে...।\nইডেন কলেজের অধ্যক্ষ প্রফেসর জাহানারা আপা, অমায়িক মানুষ। ফোন করার সাথে সাথেই বললেন, তোমার ফুফাতো বোন মেরিটে তোমার কাছাকাছিতো থাকবে নিশ্চয়ই। তুমি ঢাকা ইউনিভার্সিটিতে একাউন্টিংয়ে পড়লে সে ইডেনের ম্যানেজমেন্টে পড়ার চান্স পাওয়া উচিত ছিল। ভর্তি পরীক্ষায় ভালো করেনি কেন, আমি দেখছি; ওর ডিপার্টমেন্ট হেডকে আমি বলে দেব। এর ক’দিন পর ফুফু আরেক তদবিরে ফোন করলে ফুফাতো বোনের ভর্তির বিষয়ে আমি খোঁজ নিতেই তিনি বলে উঠলেন তোমাকে বলেছিলাম, তুমিতো করে দাওনি; ওর ভর্তি এমনিতেই হয়ে গেছে, সে এখন ক্লাস করছে। ভর্তি পরীক্ষায় না টিকে এমনিতেই কীভাবে ভর্তি হয়ে গেল, সে সম্পর্কিত প্রাসঙ্গিক প্রশ্নে তিনি আগডুম-বাগডুম বলতে থাকেন।\nফুফুর এরূপ নেতিবাচক আচরণে আমার ক্ষেত্রে নেতিবাচক চিন্তার সুযোগ নেই। কারণ সুবোধ তদবিরের ফলাফলে এবং মানুষের আচারে ততদিনে এমনই সিদ্ধহস্ত হয়ে গিয়েছি, আমি বুঝে ফেলেছি যে মানুষের মধ্যে যা আছে সেতো তাই দেবে; যার মধ্যে অকৃতজ্ঞতা ও অহমিকা রয়েছে, সে কৃতজ্ঞতা ও বিনয় দেখাবে কোত্থেকে? যার মধ্যে ভালোবাসা আছে সেইতো ভালোবাসা দেবে; যার মধ্যে ঘৃণা আছে সে দেবে ঘৃণা; যার মধ্যে রাগ আছে, সে রাগ বা বিরক্তি ছাড়া আর কিই-ই বা দিতে পারে!\nসততা ও বিনয়ের পরিবেশে বেড়ে ওঠা মানুষই পারে অন্যের সাথে সৎ ও ন্যায়নিষ্ঠ আচরণ করতে, সততায় দৃঢ় প্রতিজ্ঞ হতে। এরূপ সৎ ও ন্যায়নিষ্ঠ মানুষ অন্যকে ভক্তি করবে, শ্রদ্ধা করবে, আপন ভাববে, ভালোবাসবে। অন্যদিকে অসততা ও অন্যায়ে অভিজ্ঞতা লাভকারী মানুষটি তা পারবে না। সে অন্যকে আপন ভাবতে দ্বিধান্বিত হবে, ভালোবাসতে গিয়ে সংশয়ে পড়বে, সন্দেহের দোলাচলে পড়ে নিজেতো হাবুডুবু খাবেই -অন্যকেও খাওয়াবে, নিজের নেতিবাচক চিন্তা ও অভিজ্ঞতা দিয়ে অন্যকে খারাপ ও অসৎ ভাববে; নিজের কাছ থেকেও হয়ত দিতে থাকবে অসততা। দ্বিধা ও সংশয়ের মধ্যে বেড়ে ওঠা মানুষ অন্যকে সর্বদাই সন্দেহের চোখে দেখবে, নেতিবাচকতার মানুষ উপকারের চেয়ে ক্ষতিই বেশি করবে -এটাইতো স্বাভাবিক।\nকোনো এক বিজ্ঞানীর প্রশ্ন ছিল- যার মস্তিষ্কে চিন্তার রংয়ে কেবল হলুদ-নীল ও কমলা রয়েছে, সে ব্যক্তির কাছ থেকে লাল রংয়ের তথ্য বা লাল অভিজ্ঞতা আশা করছেন কীভাবে? যার মস্তিষ্কে লাল রংয়ের ধারণা নেই, তার কাছে লাল চিন্তা বা কাজের প্রত্যাশা? এতে ঐ সীমাবদ্ধ ব্যক্তির নিকট আপনিও সীমায় আবদ্ধ হয়ে গেলেন। এটি আপনার ক্রিয়েটিভিটি বা ডায়নামিজমের পরিচায়ক নয়। তখনই আপনি সুস্থ চিন্তার মানুষরূপে পরিগণিত হবেন, যখন আপনি তার কাছ থেকে তা-ই চাইবেন, যা তার কাছে রয়েছে এবং তার কাছে যা নেই, সেই প্রয়োজনীয় বিষয় তার মধ্যে সৃষ্টি করার চেষ্টা করবেন। আর ডায়নামিক ও বিশেষ মানুষ হিসেবে পরিগণিত হবেন তখনই, যখন তার মধ্যে ঐ গুণ তৈরি করতে না পারা পর্যন্ত আপনি তার সাথে নিরবচ্ছিন্নভাবে লেগে থাকবেন। বিশেষ মানুষ তিনি, যিনি কোনো ক্ষেত্রেই নেগেটিভ হন না। নেগেটিভ এটিচিউডের অসৎ ব্যক্তিকেও তিনি সৎ ও ন্যায়নিষ্ঠ বানিয়ে ছাড়েন নিজের সততা, নিষ্ঠা, ধৈর্য ও বিনয় দিয়ে।\nমস্তিষ্কে ভালো তথ্য ইনপুট এবং চিন্তা শক্তির উন্নয়ন করবেন যেভাবে\nআমরা যা চিন্তা করি, তা-ই পরিণত হয় কর্মে। অনুরূপ কর্ম দীর্ঘমেয়াদে পরিণত হয় অভ্যাসে। অভ্যাসের মাধ্যমেই নির্ধারিত হয় ব্যক্তিত্বের ধরন। এই ব্যক্তিত্ব বা চরিত্রই আমাদেরকে পৌঁছে দেয় গন্তব্যে। সে গন্তব্য হতে পারে আগরতলা অথবা উগিরতলা; হতে পারে রাজরানি অথবা চাকরানি।\nতাই দেখা যায়, মানব জীবনে সফলতা বা ব্যর্থতার একক ও মূল চালিকাশক্তি হচ্ছে চিন্তা। চিন্তা শক্তির উন্নয়নের মাধ্যমেই মানুষের জীবনে ব্যাপক সাফল্যের দুয়ার উন্মোচিত হয়। তাই আমাদের চিন্তা সঠিক পথে পরিচালিত করা এবং মস্তিষ্কে থাকা অতীতের খারাপ তথ্যের স্থলে ভালো তথ্য ইনপুট করার কলাকৌশল জানা থাকলে যে কেউ সহজেই উন্নততর মানুষ হিসেবে গড়ে উঠতে পারে। Positive belief বা Positive thought -এর মাধ্যমে নিজের মধ্যে প্রচুর Energy তৈরি করা এবং সে Energy দিয়ে নিজকে Powerful being তথা শক্তিশালী মানুষরূপে গড়ে তোলা কঠিন কিছু নয়।\nআমাদের সমগ্র শরীরের মধ্যে ব্রেনই হচ্ছে সবচেয়ে সহজ-সরল ও বোকা প্রকৃতির। তাকে আপনার আত্মা তথা আপনি যেভাবে কমান্ড দেন, সেভাবেই সে পরিচালিত হয়। ব্রেনে পজিটিভ বা নেগেটিভ যেরূপ ইনফরমেশনই পাঠানো হয়, ব্রেন সেরূপ তরঙ্গই সৃষ্টি করে এবং শরীরে তার প্রতিফলন ঘটায়। আমরা যখন ব্রেনে নতুন ইনফরমেশন পাঠাই, তখন মস্তিষ্কের নিউরনের মধ্যে নতুন যোগাযোগের পথ তৈরি হয়। যখন আমরা লাগাতার একই পজিটিভ মেসেজ পাঠাতে থাকি, তখন ব্রেনের কাজের কাঠামো পরিবর্তিত হয়ে যায় এবং ইনফরমেশন অনুযায়ী ব্রেন নতুন বাস্তবতা তৈরি করে।\nফ্রেঞ্চ সাইকোলজিস্ট এমিল কো তাঁর গবেষণায় পেয়েছেন- মানুষ যখন ভালো কথা বার বার বলে, তখন ভালো জিনিস তার কাছে আসতে থাকে; ফলে জীবনে ইতিবাচক পরিবর্তন হতে থাকে। তাই জীবনে পজিটিভ পরিবর্তন বা সাফল্য আনতে চাইলে প্রথমে Belief system বা দৃষ্টিভঙ্গির পরিবর্তন করতে হবে। আর দৃষ্টিভঙ্গির পরিবর্তন চাইলে বিশ্বাস করতে হবে যে, আমি বদলাতে পারি। এজন্য প্রথমে মনস্থির ও লক্ষ্য নির্ধারণ করতে হবে, তারপর বিশ্বাস আনতে হবে যে- আমি নিজেকে পরিবর্তন করতে পারি এবং আমি এটা করব। প্রথম প্রথম এটি কষ্টকর হতে পারে, সাফল্য কম হতে পারে, এমনকি নাও হতে পারে। সাফল্যের এ পথে বিরাট বাধা হচ্ছে সংশয়। তাই প্রথমেই সন্দেহ-সংশয় ঝেড়ে ফেলতে হবে। একটি অস্ত্রই এসব দুর্বলতা দূর করতে পারে। আর তা হল মেডিটেশন ও অটোসাজেশন।\nধ্যান বা মেডিটেশনের মাধ্যমে চিন্তা শক্তির উন্নয়ন এবং মস্তিষ্কে খারাপ তথ্যের স্থলে ভালো তথ্য ইনপুট করা যায় সহজেই। মেডিটেশন একটি মহাকার্যকর সাধন পদ্ধতি; নিজের ভেতরের শক্তি কাজে লাগানোর যাদুকরী গুণ। প্রতিদিন নিয়ম করে মেডিটেশন করলে এক সময়ে অত্যাশ্চর্য ফল পাওয়া যায়।\nমেডিটেশনের পথ দিয়ে অটোসাজেশনের ঘরে ঢুকতে হয় এবং অটোসাজেশনকে কাজে লাগিয়ে জীবন বদলাতে হয়। অটোসাজেশনের মাধ্যমেই মনের লুক্কায়িত শক্তিকে জাগিয়ে তোলা যায়, একই পজিটিভ বাক্য বারবার আওড়ে। শরীর ও মন উভয়ই তখন ব্যক্তিকে সাহায্য করে এবং তাকে সেভাবে তৈরি করে- সে যা চায়, তা পেতে। এভাবে শরীর ও মনে যখন রূপান্তর আসে, তখন ইচ্ছাটি বাস্তবে রূপ নেয়। মনে হয়, এ যেন এক মিরাকল।\nমেডিটেশন বা ধ্যানের মাধ্যমে ব্রেনের আলফা লেভেলে পৌঁছে আপনি বার বার নিজ লক্ষ্যের কথা আওড়ালে এবং মনের চোখে তা দেখতে থাকলে এটি আপনার শরীর ও মনে এক ছন্দ তৈরি করে; যা নিরবে ও ধীরে ধীরে আপনাকে পরিবর্তিত করে তোলে। শুরু হয় আপনার সুস্থ, সুন্দর জীবনযাপন; শতায়ু লাভের পথে যাত্রা। সাফল্য তখন অনায়াসে ধরা দেয় আপনার হাতে।\nদেখবেন, অল্পদিনেই আপনি হয়ে উঠছেন কেমন প্রোএকটিভ ও ডায়নামিক বিশেষ মানুষ; আপনার নানা সমস্যা সমাধানের পাশাপাশি প্রতিভাদীপ্ত সম্ভাবনার দ্বার আপনি নিজেই উন্মোচন করে ফেলছেন। দেখুন, আপনার সাফল্যের সুযোগ কত অবারিত ও উন্মুক্ত। এরূপ সত্য ও সুন্দরের পথে সবাইকে স্বাগত।\nমেডিটেশন করার উপায়ঃ মেডিটেশনের প্রাথমিক ধাপ হচ্ছে ব্রেনকে আলফা লেভেলে নিয়ে যাওয়া। বিভিন্ন টেকনিক অবলম্বনে আলফা লেভেলে পৌঁছা যায়। যেমন- গভীর শ্বাস-প্রশ্বাসের মাধ্যমে, কাউন্ট ডাউন করে (থ্রি টু ওয়ান মেথড বা টেন টু ওয়ান মেথড) অথবা মনের আইডিয়াল প্লেস অব রিলাক্সেশনে গিয়ে ইত্যাদি।\nএভাবে নিয়মিত চর্চার মাধ্যমে ব্রেনকে বারংবার আলফা লেভেলে নিয়ে যেতে থাকলে এবং দীর্ঘক্ষণ অবস্থান করতে থাকলে মনের ওপর নিয়ন্ত্রণ চলে আসে। একবার নিয়ন্ত্রণ প্রতিষ্ঠিত হয়ে গেলে তারপর প্রতিদিন অন্ততঃ ১৫ মিনিট বা মাঝেমধ্যে ব্রেন ও মনের এ লেভেলে বিচরণ-চর্চা অব্যাহত রাখতে হয়। নিয়মিত ধ্যান চর্চায় যেকেউই প্রথমে নিজের ওপর, তারপর অন্য মানুষের ওপর এবং অতঃপর অন্যান্য প্রাণীর ওপর, উদ্ভিদের ওপর, শেষতক জড় পদার্থের ওপর প্রোগ্রামিংয়ের মাধ্যমে সহজেই কাঙ্খিত সাফল্যলাভে সক্ষম হয়।\nবিনাব্যয়ে এরূপ আত্মোন্নয়ন-চর্চায় আগ্রহী হলে প্রতিমাসের ১ম ও ৩য় শনিবার বিকালে ক্যাম্পাস অডিটোরিয়ামে আসুন। বিনামূল্যে পরিচালিত ধ্যান বা মেডিটেশন কর্মসূচিতে অংশগ্রহণ করুন। হতাশামুক্ত, উদ্যমী, কর্মযোগী, উজ্জ্বল-উচ্ছল, আলোকিত জাতি গড়ার লক্ষ্যে ক্যাম্পাস বিনামূল্যে এ সার্ভিস প্রদান করছে দীর্ঘদিন থেকে। অতীতের দুঃখ-হতাশা ঝেড়ে ফেলে নব উদ্যমে জীবন রাঙাতে, জীবনকে ভেঙে নতুন করে গড়তে এবং আপনার নিজের ভেতরের আপনাকে নিত্য নবরূপে আবিষ্কারের ক্ষেত্রে সহযোগিতা দানে সদা প্রস্তুত ক্যাম্পাস সমাজ উন্নয়ন কেন্দ্র।\nআসুন, হেলা-ফেলায় এ সুযোগ আর না হারাই। এক্ষুণি উদ্যোগী হয়ে নিজ চিন্তাশক্তি দিয়ে প্রিয় এ জীবনকে বদলে দিই। গড়ে তুলি উন্নত জীবন; হয়ে উঠি এক মহাশক্তিশালী ডায়নামিক মানুষ, উন্নততর বিশেষ মানুষ।


ঢাকা, বুধবার, ১১ ডিসেম্বর ২০১৯ | ২৭ অগ্রহায়ণ ১৪২৬ বঙ্গাব্দ\nপ্রকাশিত: ০৯ আগস্ট ২০১৯\nচট্টগ্রাম-৮: রুদ্ধদ্বার বৈঠকে শেষে প্রার্থী ঘোষণা করল বিএনপি\n‘বিএনপি নৈরাজ্য সৃষ্টি করতে চাইলে যোগ্য জবাব দেওয়া হবে’\nপদ্মাসেতুর ২৭০০ মিটার দৃশ্যমান হবে আগামীকাল\nকাশ্মীর ভারতের আভ্যন্তরীণ বিষয় মন্তব্য করে র‌্যাব মহাপরিচালক বেনজীর আহমেদ বাংলাদেশে এ নিয়ে কোনো ধরনের জলঘোলা না করতে সতর্ক করে দিয়েছেন। তিনি বলেছেন, এমনটি করা হলে তার বিরুদ্ধে আইনি ব্যবস্থা নেয়া হবে।\nশুক্রবার (৯ আগস্ট) দুপুরে রাজধানীর কারওয়ান বাজারে র‌্যাব মিডিয়া সেন্টারে ‘ঈদে নিরাপত্তা’ নিয়ে করা সংবাদ সম্মেলনে এক প্রশ্নের জবাবে এ কথা বলেন র‌্যাব প্রধান।\nসম্প্রতি ভারতর সরকার কাশ্মীরের বিশেষ সাংবিধানিক সুবিধা বাতিল করেছে। ভারতীয় সংবিধানের ৩৭০ ধারা বাতিলের ফলে এই রাজ্যের আলাদা পতাকা আর থাকছে না।\n৩৭০ ধারাটি জম্মু ও কাশ্মীরকে কেবল নিরাপত্তা, যোগাযোগ ও বৈদেশিক বিষয় ছাড়া অন্য যেকোনো বিষয়ে নিজস্ব সিদ্ধান্ত নেওয়ার অধিকার দিয়েছিল। এছাড়াও, এই ধারার ফলে এই রাজ্যে কোনো নীতি বা সাংবিধানিক ক্ষমতা প্রয়োগের ক্ষেত্রে রাজ্যের আইনসভার অনুমতি নিতে হতো কেন্দ্রকে।\nভারত সরকারের নতুন সিদ্ধান্ত অনুযায়ী জম্মু ও কাশ্মীর পুনর্গঠিত হবে। রাজ্যটি দুটি কেন্দ্রশাসিত অঞ্চলে বিভক্ত হবে- একটি জম্মু ও কাশ্মীর, অন্যটি লাদাখ। এর মধ্যে কাশ্মীরে আইনসভা থাকবে। কিন্তু লাদাখে আইনসভা থাকবে না।\nমুসলমান অধ্যুষিত কাশ্মীর নিয়ে এই সিদ্ধান্তে বাংলাদেশের সাধারণ জনগণের মধ্যে বেশ প্রতিক্রিয়া হয়েছে। সামাজিক মাধ্যম ফেসবুকে ভারত সরকারের সমালোচনা করে নানা বক্তব্য এসেছে।\nএ সংক্রান্ত এক প্রশ্নে বেনজীর বলেন, আমরা আশা করব ভারতের অভ্যন্তরীণ বিষয় বা কাশ্মীরের বিষয় নিয়ে কোনো সুস্থ স্বাভাবিক মানুষ আমার দেশের পানি ঘোলা করার চেষ্টা করবেন না। এরপরও যদি কেউ সে চেষ্টা করে তবে আইনানুগ ব্যবস্থাগ্রহণ করা হবে।\nযেটি আমাদের দেশের সমস্যা নয়, বিষয়ও নয়, সেটি নিয়ে আমার দেশে অনাকাঙ্ক্ষিতভাবে, অযাচিতভাবে ঝামেলা সৃষ্টির চেষ্টা করলে অবশ্যই কঠোর আইনানুগ ব্যবস্থাগ্রহণ করা হবে।\nতিনি আরও বলেন, আল্ট্রা ইসলামিস্ট এর সংখ্যা বাংলাদেশে বেশি না। যারা রয়েছে তারাও আমাদের ২৪ ঘণ্টা নজরদারিতে রয়েছে।\nকাশ্মীর: ভারতকে চাপে ফেলে দিল আমেরিকা\nটেকেরহাট বন্দরে ভুয়া র‌্যাব সদস্য আটক\nমোরেলগঞ্জে কার্গোতে র‌্যাবের অভিযান, ফেনসিডিলসহ আটক ৩\nইয়াবাসহ পুলিশের হাতে ধরা র‌্যাব সদস্য\nমামার ধর্ষণে ৪ বার অন্তঃসত্ত্বা ভাগ্নি\nঝুমা বৌদির এই ছবি দেখে ঠিক থাকতে পারবেন তো?\nইয়াবার বিকল্প লোপেন্টা-টাপেন্টা!\nবগুড়ায় ৩ তলা ভবনসহ ১৪ স্থাপনা উচ্ছেদ\nনাটোর জেলার সেরা সহকারী শিক্ষক আঙ্গুরা\nনরসিংদীতে সংঘর্ষ: ৫ শতাধিক টেঁটা উদ্ধার, আটক ১৩\nশিশু ছাত্রীকে ক্লাসরুমে যৌন নির্যাতন, আটক মাদ্রাসা প্রধান\n‘ডেঙ্গুর কামড়ে খালেদা জিয়া ছটফট করছে জেলখানায়’\nবাবা-মা গেছে বেড়াতে, ঘরে একা পেয়ে শিশুকে ধর্ষণ


প্রকাশিত: জুলা ৪, ২০২০ / ০৭:০৪অপরাহ্ণ\nকরো’না’ভা’ইরাসে সবচেয়ে বেশি ক্ষ’তি’গ্রস্ত দেশগুলোর একটি যুক্তরাজ্য। দেশটিতে এখন পর্যন্ত মা’র’ণ এই ভা’ই’রাসে আ’ক্রা’ন্ত হয়েছে ২ লাখ ৮৪ হাজার ২৭৬ জন। এর মধ্যে মৃ’ত্যু হয়েছে ৪৪ হাজার ১৩১ জনের।\nদেশটিতে ক’রো’নার এই মহা’মা’রির সময়ে সামনের সারিতে থেকে স্বাস্থ্যসেবা দিয়ে স্বীকৃতি পেলেন বাংলাদেশি বংশোদ্ভূত ব্রিটিশ চিকিৎসক ফারজানা হোসেইন। দেশটির ন্যাশনাল হেলথ সার্ভিস- এনএইচএস ১২ জন প্রথম সারির করোনাযোদ্ধা চিকিৎসককে নিয়ে বিলবোর্ড করেছে, এর মধ্যে ফারজানাও রয়েছেন।\nফারজানা হোসেইন এবং তার টিম ক’রো’না মহা’মা’রিতে ব্রিটেনের রোগীদের চিকিৎসা বিষয়ে গুরুত্বপূর্ণ ভূমিকা পালন করেছেন। ডা. ফারজানা হোসেইন ১৮ বছর ধরে পূর্ব লন্ডনে চিকিৎসা পেশায় নিয়োজিত। তার বাবা ১৯৭০ সালে যুক্তরাজ্যে পাড়ি জমান।\nঅর্থনৈতিকভাবে সুবিধাবঞ্চিত জনগোষ্ঠীর স্বাস্থ্য সুবিধা নিশ্চিত করায় তার লক্ষ্য বলে জানিয়েছেন ডা. ফারজানা হোসেইন। বাংলাদেশি বংশোদ্ভূত ফারজানা হোসেইন ২০১৯ সালে যুক্তরাজ্যের অন্যতম বর্ষসেরা চিকিৎসক নির্বাচিত হয়েছিলেন।\nভূমিহীন কাজলী বেগম বিনা খরচে দলিল পেয়ে কাঁদলেন\n১৬ আগস্ট চালু হচ্ছে মালয়েশীয়ার ফ্লাইট\nসৌদি থেকে বাংলাদেশ বিমানের বিশেষ ফ্লাইটের তারিখ ঘোষণা\nমালয়েশিয়ায় থাকা অবৈধরা দেশে ফেরার সুযোগ পাচ্ছেন


সেন্টমার্টিনের হোটেল-মোটেলে কউক’র অভিযান : সৈকত পরিচ্ছন্ন রাখতে ভ্যানগাড়ী ও ডাস্টবিন বিতরণ | Alonews24.com\nসেন্টমার্টিনের হোটেল-মোটেলে কউক’র অভিযান : সৈকত পরিচ্ছন্ন রাখতে ভ্যানগাড়ী ও ডাস্টবিন বিতরণ\nটেকনাফের প্রবপল দ্বীপ সেন্টমার্টিনে বিভিন্ন আবাসিক হোটেল ও মোটেলে অভিযান চালিয়েছে কক্সবাজার উন্নয়ন কর্তৃপক্ষ (কউক) এর চেয়ারম্যান লে. কর্ণেল (অব.) ফোরকান আহমদ ।১৩ মার্চ (মঙ্গলবার) দুপুরে এ অভিযানটি পরিচালানা করা হয়।\nএ সময় অনেক হোটেল-মোটেল অনুমোদন সংক্রান্ত বৈধ কাগজপত্র ১৪ মার্চের মধ্যে দেখাতে না পারলে ( ১৫ মার্চ ) বৃহস্পতিবার থেকে লাবিবা বিলাস আটলান্টিক রিসোর্ট, ব¬ু-মেরিন রিসোর্ট ও পেন্টাসি টুকিও রিসোর্টকে বন্ধ করে দেওয়া হবে বলে আল্টিমেটার দেওয়া হয়েছে। প্রয়োজনীয় কাগজ পত্র দেখাতে তাদেরকে ২৪ ঘন্টার সময় বেঁধে দিয়েছে কউক কর্তৃপক্ষ।\nকউক চেয়ারম্যান লে. কর্ণেল (অব.) ফোরকান আহমদ বলেন, দ্বীপের অনেক হোটেলের বিরুদ্ধে অভিযোগ রয়েছে। সেন্টমার্টিনে যে কোন স্থাপনা পরিবেশ বান্ধব করার নির্দেশ রয়েছে, উন্নয়ন কর্তৃপক্ষ প্রতিষ্ঠিত হওয়ার পর এখানে যে কোন স্থাপনা নির্মানের আগে ভূমি ছাড়পত্র ও নক্শা অনুমোদনের গেজেট রয়েছে । এখানে কোন ধরণের বহুতল ইমারত নির্মাণের আইনগত ভিক্তি নাই। এ কারণে প্রাথমিকভাবে অভিযান শুরু করা হয়েছে । তিনি আরো বলেন, সেন্টমার্টিন বাংলাদেশের পর্যটন বিকাশের একটি অনন্য স্থান, এর পরিবেশগত ভারসাম্য বজায়রেখে স্থাপনা র্নিমানের আহবান জানান এবং যত্রতত্র ময়লা আর্বজনা না ফেলে র্নিদিষ্ট স্থানে ফেলার আহবান জানান।\nসুত্রে জানা যায়, সেন্টমার্টিন দ্বীপের অনেক হোটেল-মোটেলের বিরোদ্ধে অভিযোগ রয়েছে। এ কারণে অভিযান চালানো হয়েছে। এবং এ অভিযান অব্যাহত থাকবে। এ সময়ে তারা বৈধ কাগজপত্র ১৪ মার্চ অফিসে দেখাতে বলেন। অন্যতায় হোটেলগুলোকে বন্ধ করার পাশাপাশি অন্যান্য আইনগত ব্যবস্থা ও নেয়া হবে বলেও জানান।\nএদিকে পর্যটন নগরী সেন্টমার্টিনকে পরিস্কার পরিচ্ছন্ন রাখতে এক সভা টেকনাফের সহকারী কমিশনার (ভূমি) প্রণয় চাকমার সভাপতিত্বে সেন্টমার্র্টিন বাজারে অনুষ্ঠিত হয়। পরিস্কার পরিচ্ছন্নতা অভিযান উদ্বোধন করেন কউক চেয়ারম্যান। এ সময় কউক সদস্য লে. কর্ণেল মোহাম্মদ আনোয়ার উল ইসলাম, পরিবেশ অধিদপ্তর কক্সবাজারের সহকারী পরিচালক সাইফুল আশ্রাব, কউকের নির্বাহী প্রকৌশলী কাজি ফজলুল করিম, কোস্টগার্ডের সেন্টমার্টিন স্টেশন কমান্ডার লে. ফয়সাল বিন রশিদ, ইউপি চেয়ারম্যান নুর আহমদ, ইউনিয়ন আওয়ামী লীগের সাধারণ সম্পাদক ছৈয়দ আলম, ইউপি সদস্য আবদুর রহমান, হাবীব খান, নজরুল ইসলাম, আবদুস সালাম, ফরিদুল আলমসহ প্রমুখ উপস্থিত ছিলেন। পরে ময়লা-আবর্জনা সরানোর জন্য ৪টি ভ্যান গাড়ী ও ৪০টি টাস্টবিন বিতরণ করেন ।


‘আমি এই বাংলার পাড়াগাঁয়ে বাঁধিয়াছি ঘর’ শিরোনামে রাজশাহীতে অনুষ্ঠিত হয় দুই দিনব্যাপী নবম জীবনানন্দ কবিতা মেলা। বরেন্দ্র কলেজ প্রাঙ্গনে কবিকুঞ্জ আয়োজিত কবিতামেলার উদ্বোধনী অনুষ্ঠানে প্রধান অতিথি হিসেবে উপস্থিত ছিলেন রাজশাহী সিটি কর্পোরেশনের মাননীয় মেয়র এ.এইচ.এম খায়রুজ্জামান লিটন। শুক্রবার বেলা ১১টায় মেলার উদ্বোধন করেন বাংলা একাডেমির মহাপরিচালক কবি মুহম্মদ নুরুল হুদা। অনুষ্ঠানে সভাপতিত্ব করেন কবিকুঞ্জ সভাপতি অধ্যাপক রুহুল আমিন প্রামাণিক। জাতীয় সঙ্গীতের সাথে জাতীয় পতাকা ও কবিকুঞ্জ পতাকা উত্তোলন করেন প্রধান অতিথি ও উদ্বোধক। জাতীয় সঙ্গীত পরিবেশনা করেন জয় বাংলা সাংস্কৃতিক জোট...\nরাজশাহীর নিজ বাড়িতে আজ সোমবার রাতে তিনি ইন্তেকাল করেন। (ইন্না লিল্লাহি ওয়া ইন্না ইলাইহি রাজিউন)। ১৯৩৯ সালের ২ ফেব্রুয়ারি অবিভক্ত বাংলার বর্ধমানের যবগ্রামে জন্মগ্রহণ করেন তিনি। প্রাথমিক ও মাধ্যমিক পর্যায়ের পড়াশুনা নিজের গ্রামেই করেছেন হাসান আজিজুল হক। ১৯৫৪ সালে যবগ্রাম মহারাণী...\nবল বীর - বল উন্নত মম শির! শির নেহারি' আমারি নতশির ওই শিখর হিমাদ্রির! ১৯২১ সালের ডিসেম্বর, ক্রিসমাসের রাত। কলকাতার ৩/৪সি, তালতলা লেনের একটি বাড়িতে বসে কাঠ পেন্সিলে এই কালজয়ী কবিতা লিখতে শুরু করেন সদ্য প্রথম বিশ্বযুদ্ধফেরত বাইশ বছরের যুবক কাজী নজরুল ইসলাম। বিশ্লেষকদের...\nডলার সাহেব। করোনা যুদ্ধে বেঁচে আসা এক ভাগ্যবান মানুষ। হসপিটাল থেকে বাসায় ফিরে দেখেন, নিনা প্যাটেল বাসায় নেই। ফোনও বন্ধ। কিচেন-বাথরুমের আপার-বক্সগুলো খোলা। চেয়ার পেতে উকি মেরে দেখেন একটা বস্তাও নেই। দারোয়ান শুধু বলেছে, দু’দিন আগে অ্যাম্বুলেন্সে আসা তিনজন লোকের সাথে...\nআল্লাহ সব খারাপেরই পেছনে কিছু ভালো ব্যবস্হা করে রাখেন। তাই আমাদের মেনে নিতে হবে এই করোনা ভাইরাসের সংক্রমণ শেষে আমাদের জন্য হয়ত কিছু ভাল সময়, ভাল কাজ অপেক্ষা করছে। এখন আমরা সারাবিশ্বের মানুষ চরম খারাপ সময় পার করছি। পৃথিবীও যেন থমকে...\nবাংলা সাহিত্য মানেই রবীন্দ্রনাথ, একথা কেউ অস্বীকার করলে, গোয়াতুর্মি ব্যতিত আর কী হতে পারে? যিনি একাধারে কবি, কথাশিল্পী, প্রাবন্ধিক, গীতিকার, সুরকার, শিল্পী, নাট্যকার, চিত্রকর, অভিনেতা, দার্শনিক, বিজ্ঞানীসহ এমন কোনো আলোকিত গুণ নেই যা রবীন্দ্রনাথের জীবনকে আলোকিত করেনি। কবিগুরু রবীন্দ্রনাথ ঠাকুরের...\nশিল্প-সাহিত্য সমৃদ্ধ দেশ ইরান। বিশ্ব সাহিত্যে অনন্য গ্রন্থ ওমর খৈয়ামের রুবাইয়াত, ফেরদৗসীর শাহনামা, হাফিজের দিওয়ান, শেখ সাদীর গুলিস্তাঁ এই ইরান দেশের সম্পদ। ইরানকে আরো সমৃদ্ধ করেছেন চিকিৎসা বিজ্ঞানী ও দার্শনিক ইবনে সিনা। ঐতিহ্য মন্ডিত, সমৃদ্ধ ও সম্পদশালী এই দেশকে নিজের...\nবিশ্বজুড়ে করোন ভাইরাসের তান্ডব। প্রাণীজগতের গোটা গ্রহটাকে যেন একসাথে গিলে খেতে বসেছে সর্বনাশা ভাইরাস। প্রতিদিন হাজার হাজার লোকের প্রাণহানিতে স্তব্ধ পৃথিবী। বিশ্বের সকল দেশ আজ এক মানচিত্রে দাঁড়িয়ে আছে। লক ডাউন,লকডাউন আর লকডাউন। ভিন্নমতের, ভিন্নপথের গণতান্ত্রিক স্বাদ আস্বাদনে অভ্যস্ত পৃথিবীর...\nপ্রতিঘাতে শুদ্ধতা জ সি ম মা রু ফ নিঃসঙ্গতা আমাকে কখনো পর্যুদস্ত করতে পারেনি অকালের নির্দয়তা আর দুর্বিপাকের তপ্ত আগুন, নিষ্পেষিত নীল বেদনার কাছে আমি পাথরের মতো স্বি’র, অচল হাতে দুঃখ ছিঁড়ে ছিঁড়ে অর্জন করতে পারিনি এক টুকরো সুখের অন্তরা। আমাকে দেখুন,...\nড. আশরাফ সিদ্দিকী (১ মার্চ ১৯২৭-১৯ মার্চ ২০২০) ছিলেন একজন বাঙালি সাহিত্যিক। বিংশ শতাব্দীর বাংলা সাহিত্যকে সমৃদ্ধ করেছেন যেসব সাহিত্যিক, আশরাফ সিদ্দিকী তাদের একজন। তিনি পাঁচশ’রও অধিক কবিতা রচনা করেছেন। গভীর গবেষণা করেছেন বাংলার লোকঐতিহ্য নিয়ে। তিনি একাধারে প্রবন্ধকার, ছোটগল্প...


দক্ষিণী তারকা বিজয়ের 'মাস্টার' ছবির রিমেকে সলমন খান? - Salman Khan to star in hindi remake of Superhit south Indian movie 'Master'?, Bangla News Bangla Entertainment News\nবাংলা নিউজ > বায়োস্কোপ > দক্ষিণী তারকা বিজয়ের 'মাস্টার' ছবির রিমেকে সলমন খান?\nদক্ষিণী সুপারহিট ছবি 'মাস্টার'-এর রিমেকে সলমন? ছবি সৌজন্যে - ফেসবুক\nদক্ষিণী তারকা বিজয়ের 'মাস্টার' ছবির রিমেকে সলমন খান?\n১ মিনিটে পড়ুন . Updated: 11 Jun 2021, 02:23 PM IST\nআগামী জুলাই মাসে নিজের নতুন দুটি 'প্রোজেক্ট' ঘোষণা করবেন সলমন খান। দক্ষিণী তারকা বিজয়ের 'মাস্টার' ছবির হিন্দি রিমেক তৈরি করতে চলেছেন তিনি।এছাড়া আরো একটি অ্যাকশন থ্রিলারের ঘোষণা সারবেন 'ভাইজান'!\n২০২০ সালটা মোটেই ভালো যায়নি সলমন খানের। গত বছর করোনার দাপটে প্রেক্ষাগৃহ থেকে শ্যুটিং দীর্ঘ কয়েক মাস জুড়ে ধরে সব বন্ধ হয়ে পড়ে থাকায় বড়পর্দায় হাজির হতে পারেননি এই তারকা। ২০২১-এর শুরুর দিকে অবস্থায় ছিল তথবৈচ। বড়পর্দায় 'রাধে' ছবির মুক্তি ঘোষণা করেও করোনার দ্বিতীয় ঢেউয়ের ধাক্কার দাপটে পিছিয়ে আসেন সলমন। অবশেষে চলতি বছরে ঈদ উপলক্ষে ওয়েব প্ল্যাটফর্মে মুক্তি পায় 'রাধে'. ফিল্ম সমালোচকদের এ ছবি খুশি করতে না পারলেও প্রযোজক হিসেবে মুখের হাসি চওড়া হয়েছে সলমনের। এবারে জানা গেল, আগামী জুলাই মাসে নিজের নতুন দুটি বড় 'প্রোজেক্ট'-এর খবরে ঘোষণা করবেন এই তারকা।\nজাতীয় স্তরের এক পত্রিকার প্রতিবেদনে প্রকাশিত খবর অনুযায়ী দক্ষিণী তারকা বিজয়ের 'মাস্টার' ছবির হিন্দি রিমেক তৈরি করতে চলেছেন 'ভাইজান'. ছবিতে অবশ্যই মুখ্যচরিত্রে অভিনয় করবেন তিনি। মূল ছবিতে বিজয়ের পাশাপাশি দেখা গেছিল আরও এক দক্ষিণী তারকা বিজয় সেতুপতি-কে। চলতি বছর জানুয়ারিতেই মুক্তি পেয়েছিল এই ছবি। তবে বিজয় সেতুপতির জায়গায় এই রিমেকে কোন অভিনেতা থাকবেন তা এখনও ঠিক হয়নি। কানাঘুষোয় শোনা যাচ্ছে বলিপাড়ার কোনও প্রথম সারির নায়ককেই নাকি এই রিমেকে চাইছেন সলমন সহ ছবি নির্মাতারা। সেই অনুযায়ী তালিকাও নাকি ইতিমধ্যেই ভেবে ফেলা হয়েছে।\nদক্ষিণী তারকা বিজয়ের সঙ্গে সলমন। ছবি সৌজন্যে - টুইটার\nকয়েক মাস আগেই 'মাস্টার' দেখেছিলেন সলমন। দেখার পর বলাই বাহুল্য এই ছবির গোটা বিষয়টি বেশ মনে ধরে তাঁর। এরপরেই আর এই ছবির জন্য 'গ্রিন সিগন্যাল' দিতে দেরি করেননি বলি-তারকা। তবে করোনা এবং লকডাউনের জেরে কাজ বিশেষ কিছু এগোয়নি। বর্তমানে বলিউড যখন ফের একবার 'ঘুম' ভেঙে উঠে দাঁড়াচ্ছে, সলমন ও এই ছবির প্রযোজকদের টিমও তাই আর বসে থাকেনি। তড়িঘড়ি বৈঠকের আয়োজন করেছেন। ছবির চিত্রনাট্যে কী কী পরিবর্তন আনার সঙ্গে 'ট্যুইস্ট' যোগ করতে হবে তা আলোচনার পাশাপাশি ছবিকেন্দ্রিক আরও পাঁচটি জরুরি বিষয়ের পরিকল্পনা দ্রুত সেরে ফেলতে চাইছেন তাঁরা।\nআরও জানা গেছে, সলমনের 'ডেট' থেকে শুরু করে কোন পরিচালকের হাতে এই ছবির দায়িত্ব দেওয়া যায় তা নিয়েও একপ্রস্থ কথাবার্তা চালানো হবে। 'মাস্টার' এর রিমেকের ঘোষণা ছাড়াও জুলাই মাসেই আরো একটি অ্যাকশন থ্রিলারের ঘোষণা সারবেন 'ভাইজান'. সেটি হলে সবমিলিয়ে তাহলে সলমনের পাইপলাইনে জমা হবে 'অন্তিম','টাইগার ৩', 'কভি ঈদ কভি দিওয়ালি','কিক ২' সহ মোট ৬টি বিগ বাজেটের ছবি।\nSalman Khan South Indian Movie Master Hindi remake Vijay Vijay Sethupathi


নির্মাণাধীন ব্রিজের নিচ দিয়ে নৌকাও চলতে পারবে না | আমাদের সময়.কম – AmaderShomoy.com\nনির্মাণাধীন ব্রিজের নিচ দিয়ে নৌকাও চলতে পারবে না\nপ্রকাশের সময় : May 24 2019 08:23 AM\nআপডেট সময় : May 24 2019 08:23 AM\nখোকন আহম্মেদ হীরা, বরিশাল প্রতিনিধি : আগের তুলনায় অনেকাংশে উচ্চতা কমিয়ে দেওয়ার কারণে জেলার গৌরনদী উপজেলা সদরের জনগুরুত্বপূর্ণ পালরদী খালের উপর নির্মাণাধীন ব্রিজের নিচ দিয়ে নৌযান চলাচলে বিঘ্ন ঘটার আশংকা করছেন স্থানীয়রা। এছাড়া বরিশাল-ঢাকা মহাসড়কের আশোকাঠী ও গৌরনদী বাসস্ট্যান্ডে নির্মাণাধীন ব্রিজের কারণে আগের চেয়ে খালের অংশ সরু হয়ে গেছে।\nসূত্রমতে, দীর্ঘকাল থেকে দক্ষিণাঞ্চলের সর্ববৃহৎ বাণিজ্যিক বন্দর টরকী ও গৌরনদী বন্দরের সাথে পালরদী খালের মাধ্যমে নৌ-পথে যোগাযোগের ব্যবস্থা চালু রয়েছে বানারীপাড়া, স্বরূপকাঠি, মীরেরহাট, ধামুরা বন্দরসহ বিভিন্ন নৌ-বন্দরের। যুগ যুগ ধরে ওইসব নৌ-বন্দর থেকে পণ্য বোঝাই ছোট-বড় শত শত নৌযান প্রতিদিন পালরদী খাল দিয়ে গৌরনদী, টরকীসহ দেশের বিভিন্নস্থানে চলাচল করে আসছে।\nসংশ্লিষ্ট সূত্রে জানা গেছে, গৌরনদী বন্দরের মাছ বাজারের পাশে পালরদী খালের উপরের পুরাতন ব্রিজটি ভেঙে দুই কোটি ৫০ লাখ টাকা ব্যয়ে নতুন ব্রিজ নির্মাণ করছে এলজিআরডি বিভাগ। ১০৫ ফুট দৈর্ঘ্য ও ২৪ ফুট প্রস্থের এ ব্রিজটির ঠিকাদারি প্রতিষ্ঠান মেসার্স কোহিনুর এন্টারপ্রাইজ নির্মাণ কাজ চালাচ্ছেন দ্রুতগতিতে। ইতোমধ্যে ব্রিজের দুই পাশের গোড়ার অংশ, গার্ডার বসানোসহ নিচের কাজ শেষ হয়েছে।\nসরেজমিনে স্থানীয় বন্দরের ব্যবসায়ীরা জানান, নৌপথে পণ্য আনা-নেওয়ার ক্ষেত্রে সড়কপথের চেয়ে খরচ অনেক কম। এজন্য পালরদী খালটি এ অঞ্চলের ব্যবসায়ীদের জন্য আশীর্বাদ। তারা আরও জানান, আগের ব্রিজের চেয়ে বর্তমানে নির্মানাধীন ব্রিজটি অনেকটা নিচু করে নির্মাণ করা হয়েছে। ফলে বর্ষায় পানির উচ্চতা বেড়ে গেলে নৌযান চলাচল বন্ধ বিঘ্ন ঘটার আশঙ্কা দেখা দিয়েছে।\nস্থানীয়দের অভিযোগ, ব্রিজের মাঝের অংশ আগের চেয়ে ৫/৬ ফুট কমিয়ে নিচু করে নির্মাণ করা হয়েছে। এ ব্যাপারে ব্রিজ নির্মাণকারী ঠিকাদারি প্রতিষ্ঠানের স্বত্তাধিকারী মো. ফরহাদ হোসেনের সাথে একাধিকবার যোগাযোগের চেষ্টা করা হলেও তিনি তার ব্যবহৃত মোবাইল ফোনটি রিসিভ না করায় তার কোন বক্তব্য পাওয়া যায়নি।\nতবে সংশ্লিষ্ট দপ্তরের গৌরনদী উপজেলা প্রকৌশলী মো. অহিদুর রহমানের সাথে যোগাযোগ করা হলে তিনি বলেন, ব্রিজটি দেখতে আপাতত নিচু মনে হলেও আসলে নিচু নয়। পুরো ব্রিজটি নির্মাণের পর আগের মতো নিচ দিয়ে বড় আকারের নৌযান চলতে পারবে বলেও তিনি উল্লেখ করেন।\nগৌরনদী বাসস্ট্যান্ড ও আশোকাঠী নামক এলাকায় মহাসড়ক প্রশস্ত করণের জন্য নির্মাণ করা হচ্ছে সু-বিশাল দুটি ব্রিজ। স্থানীয় ব্যবসায়ীরা অভিযোগ করে বলেন, ব্রিজ নির্মাণের ফলে ওইসব এলাকার খালের অংশ আগের চেয়ে অনেকাংশে সরু হয়ে গেছে। এজন্য তারা নকশা প্রস্তুতকারী প্রকৌশলীদের দায়ী করছেন।


বিভিন্ন স্থানে নিহত আরো ৯\nইনকিলাব ডেস্ক : | প্রকাশের সময় : ২১ জুন, ২০১৯, ১২:০৭ এএম\nযশোরের মনিরামপুরে হানিফ পরিবহনের একটি বাসচাপায় দশম শ্রেণির ফার্স্ট ও সেকেন্ড বয় নিহত হয়েছে। তাদের মৃত্যুর খবর শুনে সহপাঠীরা কান্নায় ভেঙে পড়েন। একপর্যায়ে বিক্ষুব্ধ সহপাঠীসহ এলাকাবাসি পরিবহনের চালকসহ জড়িতদের গ্রেফতার পূর্বক শাস্তির দাবিতে যশোর-সাতক্ষীরা মহাসড়কের উপর (সুন্দলপুর বাজার) কাঠের গুড়ি ফেলে সড়ক অবরোধ করে । এছাড়া গত ২৪ ঘণ্টায় বিভিন্ন স্থানে সড়ক দুর্ঘটনায় আরো ৯ জন নিহত হয়েছেন। নিহতদের মধ্যে চট্টগ্রামে ও সাভারে দুই জন করে, পুঠিয়া, পাবনা, নীলফামারী, কেরানীগঞ্জ, ও কলারোয়ায় একজন করে। আমাদের ব্যুরো, জেলা ও উপজেলা সংবাদদাত দের পাঠানো তথ্যে এ প্রতিবেদন : যশোর : যশোরের মণিরামপুরে হানিফ পরিবহনের ধাক্কায় দুই মেধাবি স্কুল ছাত্র নিহত হয়েছে। গতকাল বৃহস্পতিবার সকালে কোচিং শেষে বাড়ি ফেরার পথে যশোর-সাতক্ষীরা মহাসড়কের খইতলা নামকস্থানে দুর্ঘটনাটি ঘটে। নিহত দু’জনই উপজেলার ধলিগাতি মাধ্যমিক বিদ্যালয়ের দশম শ্রেণির ছাত্র। নিহতরা হলো ধলিগাতি গ্রামের খাইরুল বাশারের ছেলে আশিকুর রহমান এবং অপর জন পার্শ্ববর্তী জামলা গ্রামের আবুল কালামের ছেলে আল-আমিন।\nনিহত আশিকুর রহমানের চাচা নজরুল ইসলাম জানান, সকাল সাড়ে ৮টার দিকে আশিক ও আল-আমিন কোচিং শেষে বাইসাইকেলে চড়ে বাড়ি ফেরার পথে বিপরীত দিক থেকে আসা ঢাকাগামী যাত্রীবাহি হানিফ পরিবহন দুই জনকেই চাপা দেয়। এসময় স্থানীয়রা তাদেরকে উদ্ধার করে মণিরামপুর স্বাস্থ্য কমপ্লেক্সে নিয়ে গেলে জরুরী বিভাগের চিকিৎসক আশরাফুর রহমান আশিকুরকে মৃত ঘোষণা করেন এবং গুরুত্বর আহত আল-আমিনকে যশোর ২শ’৫০ শয্যা হাসপাতালে নেয়ার পথে মারা যায়।\nতাদের মৃত্যুর খবর শুনে সহপাঠীরা কান্নায় ভেঙে পড়েন। শাস্তির দাবিতে যশোর-সাতক্ষীরা মহাসড়কের উপর (সুন্দলপুর বাজার) কাঠের গুড়ি ফেলে ঘণ্টাব্যাপী সড়ক অবরোধ করে। খবর পেয়ে থানা পুলিশ ঘটনাস্থলে গিয়ে বিক্ষুব্ধদের সাথে কথা বলে চালকসহ জড়িতদের আইনের আওতায় আনার আশ্বাস দিলে অবরোধ উঠিয়ে নেয়। প্রধান শিক্ষক দিলীপ কুমার পাল বলেন, নিহত দুই জনই প্রতিষ্ঠানের সবচেয়ে মেধাবি ছাত্র ছিলো। আশিকুরের রোল ছিল এক এবং আল-আমিনের রোল ছিল দুই।\nচট্টগ্রাম : চট্টগ্রামের হাটহাজারী ও সীতাকুন্ড উপজেলায় পৃথক সড়ক দুর্ঘটনায় দুই যুবক নিহত হয়েছেন। গতকাল এ দুর্ঘটনা ঘটে। নিহতরা হলেন হাটহাজারীর উদালিয়া এলাকার আবু জাফরের ছেলে মো. রনি (২৩) ও সীতাকুন্ড উপজেলার সোনাইছড়ির গামারীতলা এলাকার শফিউল আলমের ছেলে সবুজ (২২)। হাটহাজারী থানার ভারপ্রাপ্ত কর্মকর্তা (ওসি) বেলাল উদ্দিন বলেন, সকাল ৯টার দিকে হাটহাজারীর সরকার হাট এলাকায় বাস ও পিকআপের মুখোমুখি সংঘর্ষে পিকআপ চালক মো. রনি নিহত হয়।\nজেলা পুলিশের অতিরিক্ত পুলিশ সুপার (সীতাকুন্ড সার্কেল) সম্পা রানী সাহা বলেন, ভোর ৫টার দিকে সীতাকুন্ড উপজেলার লালবেগ এলাকায় মোটরসাইকেল দুর্ঘটনায় সবুজ নামে এক যুবক গুরুতর আহত হয়। পরে ভাটিয়ারির বিএসবিএ হাসপাতালে নেওয়ার পর কর্তব্যরত চিকিৎসক তাকে মৃত ঘোষণা করেন।\nসাভার : সাভারের আশুলিয়ায় ট্রাকের সঙ্গে মোটরসাইকেলের মুখোমুখি সংঘর্ষে দুইজন নিহত হয়েছেন। গতকাল সকালে ঢাকা-টাঙ্গাইল মহাসড়কের শ্রীপুর এলাকায় এ দুর্ঘটনা ঘটে। নিহতরা হলেন- নড়াইলের নড়াগাতি থানার মৃত লাল মিয়া শেখের ছেলে সদর আলী এবং সাতক্ষীরার শ্যামনগর উপজেলার সামাদ ফকিরের ছেলে আলমগীর।\nপুঠিয়া (রাজশাহী) : পুঠিয়ায় মিনি ট্রাকের ধাক্কায় মহরম আলী (৩৫) নামের এক ভ্যান চালক নিহত হয়েছে। নিহত মহরম আলী পুঠিয়া পৌরসভার পালোপাড়া ওয়ার্ডের আয়েন উদ্দিনের ছেলে। বৃহস্পতিবার দুপুর সোয়া একটার দিয়ে উপজেলা সদরের ঢাকা-রাজশাহী মহাসড়ক সংলগ্ন ফাতেমা ক্লিনিকের কাছে এ দুর্ঘটনাটি ঘটেছে।\nপাবনা : পাবনার আটঘরিয়ার চলন্ত গাড়ীর চাপায় মানষিক ভারসাম্যহীন অজ্ঞাত (৫৫) নামের এক মহিলা নিহত হয়েছে। আটঘরিয়া থানার ওসি তদন্ত নাজমুল হক জানান, পাবনার আটঘরিয়া জালালের ঢাল-গোরুরী আঞ্চলিক সড়কে বৃহস্পতিবার ভোড়ে চলন্ত কোন যানবাহন অজ্ঞাত এক মহিলাকে চাপা দিলে ঘটনাস্থলেই তিনি মারা যান। নীলফামারী : নীলফামারীর কিশোরগঞ্জ উপজেলার সোনাকুড়ি বাজারে মহাসড়কে গত বুধবার রাত সাড়ে ৯টার দিকে সরকারী প্রাথমিক বিদ্যালয়ের শিক্ষক মাহমুদুল হাসান (৪০) সড়ক দূর্ঘটনায় মৃত্যু বরন করেন। তিনি রনচন্ডি আবতাব উদ্দিন সরকারী প্রাথমিক বিদ্যালয়ের সহকারী শিক্ষক ও বড়ভিটা মেলাবর মাদরাসা পাড়া গ্রামের নজিরুল্লাহর ছেলে।\nকেরানীগঞ্জ (ঢাকা) : ঢাকার কেরানীগঞ্জে মাটি বহনকারী মাহিন্দ্র গাড়ির চাপায় পথচারী এক কিশোর নিহত হয়েছে। নিহত কিশোরের নাম মোঃ সিফাত হোসেন (১৫)। এই দুর্ঘটনাটি ঘটেছে গতকাল দুপুর ১২টায় দক্ষিণ কেরানীগঞ্জের কোন্ডা ইউনিয়নের উত্তর পানগাও এলাকায়। এই ঘটনায় গাড়ির মালিক মোঃ বেল্লাল হোসেন(৩৫) ও গাড়িটি আটক করেছে পুলিশ।\nসাতক্ষীরা : সাতক্ষীরার কলারোয়া উপজেলায় সড়ক দুর্ঘটনায় আব্দুস সালাম (২৩) নামে এক যুবক নিহত হয়েছেন। গতকাল বিকাল সাড়ে ৪টার দিকে সাতক্ষীরা-যশোর সড়কের কলারোয়া উপজেলার কাজিরহাট কলেজের সামনে এ দুর্ঘটনা ঘটে।


ভবিষ্যতে কক্সবাজারই হবে আন্তর্জাতিক বিমান চলাচলের রুটের রিফুয়েলিং পয়েন্ট। দেশীয় ও আন্তর্জাতিক পর্যটকদের জন্য কক্সবাজারকে মহাপরিকল্পনার আলোকে ঢেলে সাজানো হচ্ছে। তাই এই শহরে যত্রতত্র কোনো স্থাপনা নির্মাণ না করার নির্দেশ দিয়েছেন প্রধানমন্ত্রী শেখ হাসিনা। বুধবার (১৭ মে) সকালে গণভবন থেকে ভার্চুয়াল মাধ্যমে যুক্ত হয়ে কক্সবাজার উন্নয়ন কর্তৃপক্ষের নবনির্মিত ভবনের উদ্বোধনী অনুষ্ঠানে বক্তব্য দেন তিনি।\nসরকারপ্রধান বলেন, আজকে যারা পশ্চিমা দেশ থেকে পাশ্চাত্যে দেশে যারা যায়, তারা কিন্তু এই কক্সবাজার থেকে রিফুয়েলিং করবে। রিফুয়েলিংয়ে বিভিন্ন দেশ বিভিন্ন সময় অগ্রাধিকার পায়। এক সময় হংকং ছিল এরপর থাইল্যান্ড অথবা সিঙ্গাপুর এখন দুবাই। কিন্তু প্রকৃতপক্ষে কক্সবাজারই হবে আন্তর্জাতিক আকাশ পথের রিফুয়েলিংয়ের একটি জায়গা।\nতিনি আরও বলেন, এই কক্সবাজারে ভালো কনভেনশন সেন্টার করা হবে, অন্য কোথাও না, রাজধানীতে না। আমি চাই কক্সবাজার হবে এজন্য যে পর্যটকদের আকর্ষণ বাড়াবে এবং সরকারি যে সেমিনার সেগুলো করা হয় সেখানে যাতে করা যাবে এমনভাবে তৈরি করা হবে।\nতিনি বলেন, ২০১৭ সালের ২৭ মার্চ অনুষ্ঠিত গৃহায়ণ ও গণপূর্ত মন্ত্রণালয়ের ভূমি বরাদ্দ কমিটির সভায় কক্সবাজার উন্নয়ন কর্তৃপক্ষের বহুতল অফিস ভবন নির্মাণের জন্য এক একর ২১ শতক জমি বরাদ্দ দেওয়া হয়। একই বছরের ৬ মে প্রধানমন্ত্রী কক্সবাজার উন্নয়ন কর্তৃপক্ষের বহুতল অফিস ভবনের ভিত্তিপ্রস্তর স্থাপন করেন।\nকউক চেয়ারম্যান লে. কর্নেল (অব.) ফোরকান আহমেদ জানান, ২০১৮ সালের ১৬ জানুয়ারি প্রধানমন্ত্রীর সভাপতিত্বে অনুষ্ঠিত একনেক সভায় কউকের বহুতল অফিস ভবন নির্মাণ প্রকল্পটি অনুমোদিত হয়। ২০১৭ সালের অক্টোবর থেকে ভবনের নির্মাণকাজ শুরু করা হয় এবং ২০২১ সালের ডিসেম্বর প্রকল্পের কাজ শেষ হয়।


আপি'ল বিভাগে খালেদা'র জামিন শু'নানি বৃহস্পতিবা'র - gmnewsbd\nপ্রকাশিত: ১২:২৬ অপরাহ্ণ, নভেম্বর ২৫, ২০১৯ | আপডেট: ১২:২৭:অপরাহ্ণ, নভেম্বর ২৫, ২০১৯\nঢাকা: জিয়া চ্যারিটেবল ট্রাস্ট দুর্নীতি মাম’লায় সা’ত বছরের দণ্ডপ্রাপ্ত বিএনপি চেয়া’র’পারস’ন খালেদা জিয়ার জামি’ন আবেদন শুনানি’র জন্য বৃহস্পতিবার (২৮ নভেম্বর) দিন ঠিক করেছেন সুপ্রিম কোর্টের আপিল বিভাগ।\nসোমবার (২৫ নভেম্বর) প্রধান বিচারপতির নেতৃত্বাধীন চার বিচার’পতির আপিল বেঞ্চ এ দিন ঠিক করেন। আদা’লতে খালেদা জিয়ার পক্ষে ছিলেন খন্দকার মাহ’বুব হোসেন, মওদুদ আ’হ’মদ ও জয়নুল আবেদী’ন। দুদকের পক্ষে ছিলেন খুরশীদ আলম খান।\nপরে জয়নুল আবেদীন বলেন, আদালত বললেন আগামী বৃহস্পতিবার ফু’ল বেঞ্চে, আরও যে সব বিচারপতি আছে’ন তাদের নিয়ে শুনবেন। আমরা ন্যায়বিচার আশা করি। এটা সর্বোচ্চ আদালত। আশা করি আল্লাহর রহমতে বৃহস্পতিবার শুনানি শেষে খালেদা জিয়া জামিন পাবেন।\nএর আগে ১৭ নভেম্বর (রোববার) এ আবেদ’ন উপস্থাপনে’র পর আপিল বিভাগের চেম্বার বিচারপতি মো. নূরুজ্জামা’ন শুনানির জন্য ২৫ নভে’ম্বর পূর্ণাঙ্গ বেঞ্চে পাঠানোর আদেশ দেন। সে অনুসারে সোমবার আবেদনটি কার‌্যতালিকায় আসে।\nগত ১৪ নভেম্বর আপি’ল বিভাগের সংশ্লিষ্ট শাখায় জামি’ন চেয়ে আপিল আবেদন ক’রা হয়। এদিকে ২০১৮ সালের ফেব্রুয়ারিতে জিয়া অর’ফানেজ ট্রাস্ট দুর্নী’তি মামলায় পাঁচবছর কা’রাদণ্ড পেয়ে বন্দি রয়েছেন খালেদা জিয়া। আপিলে’র পর হাইকোর্টে যা বেড়ে ১০ বছর হ’য়।\nপরে ২০১৮ সালের ১৮ নভেম্ব’র খালাস চেয়ে আপিল বিভাগে খালেদা জিয়া জামি’ন আবেদন করেন। তবে সে আবেদ’ন এখনও আদালতে উপস্থাপ’ন করে’ননি তার আইনজীবীরা।\nগত বছরের ২৯ অক্টোবর পু’রান ঢাকার কেন্দ্রীয় কা’রাগারের প্রশাসনিক ভ’বনের সাত নম্বর কক্ষে স্থাপিত ঢাকার বিশেষ জজ আদালত-৫ এর বিচারক মো. আখতারুজ্জামান (বর্তমানে হাইকোর্ট বিভাগের বিচারপতি) জি’য়া চ্যারিটেবল ট্রাস্ট মামলায় খালেদা জি’য়াকে সাত ব*ছরের সশ্রম কারাদণ্ড দেন।\nএকইসঙ্গে তাকে ১০ লাখ টাকা জরি’মানা, অনাদায়ে আরও ছয় মাসের কারাদণ্ড দে’ওয়া হয়। একই সাজা হয়েছে মামলা’র অপর তিন আসামিরও।\nপরে গত ৩০ এপ্রিল জিয়া চ্যারিটেবল ট্রাস্ট দুর্নীতি মামলায় সাত ব*ছরের দণ্ডের বিরুদ্ধে বিএনপি চেয়ারপারসন খালেদা জিয়ার আপিল শুনানির জন্য গ্রহণ করেন হাইকোর্ট। একইসঙ্গে অর্থদণ্ড স্থগিত এবং সম্পত্তি জব্দ করার ওপর স্থিতাবস্থা দিয়ে দুই মাসের মধ্যে ওই মামলার নথি তলব করেছিলেন।\nএরপর ২০ জুন বিচারিক আদালত থেকে মামলার নথি হাইকোর্টে পাঠানো হয়। ৩১ জুলাই বিচার*পতি ওবায়দুল হাসান ও বিচারপতি এসএম কুদ্দুস জামা*নের হাইকোর্ট বেঞ্চ তার জামিন আবেদন খারিজ করে দেন।\nপরে ১১ সেপ্টেম্বর ফের জামিন আবেদন ফেরত দেন বিচারপতি ফরিদ আহমে’দ ও বিচারপতি এএসএম আব্দুল মোবিনের হাইকোর্ট বেঞ্চ।\n২০১০ সালের ৮ আগস্ট তেজগাঁও থানায় জি’য়া চ্যারিটেবল ট্রাস্ট মাম’লা করা হয়। ট্রাস্টের নামে অবৈধভাবে তিন কোটি ১৫ লাখ ৪৩ হাজার টাকা লেনদেনের অভিযোগে মামলাটি করে দুর্নীতি দমন কমিশন (দুদক)।\nতদন্ত শেষে ২০১২ সালে খালেদা জি’য়া’সহ চারজনের বিরুদ্ধে আদা’লতে অভিযোগপত্র দেয় দুদক। ২০১৪ সালের ১৯ মার্চ খালেদাসহ চার আ’সামির বিরুদ্ধে অভিযোগ গঠন করেন আ’দালত। সাক্ষ্যগ্রহণ কার্যক্রম শেষ হলে দুদকের পক্ষে এই মামলা’য় যুক্তিতর্ক উপস্থাপন শেষে রায় ঘোষ’ণা করা হয়।\nআপি'ল বিভাগে খালেদা'র জামিন শু'নানি বৃহস্পতিবা'র


অন্তর্ভুক্তিমূলক উন্নয়ন নিশ্চিত করতে দক্ষ জনশক্তি গড়ে তুলতে হবে : স্পিকার – sonalysylhet.com\nপ্রকাশিত: ৮:৩৫ পূর্বাহ্ণ, মার্চ ৯, ২০১৯\nসোনালী সিলেট ডেস্ক ::: স্পিকার ড. শিরীন শারমিন চৌধুরী বলেছেন, অন্তর্ভুক্তিমূলক উন্নয়ন নিশ্চিত করতে দক্ষ জনশক্তি গড়ে তুলতে হবে।\nতিনি আজ প্যান প্যাসিফিক সোনারগাঁও হোটেলে শিক্ষা মন্ত্রণালয়ের কারিগরী ও মাদ্রাসা বিভাগ আয়োজিত ‘ইন্টারন্যাশনাল স্কিলস কনফারেন্স-২০১৯’ অনুষ্ঠানে প্রধান অতিথির বক্তৃতায় এ কথা বলেন।\nতিনি টেকসই উন্নয়ন লক্ষ্যমাত্রা (এসডিজি) অর্জনের মাধ্যমে ক্ষুধা, দারিদ্র্য ও বৈষম্যমুক্ত দেশ প্রতিষ্ঠায় দক্ষ নাগরিক হিসেবে গড়ে ওঠতে সবাইর প্রতি আহবান জানান। তিনি বলেন, বর্তমান বিশ্বকে মোকাবেলা করতে দক্ষতা উন্নয়নের বিকল্প নাই।\nশিক্ষামন্ত্রী ডা. দীপু মনির সভাপতিত্বে অনুষ্ঠানে বিশেষ অতিথির বক্তব্য রাখেন পররাষ্ট্রমন্ত্রী ড. এ কে আব্দুল মোমেন, পরিকল্পনামন্ত্রী এম এ মান্নান এবং শিক্ষা উপমন্ত্রী মহিবুল হাসান চৌধুরী ।\nঅনুষ্ঠানে স্বাগত বক্তব্য রাখেন শিক্ষা মন্ত্রণালয়ের কারিগরী ও মাদ্রাসা বিভাগের সচিব মো. আলমগীর।\nবাংলাদেশ যখন প্রধানমন্ত্রী শেখ হাসিনার নিবিড় পরিচর্যায় এগিয়ে যাচ্ছে ঠিক তেমনি সময় এ ধরনের আন্তর্জাতিক কনফারেন্স গুরুত্বপূর্ণ ভূমিকা রাখবে বলে স্পিকার ড. শিরীন শারমিন চৌধুরী আশাবাদ ব্যক্ত করেন। দক্ষতা উন্নয়নের মাধ্যমে দারিদ্র্যতার হারও কমে আসব। ইতোমধ্যে বিগত এক দশকে দারিদ্র্যের হার ৪০শতাংশ থেকে ২২ শতাংশে নেমে এসেছে।\nস্পিকার বলেন, সাধারণ শিক্ষার পাশাপাশি কারিগরী ও ভোকেশনাল শিক্ষার প্রসার দক্ষ জনশক্তি তৈরিতে গুরুত্বপূর্ণ অবদান রাখছে। কারিগরী শিক্ষা ও এ সংক্রান্ত প্রশিক্ষণ দক্ষতা উন্নয়নে ভূমিকা রাখে, যা সামগ্রিক উন্নয়নের অবিচ্ছেদ্য অংশ।\nঅনুষ্ঠানে শিক্ষা মন্ত্রণালয়, কারিগরী ও মাদ্রাসা শিক্ষা বিভাগের কর্মকর্তাসহ বিশিষ্ট ব্যক্তিবর্গ উপস্থিত ছিলেন।


আবু ত্ব-হার সন্ধান চেয়ে বাগেরহাটে সংবাদ সম্মেলন - বাংলা একাত্তরআবু ত্ব-হার সন্ধান চেয়ে বাগেরহাটে সংবাদ সম্মেলন - বাংলা একাত্তর\nইসলামী বক্তা আবু ত্ব-হা ও তাঁর দুই সঙ্গীসহ নি’খোঁজ চারজনের সন্ধান চেয়ে বাগেরহাটে সংবাদ সম্মেলন হয়েছে। বৃহস্পতিবার দুপুরে বাগেরহাট প্রেসক্লাব মিলনায়তনে সংবাদ সম্মেলনে লিখিত বক্তব্য পাঠ করেন হাফেজ মাওলানা শেখ মহিউদ্দিন মাহদী বিল্লাহ।\n‘সচেতন আলেম’দের পক্ষ’ থেকে ডাকা এই সংবাদ সম্মেলনে লিখিত বক্তব্যে বলা হয়, ‘আজ এক সপ্তাহ ধরে তরুণ ইসলামি বক্তা ত্ব-হা মো. আদনান নি’খোঁজ রয়েছেন। নিজ বাড়ি রংপুর থেকে ঢাকা রওনা দেওয়ার পর আর ফেরেননি তিনি।\nত্ব-হা মো. আদনান একা ছিলেন না, সঙ্গে তাঁর গাড়িচালক ও দুজন সফরসঙ্গী ছিলেন। চারজন জলজ্যান্ত মানুষ এভাবে নি’খোঁজ হলেন, এ দায় কোনোভাবেই রাষ্ট্র এড়াতে পারে না। আমরা অনতিবিলম্বে ত্ব-হা মো. আদনানসহ নি’খোঁজদের সন্ধান চাই।’\nসচেতন আলেম সমাজের পক্ষ থেকে এ সময় উপস্থিত ছিলেন মাওলানা মাহমুদুল হাসান, মাওলানা ইমলার হোসাইন, হাফেজ মাসুম বিল্লাহ। সূত্রঃ প্রথম আলো


প্রকাশিত: ০২:৪৪ পিএম, ১৩ জুলাই ২০১৮\nবিএনপির স্থায়ী কমিটির সদস্য ব্যারিস্টার মওদুদ আহমদ বলেছেন, বর্তমান সরকারের কারণে দেশের গণতন্ত্র এখন মৃত্যুশয্যায়। এখান থেকে আমাদেরকে উদ্ধার হতে হবে। আর জাফর উল্লাহ সাহেব যেহেতু ডাক্তার, সুতরাং উনি একটি ফর্মূলা দিক, যাতে দেশে মৃত্যুশয্যায় থাকা গণতন্ত্রকে বাঁচানো যায়।\nমওদুদ বলেন, একমাত্র বিকল্প হলো একটি জাতীয় ঐক্যের মাধ্যমে এই সরকারের পরিবর্তন। জাফর উল্লাহ চৌধুরীকে বলতে চাই আমরা যদি ব্যর্থ হই তাহলে আপনি সেই ভূমিকা পালন করবেন । কারণ দেশের মানুষ আর বসে থাকতে চায় না। এখন সময় এসেছে। আমরা যদি ঐক্যের প্রক্রিয়া সফল করতে না পারি, দেশের মানুষ খুবই হতাশ হবে। সেখানে কারো না কারো একটা ভূমিকা থাকতে হবে।’\nশুক্রবার দুপুরে জাতীয় প্রেস ক্লাবে অনুষ্ঠিত এক ‘প্রতিবাদী যুব সমাবেশে’ প্রধান অতিথির বক্তব্যে এসব কথা বলেন তিনি।\nস্বাধীনতা ফোরাম এ সমাবেশের আয়োজন করে। এতে সভাপতিত্ব করেন সংগঠনটির সভাপতি বিএনপির কেন্দ্রীয় নেতা আবু নাসের মুহাম্মদ রহমাতুল্লাহ। অন্যদের মধ্যে বিএনপির ভাইস চেয়ারম্যান বেগম সেলিমা রহমান, ডা. এজেডএম জাহিদ হোসেন, গণস্বাস্থ্য কেন্দ্রের প্রতিষ্ঠাতা ডা. জাফর উল্লাহ চৌধুরী প্রমুখ বক্তৃতা করেন।\nমওদুদ বলেন, ‘আমাদের দেশের যারা সুশীল সমাজ তাদেরকে তো খুব ভাল করে চিনি। যারা সরকারি মদদপুষ্ট তাদেরকে বুদ্ধিজীবী বলাটা বোধ হয় ঠিক হবে না, তারা দলজীবী। ভারতে যেমন শক্তিশালি বুদ্ধিজীবী মহল আছে, একটা সিভিল সোসাইটি আছে। তারা যে কোনো সরকারের, যে কোনো অন্যায়ের বিরুদ্ধে কথা বলেন। আমাদের তেমন জাফর উল্লাহ চৌধুরী সাহেব, আসিফ নজরুল সাহেব আছেন। এছাড়া টিআইবি আছে, সিপিডি আছে, একেবারে যে নাই তা না। বর্তমানের এই সঙ্কটের সময় তাদের অবদান নিঃসন্দেহে অবিস্মরণীয় হয়ে থাকবে ।’\nতিনি বলেন, ‘আমি অন্য কোনো বিকল্প দেখি না। ডা. জাফর উল্লাহ চৌধুরী একই কথা বলেছেন, অন্য কোনো বিকল্প নাই। কারণ ফ্যাসিবাদকে পৃথিবীর কোথাও সাধারণ নিয়মে উৎখাত করা সম্ভব হয় নাই। ফ্যাসিবাদের মূল দর্শন হলো আমিই শাসন করবো।’\nবিএনপির এই নেতা বলেন, ‘বর্তমান সরকার মনে করে তারাই সরকার। বাংলাদেশে আর কারো রাষ্ট্র পরিচালনার অধিকার নাই। আজ গণতন্ত্রের নাম করে, নির্বাচনের কথা বলে দেশে একটি কর্তৃত্ববাদ সৃষ্টি হয়েছে। সে নির্বাচনটা কীভাবে হয়েছে আমরা জানি।’


নিশ্চিত দুই দল, বৃহস্পতিবার মিলবে তৃতীয় দলের দেখা? নিশ্চিত দুই দল, বৃহস্পতিবার মিলবে তৃতীয় দলের দেখা? – কারেন্ট বার্তা\nনিশ্চিত দুই দল, বৃহস্পতিবার মিলবে তৃতীয় দলের দেখা?\nপ্রকাশ হয়েছে : বুধবার, ৯ ডিসেম্বর ২০২০ | ৮:০৩ pm\nধীরে ধীরে রাউন্ড রবিন লিগের ফিরতি পর্বও প্রায় শেষের পথে। দিনক্ষণ হিসাব করলে আর মাত্র দুদিন অর্থাৎ ৪টি ম্যাচ বাকি। তারপরই শীর্ষ চার দল নিয়ে শুরু হবে প্লে-অফ রাউন্ড। এখন প্রশ্ন হলো, পাঁচ দলের এ আসরের কোন চার দল খেলবে নকআউট পর্বে? এখন পর্যন্ত লিগ টেবিলের যা অবস্থা তাতে গাজী গ্রুপ চট্টগ্রাম ও জেমকন খুলনা নিজেদের সেরা চারের টিকিট নিশ্চিত করেছে।\nমোহাম্মদ মিঠুন বাহিনী ছয় খেলার পাঁচটিতে জিতে শুধু পয়েন্ট তালিকায় সবার ওপরেই অবস্থান করছে না, নকআউট পর্বও নিশ্চিত করেছে। এক ম্যাচ বেশি খেলে চার জয় নিয়ে চট্টগ্রামের ঘাড়ে নিশ্বাস ফেলছে জেমকন খুলনা।\nএই দুই দলের ঠিক পেছনেই অবস্থান করছে বেক্সিমকো ঢাকা, ছয় ম্যাচে যাদের পয়েন্টও ঠিক ৬। শুরুতে পরপর তিন ম্যাচ হেরে খানিক পিছিয়ে পড়লেও পরে টানা তিন ম্যাচ জিতে নকআউট পর্বে খেলার জোর সম্ভাবনা জাগিয়েছে খালেদ মাহমুদ সুজনের শিষ্যরা।\nতাদের খুব কাছে নাজমুল হোসেন শান্তর মিনিস্টার গ্রুপ রাজশাহী। সারোয়ার ইমরানের শিষ্যদের সংগ্রহ সাত খেলায় ৪ পয়েন্ট। নিজেদের শেষ ম্যাচে ফরচুন বরিশালের বিপক্ষে ২২০ রানের পাহাড়সমান স্কোর গড়েও হেরে যাওয়ায় রাজশাহীর সম্ভাবনা কমেছে অনেকটা। কারণ তাদের আরেকটি ম্যাচ আছে। সেটি গাজী গ্রুপ চট্টগ্রামের বিপক্ষে।\nওই ম্যাচ জিতলেই যে শান্তর দল নকআউট পর্বে থাকবে- এমন নিশ্চয়তা নেই। তখন বাকি দলগুলোর বিশেষ করে ফরচুন বরিশালের পয়েন্ট দেখতে হবে। যেহেতু বর্তমান পয়েন্ট ৪ আর খেলা বাকি মোটে একটি, তাই আপাতদৃষ্টিতে রাজশাহীর সম্ভাবনা খুব ক্ষীণই বলা চলে। শেষ ম্যাচ জিতলেও শান্তর দলের পয়েন্ট দাঁড়াবে ৬।\nঅথচ চট্টগ্রাম (৬ খেলায় ১০), খুলনা (৭ খেলায় ৮) ও ঢাকার (৬ খেলায় ৬) পয়েন্ট এখনই ৬ বা তার ওপর। খুলনার আরেকটি ম্যাচ বাকি থাকলেও চট্টগ্রাম-ঢাকার আছে দুই ম্যাচ। তার মানে ওই দল দুটির পয়েন্ট আরও বাড়ার যথেষ্ট সম্ভাবনা রয়েছে। কিন্তু রাজশাহীর কিছুতেই আর ২ পয়েন্টের বেশি পাওয়ার সুযোগ নেই।


ধর্মীয় প্রশ্নের ব্যাঙগানিক উত্তর – ১১ – পাল্লাহু । pAllahu\nYou are here: Home / ধর্মীয় প্রশ্নের ব্যাঙগানিক উত্তর – ১১\nধর্মীয় প্রশ্নের ব্যাঙগানিক উত্তর – ১১\n– সকল ধর্মই কম বেশি নারীকে অবমুল্যায়িত এবং হেয় প্রতিপন্ন করলেও নারীরাই সবচেয়ে বেশি (পুরুষদের তুলনায়) ধর্ম পালন করে কেন? (Mahmud Reza)\n– পুরুষের সোদায় তৃপ্তি না পাইয়া বাড়তি হিসাবে ধর্মের সোদা খাইতে চায়। (দাঁড়িপাল্লা ধমাধম)\n– পরম সুখ কি কোনও পুরুষ দিতে পারে? সেইটা পারে একমাত্র আল্লাহ। (Mahfuz Sazal)\n– ইসলাম নারীকে দিয়াছে সর্বশ্রেষ্ঠ মর্যাদা। কিন্তু ইসলামে একজনও নারী নবী নাই কেন? নবী কি তাহলে মর্যাদাবান পদ নয়? (আবদুল্লাহ আল তারেক)\n– নবী হওয়া না, পা টিপার দায়িত্বই সর্বোচ্চ মর্যাদা, ভুল বকেন কেন! (Shirin Sultana Boby)\n– মুসলামনরা দাবি করে থাকে – ‘সকল মুসলমানের অধিকার সমান।’ তাহলে নবী একসাথে ১৩ খান বিবি রাখতে পেরেছে, কিন্তু সাধারণ মুসলিমরা একসাথে ৪ জনের বেশি রাখতে পারে না কেন? (Neon Seven)\n– নবীর অশ্বক্ষমতা বেশি ছিলো, তাই… (ঔপপত্তিক ঐকপত্য)\n– নবী হইলেন আল্লাহর দোস্ত, আমনেও কি তাই নাকি! (মূর্খ চাষা)\n– ছবিটি তুলেছেন জাকারিয়া হাসান মুন্না নামের একজন ফটোগ্রাফার। তিনি নিজে কোন ক্যাপশন খুঁজে পাচ্ছেন না। আপনারা এই সাহায্যটুকু ইচ্ছা করলে করতে পারেন। (Neon Seven)\n– চারটা কিনেছিলাম। এটা তোমার জন্য। (Prabir Acharjee)\n– নিলে নাও, নইলে অন্য বিবিদের দিয়া দেবো। (Tamanna Jhumu)\n– স্বর্গে কি টয়লেট আছে ? (Ruman Sharif)\n– বেহেস্তে তো হাগু-মুতুর কারবার নাই, টয়লেটের তাই কুনু কুচ্চেনই উঠে না। তয় স্বর্গে থাকবার পারে। স্বর্গে মানুষের আচরণ তুলণামূলক মানবিক হবে বলেই পড়েছি, সুতরাং মানবীয় প্রয়োজন দেখা দিতেই পারে, টয়লেটও থাকতেই পারে। তবে সেই টয়লেট স্যানিটারি হপে, না বৈদিক স্টাইল হপে – এ ব্যাপারে আমি অবগত নই। (অনুসন্ধানী আবাহন)\n– ওয়াজ্বিমরা ওয়াজ করার সময় বিকট এবং ধমকের সুরে ওয়াজ ফরমান কেন? (Mahmud Reza)\n– ছাগলের পাল লাইনে রাখার জন্য। (Shiji Sejuti)\n– নবীজির কয়খানা শস্যক্ষেত্র মোবারক ছিল? (Tamanna Jhumu)\n– গণিতশাস্ত্রের চেয়ে গণিমতের মাল অনেক বেশি আকর্ষণীয়। (Mahmud Reza)\n– অমুখাপেক্ষী, সর্বশক্তিমান আল্লাহ জাল্লাশানুহু কি আত্মহত্যা করতে ফাইরবে? (ঔপপত্তিক ঐকপত্য)\n– আল্লাহ্ সবই পারেন, শুধু তার ইসলামি বান্দাদের চাপাবাজি বন্ধ করা ছাড়া! (বিজ্ঞানমনস্ক অবিশ্বাসী)\n– কোন ধর্মের বিরুদ্ধাচরণ করা যদি ব্লাউজফেমি হয় তবে মুহাম্মদও ব্লাউজফেমি করেছেন। কারণ তিনি পিচলাম প্রচার করতে গিয়ে অন্যান্য ধর্মের বিরুদ্ধে অবস্থান নিয়েছিলেন। তবে তার শাস্তি হয়নি কেন? (জল্লাদ মিয়া)\n– কারণ ব্লাউজের ফেমের ব্যাপারে উনার চেয়ে আর ভালো কেউ জ্ঞান রাখিতেন না! কিভাবে ব্লাউজ খুলিতে হয়, তার চেয়ে কেউ ভালো জানেন নাকি, এই জ্ঞানে উনিই ফেমাস । (Mahmud Reza)\n– আল্লাহ কি এমন একটি পাথর বানাতে পারবে, যে-পাথরটার ভার আল্লাহ বহন করতে পারবে না! (ক্রাঁশিয়া ক্রাইম)\n– কেনু বানাইছে তো, পাকিস্থান বানাইছে না ? (বাঙাল মূর্খ চাষা)\nপর্ব ০১ > পর্ব ০২ > পর্ব ০৩ > পর্ব ০৪ > পর্ব ৫ > পর্ব ৬ > পর্ব ৭ > পর্ব ৮ > পর্ব ৯ > পর্ব ১০\nJanuary 2, 2015 LeaveaComment Filed Under: Uncategorized Tagged With: কৌতুক, ছবি, বোরখা, হিজাব


পাকিস্তানের মানচিত্রে কারাকোরাম-গোয়াদর মহাসড়ক ও ছবিতে দুর্গম পাহাড় কেটে তৈরি কারাকোরাম পাস। -ছবি: ওয়েবসাইট\nসরদার আবদুর রহমান: সাম্প্রতিক সময়ে কাশ্মীর সংলগ্ন লাদাখে চীন ও ভারতের তুঙ্গে ওঠা উত্তেজনার প্রতি উপমহাদেশের মানুষের তীক্ষ্ণ নজর। এরই মধ্যে একদফা গ্রাম্য কায়দায় লড়াই হয়ে গেছে এবং এতে ভারতীয় পক্ষের বড় ধরনের ক্ষতির কথা চাউর হয়ে গেছে। এখন প্রশ্ন হলো, এই বিবাদের আসল লক্ষ্যটা কি? নিছকই জমি নিয়ে বিরোধ? নাকি মূল লক্ষ্য কারাকোরাম মহাসড়ক? চীন চায় তার এই স্বপ্নের মহাসড়ক ভারতের থাবা থেকে নিরাপদ থাকুক। আর ভারত চায় এর কাছাকাছি পৌঁছে একে হুমকির মধ্যে ফেলে চীন ও পাকিস্তানকে চাপে রাখতে। কিন্তু কী নিয়ে এই বিবাদ?\nএটি খুবই সাধারণ ও ন্যায়সঙ্গত অধিকার হতে পারে যে, যে যার আপন সীমান্তের বৈধ ভূমিতে নিজেদের পছন্দমত যে কোন ধরণের স্থাপনা নির্মাণ করবে। তাতে অন্যের বাধা-প্রতিবন্ধকতা তৈরির কী অধিকার আছে। কিন্তু প্রতিরক্ষা কৌশল এমনই এক বিষয় যা এই নায্যতা ও বৈধতার ধার ধারে না। ভবিষ্যত রাজনৈতিক, সামরিক ও বাণিজ্যিক স্বার্থ সুরক্ষিত করতে তাই দেশগুলো নিজ নিজ কৌশল নির্ধারণ ও তা সফল করতে প্রয়াসী হয়। এর মধ্যে চলে প্রচুর দেনদরবার, চাপাচাপি, ঠোকাঠুকি আর নিজেদের ভাগে মাখনটুকু আদায় করে নেয়ার প্রচেষ্টা। এর সবকিছুই আম জনতার নজরে আসে- তা কখনোই হয় না। চীন, ভারত, পাকিস্তান, নেপাল, ভুটান প্রভৃতি দেশ এই সময় সেই ধরণের একটা কৌশলের পাঁকে হাবুডুবু খাচ্ছে। এর তাজা উদাহরণ ‘লাদাখ’। লাদাখ কি শুধুই লাদাখের মধ্যে মধ্যে রয়েছে? নাকি এর সুদুরপ্রসারী লক্ষ্য রয়েছে? এই নিবন্ধের মূল আলোচ্য সেটিই।\nকারাকোরাম মহাসড়ক প্রসঙ্গ\nকারাকোরাম মহাসড়ক এমনই একটি করিডোর যা চীনের জন্য এক বড়রকম লাইফ লাইন হিসেবে পরিচিত। মানচিত্র লক্ষ করলেই বুঝা যায়, চীনকে ভারত মহাসাগর, আরব সাগর আর লোহিত সাগরের মতো অতি গুরুত্বপূর্ণ ও সুবিশাল জলভাগে প্রবেশ করতে হলে আকাশপথ ছাড়া স্থলপথের কোনোও বিকল্প নেই। একমাত্র বিকল্প তাকে পাকিস্তানের ভেতর দিয়ে দীর্ঘতম স্থলপথের ব্যবস্থা করা। বিষয়টি খুব স্বাভাবিক ছিল না। বলতে গেলে এরকম যে, পাকিস্তানের মাথা বা মুখ দিয়ে ঢুকে পুরো শরীর অতিক্রম করে পায়ুপথ বা লেজ দিয়ে বের হওয়ার মতো। চীনকে তাই সেই পথেই এগুতে হয়েছে। পাকিস্তানের মাথার উপরে চীনের প্রবেশপথ কারাকোরাম পর্বতমালা দিয়ে আবদ্ধ থাকায় সেই দুর্গম পাহাড় কেটে পথ তৈরি করতে হয়েছে। আর সেটিই হলো বহুল আলোচিত কারাকোরাম পাস ও মহাসড়ক।\nঅন্যদিকে পাকিস্তানের আরেক প্রান্তে করাচি বন্দর পর্যন্ত এই মহাসড়ক পৌঁছেছে। সেখান থেকে বেলুচিস্তানের গোয়াদর সমুদ্র বন্দরে পৌঁছানোর আয়োজন করা হয়েছে। করাচি ও গোয়াদর বন্দর আরব সাগরের পাড়ে হলেও তা একদিকে ভারত মহাসাগর এবং অন্যদিকে পারস্য উপসাগর ও লোহিত সাগরের দিকে পাড়ি দেয়ার পথ উন্মুক্ত। ফলে এই দুই বন্দর ব্যবহার করে চীনকে একই সঙ্গে শ্রীলঙ্কায় নির্মিত হাম্বানটোটা বন্দরের সঙ্গেও সংযোগ স্থাপন করতে সমর্থ হবে। এমনকি বঙ্গোপসাগরেও পৌঁছাতে পারবে। এই সঙ্গে চীন যে ‘ওয়ান রোড ওয়ানবেল্ট’ প্রকল্প নিয়ে বিশ^ বাণিজ্যপথ চালু করতে চলেছে এটি হবে তার অন্যতম একটি রুট। যে কারণে কারাকোরাম মহাসড়ক চীন ও পাকিস্তানের কাছে এতোটা গুরুত্বপূর্ণ।\nবলা হচ্ছে, শতাব্দীর অন্যতম গুরুত্বপূর্ণ এক কারিগরি নিদর্শন এই মহাসড়ক। ১৯৭৯ খ্রিষ্টাব্দে সাড়া ফেলে দেয় এই মহাসড়ক উদ্বোধনের মধ্যে দিয়ে। পাকিস্তান সেনাবাহিনীর প্রকৌশলীরাই পাহাড়ের মধ্যে দিয়ে পথ কেটে বানিয়েছিলেন এই রাস্তা। সমুদ্রপৃষ্ঠ থেকে অনেক ওপরে দুর্গম পাহাড়ের মধ্যে দিয়ে ১৩০০ কিলোমিটারের এই পথ পশ্চিম চীনের কাশগরের সঙ্গে যুক্ত করেছিল পাকিস্তানের ইসলামাবাদকে। কারাকোরাম মহাসড়কের আরেক নাম চীনে ‘ফ্রেন্ডশিপ হাইওয়ে’। ১৯৫৯ খ্রিষ্টাব্দে শুরু হয়েছিল এই সড়ক তৈরির কাজ। খাড়া পাহাড় এবং দুর্গম পাহাড়ে কাজের কঠিন পরিবেশের মধ্যে এই পথ নির্মাণের কারণে কখনও কখনও একে বলা হয় বিশ্বের অষ্টম আশ্চর্য। কারাকোরাম পর্বতমালার মতো দুর্গম এলাকা বিশ্বে আর নেই বললেই চলে। এই পাহাড়ের ৬০টি শৃঙ্গ আছে। এগুলোর উচ্চতা গড়ে প্রায় ৬ হাজার ৬০০ মিটার। দুর্গম এই পাহাড়ে পথ তৈরি ছিল ১৯৬০-৭০’র দশকে বিরাট এক চ্যালেঞ্জ। হাইওয়ের মূল উদ্দেশ্য হিসেবে দুই দেশের মধ্যে কৌশলগত অংশীদারিত্ব নিশ্চিত করার কথা বলা হলেও সামরিক ক্ষেত্রে এর খুবই গুরুত্বপূর্ণ ভূমিকার কথা স্বীকার করা হয়। ভারত সীমান্তে সৈন্যবাহিনীর সামরিক যান ও পরিবহনের গতিশীলতা বৃদ্ধির মাধ্যমে এটি ভারত থেকে তার নিয়ন্ত্রণাধীন বিতর্কিত অঞ্চলগুলিকে রক্ষা করতে পাকিস্তানের সক্ষমতা বাড়াবে। এই সড়কের সুদূর উত্তর দিকে বিরোধপূর্ণ কাশ্মীরের হিমালয় অঞ্চল অবস্থিত। এটিই একমাত্র রাস্তা যা দক্ষিণ পাকিস্তানি বন্দর গোয়াদরের সঙ্গে চীনকে যুক্ত করেছে।\n১৯৬২ খ্রিষ্টাব্দে চীন-ভারত যুদ্ধ এবং ১৯৭১ খ্রিষ্টাব্দে পাকিস্তান ভেঙে যাওয়ার প্রেক্ষাপটে কাশ্মীরের ভূকৌশলগত অবস্থানে ব্যাপক পরিবর্তন হয়। এ কারণে শুধু পাকিস্তানই নয়, চীনও কাশ্মীর জটিলতায় সরাসরি যুক্ত হয়ে যায়। ১৯৬৩ খ্রিষ্টাব্দে পাকিস্তান চীনকে ট্রান্স-কারাকোরাম ট্র্যাক (প্রায় ২ হাজার ৭০০ বর্গকিলোমিটার) দিয়ে দেয়। সীমানা সংশোধন এবং কারাকোরাম হাইওয়ে তৈরির প্রাক্কালে এই লম্বা টানা স্ট্রিপ চীনকে দেয়া হয়। মার্কিন সামরিক সাহায্য বন্ধ হলে পাকিস্তান এবং এর সামরিক বাহিনীর সঙ্গে ভূকৌশলগত, ভূরাজনৈতিক, অর্থনৈতিক ও কূটনৈতিক সম্পর্ককে উচ্চপর্যায়ে নিয়ে যায় চীন।\nচীনের বিশাল স্বার্থ\nবর্তমানে চীনের জন্য মধ্যপ্রাচ্যে এবং উত্তর আফ্রিকার জ্বালানি সঞ্চালনের প্রধান পথ হলো পাকিস্তান। অন্যদিকে নিকট বর্তমানের পরিবর্তিত বিশ্ব পরিস্থিতিতে পাকিস্তানের হামাস আবদাল থেকে গিলগিট বাল্টিস্তানের খুলজেরাব গিরিপথ পর্যন্ত চীন ব্যবহার করে। কারাকোরাম মহাসড়ক চীনের জন্য ক্রমেই অর্থনৈতিক ও ভূকৌশলগত কারণে গুরুত্বপূর্ণ অঞ্চল হয়ে উঠেছে। এ কারণে চীন-পাকিস্তান অর্থনৈতিক করিডোর রক্ষায় পাকিস্তান চীনের অর্থায়নে বিশেষ বাহিনী গড়ে তুলেছে। কারাকোরাম হাইওয়ে মোট ১ হাজার ৩০০ কিলোমিটার, যার ৮৮৭ কিলোমিটার পাকিস্তান অঞ্চলে এবং ৪১৩ কিলোমিটার চীনের মধ্যে রয়েছে। এই হাইওয়ে আরব সাগরের বন্দর গোয়াদরকে চীনের সিংজিয়াংয়ের সঙ্গে যুক্ত করার একমাত্র পথ। এখন পাকিস্তানে অ্যাবোটাবাদ হয়ে কাশগড় পর্যন্ত রেলওয়ে লাইনের সম্প্রসারণকাজ শুরু হয়েছে। এই প্রকল্পে দুই দেশ বিলিয়ন বিলিয়ন ডলার ব্যয় করে চলেছে।\nএতো গেলো চীন-পাক প্রসঙ্গ। এখন ভারত কী চায়? কারাকোরাম পাসের অদূরবর্তী লাদাখ অঞ্চলে ভারত প্রচুর অবকাঠামো গড়ে তুলছে। এর মধ্যে চীন সীমান্ত সংলগ্ন এলাকায় নতুন করে তৈরি কিংবা সংস্কার করা হচ্ছে এমন সড়কের সংখ্যা ৬০-এর বেশি। মূলত লাদাখ থেকে ভারতে বিমানবাহিনীর একটি ঘাঁটি পর্যন্ত আড়াইশো কিলোমিটারের সড়ক নিয়েই চীন আপত্তি জানিয়ে আসছে। গত বছরের অক্টোবরে এই সড়কটির উদ্বোধন করেন ভারতের প্রতিরক্ষামন্ত্রী রাজনাথ সিং। স্থানীয়দের জন্য এসব অবকাঠামো নির্মাণ করা হচ্ছে বলে নয়াদিল্লি দাবি করলেও চীনের গণমাধ্যমগুলো সীমান্তে ‘উসকানি’র জন্য ভারতকে দায়ী করে আসছে। নিয়ন্ত্রণ রেখা বরাবর ভারতের এসব অবকাঠামো নির্মাণে চীন তাই বারবার বাধা দিচ্ছে। কৌশলতভাবে লাদাখের গলওয়ান সবচেয়ে গুরুত্বপূর্ণ।\nএশিয়ার দুই সামরিক পরাশক্তি কয়েক দশক ধরে সীমান্ত বিরোধে জড়িয়ে আছে। ভারত এবং চীনের মধ্যে প্রায় ৩ হাজার ৫০০ কিলোমিটার দীর্ঘ সীমান্ত এলাকা রয়েছে। এ সীমান্তের বিভিন্ন পয়েন্টে দুই দেশ প্রায়ই উত্তেজনা সৃষ্টি করে থাকে। ভারতের পক্ষ থেকে দাবি করা হচ্ছে, অবহেলিত সীমান্ত অঞ্চলের উন্নয়নের জন্য তারা এসব অবকাঠামো নির্মাণ করছে। তারা প্রকৃত নিয়ন্ত্রণ রেখার পাশেই ২০২২ সাল নাগাদ ৬৬টি নতুন সড়ক নির্মাণের ঘোষণা দেয়। এরই মধ্যে গত অক্টোবরে গালওয়ান উপত্যাকার কাছে একটি সড়ক নির্মাণ শেষ করে ভারত। এ সড়কটি দৌলত বেগ অল্ডি ঘাঁটির সঙ্গে সংযোগ স্থাপন করেছে। এর ফলে ওই অঞ্চলে চলাচলে সুবিধা পাচ্ছে ভারতীয় সেনাবাহিনী। সড়ক নির্মাণের পরপরই চীন ক্ষিপ্ত হয়। চীন সীমান্ত এলাকায় সেনা বাড়িয়ে বিতর্কিত অঞ্চলে অবকাঠামো নির্মাণ শুরু করে। এতে দুই শক্তিধর রাষ্ট্রের ওই সীমান্তে উত্তেজনা বাড়ে।\nচীনের বিরোধিতা কেন?\nচীনের লক্ষ্য তার বিলিয়ন বিলিয়ন ডলারের সাধনার ধন কারাকোরাম পাসকে নিরাপদ রাখা। যেটুকু জানা যায়, অনেক দিন ধরে ঠাণ্ডা মাথায় পরিকল্পনা করে লাদাখে এগিয়েছে বেইজিং। তারা পুরো শীতকালজুড়ে প্রস্তুতি নিয়েছে এবং ঠাণ্ডা কমার পরই তারা আক্রমণাত্মক ভূমিকা নিতে শুরু করে। এর পিছনে প্রত্যক্ষ কারণ দুটি। এক, লাদাখের গালওয়ান উপত্যকা সংলগ্ন প্রকৃত নিয়ন্ত্রণরেখাকে নিজেদের সুবিধাজনক অবস্থানে নিয়ে যাওয়া। অর্থাৎ, ওই ভূখণ্ডের একটি অংশে নিজেদের আধিপত্য স্থাপন করা। দুই, লেহ থেকে কারাকোরাম পাস পর্যন্ত দীর্ঘ রাস্তা এবং পরিকাঠামো তৈরির কাজ বন্ধ রাখতে ভারতের উপর চাপ তৈরি করা। বেজিং-এর ঘাড়ের কাছে ভারত যাতে নিঃশ্বাস ফেলতে না পারে, তা নিশ্চিত করতে চাওয়া। লাদাখের লেহ থেকে দারবুক, শাইয়োক হয়ে দৌলত বেগ ওলডি বায়ুসেনা ঘাঁটি পর্যন্ত ভারতের অল ওয়েদার রোড তৈরির কাজ প্রায় শেষ। গালওয়ান ভ্যালি হয়ে এই রাস্তা কারাকোরাম পাসের সিয়াচেন পর্যন্ত গেছে। এই রাস্তা নিয়েই আপত্তি চিনের।\nকারাকোরাম পাস হলো এমন একটি দুর্গম এলাকা যেখানে খুব কাছাকাছি চীনা ফৌজ, পাকিস্তানি আর্মি এবং ভারতীয় সেনা টহল দেয়। একবার ভারি যানবাহন চলাচল শুরু করলে পুরো এলাকার কৌশলগত সুবিধা চলে যাবে ভারতের হাতে। চাপে পড়বে চীন ও পাকিস্তান। এই সুযোগ ভারত যাতে নিতে না পারে, সেই জন্যই প্রকৃত নিয়ন্ত্রণ রেখা বা এলএসি বরাবর রাস্তা তৈরির বিরোধিতা করছে চীন। সাম্প্রতিক সময় নেপালের বদলে যাওয়া ভূমিকার নেপথ্যেও চীনের প্রভাব দেখতে পাচ্ছেন ভারতের অনেকেই। চীন-নেপালের সাম্প্রতিক সখ্য নিয়ে আপাতদৃষ্টিতে ভারতের কিছু বলার না থাকলেও, নেপাল-ভারত সম্পর্কে সেই সখ্য যে ইতোমধ্যেই প্রভাব ফেলতে শুরু করেছে তা স্পষ্ট।


রোহিঙ্গা সংকট নিরসনে জাতিসংঘের সুস্পষ্ট রোডম্যাপ চায় বাংলাদেশ | 660563\nস্বর্ণ জিতেও স্বস্তি নেই চীনের দুই সাইক্লিস্টের, পড়তে হচ্ছে অলিম্পিক কমিটির তদন্তের মুখে!\nপ্রকাশ : ১৭ জুন, ২০২১ ১৩:৪৭\nরোহিঙ্গা সঙ্কট সমাধানে জাতিসংঘের সুস্পষ্ট রোডম্যাপ প্রস্তুত করার অনুরোধ জানিয়েছেন পররাষ্ট্রমন্ত্রী এ কে আব্দুল মোমেন। বুধবার (১৬ জুন) নিউইয়র্কে জাতিসংঘ মহাসচিবের মিয়ানমার-বিষয়ক বিশেষ দূত ক্রিস্টিন এস বার্গেনারের সঙ্গে দ্বিপক্ষীয় বৈঠকে মন্ত্রী এ অনুরোধ করেন। ভাসানচর সম্পর্কে অবহিত করার পাশাপাশি ক্রিস্টিন এস বার্গেনারেকে ভাসানচর পরিদর্শনের আমন্ত্রণ জানান পররাষ্ট্রমন্ত্রী।\nবৈঠকে রোহিঙ্গাদের চার বছর বাংলাদেশে অবস্থানের নেতিবাচক দিক, বিশেষ করে কক্সবাজারের স্থানীয় লোকজনের ওপর যে বিরূপ প্রভাব পড়ছে তা তুলে ধরেন পররাষ্ট্রমন্ত্রী। তিনি বলেন, খুব দ্রুত যদি প্রত্যাবাসন শুরু না হয় তাহলে এটি কেবল এই এলাকারই সামগ্রিক পরিস্থিতির অবনতি ঘটাবে না, বরং তা এই অঞ্চল ও এর বাইরেও অস্থিরতা তৈরি করবে।\nপররাষ্ট্রমন্ত্রী আরও বলেন, মানবিক বিবেচনায় আমরা রোহিঙ্গাদের আশ্রয় দিয়েছি। তবে এই সঙ্কটের সমাধান নিহিত রয়েছে মিয়ানমারে তাদের নিরাপদ ও টেকসই প্রত্যাবর্তনের ওপর, যা গত চার বছরে সম্ভব হয়নি। আমরা চাই প্রত্যাবর্তন বিষয়ে জাতিসংঘ স্পষ্ট একটি রোডম্যাপ তৈরি করুক।\nক্ষমা না চাইলে ব্যবস্থা নেওয়া হবে ‘কিটো ডায়েট’ দিয়ে আলোচনায় আসা ডা. জাহাঙ্গীরের বিরুদ্ধে\n১১ আগস্ট থেকে শপিংমল-দোকানপাট ও অফিস খুলবে\nবিধি-নিষেধ আরও ৭ দিন, চূড়ান্ত হবে আজ


মেসির আয়ের অঙ্ক ফাঁসের অভিযোগ অস্বীকার বার্তোমেউর | প্রথম আলো\nমেসির আয়ের অঙ্ক ফাঁসের অভিযোগ অস্বীকার বার্তোমেউর\nপ্রকাশ: ০১ ফেব্রুয়ারি ২০২১, ১৫: ০১\nমেসি নিজেও বিশ্বাস করেন চুক্তিপত্র ফাঁসের সঙ্গে বার্তোমেউ জড়িত থাকতে পারেন। ছবি : রয়টার্স\nজোসেপ মারিয়া বার্তোমেউয়ের সঙ্গে সম্পর্ক ভালো ছিল না লিওনেল মেসির। সেই জের ধরে মেসি প্রথমে বার্সেলোনা ছাড়তে চেয়েছিলেন। পরে মেসি থেকে গেলেও বার্তোমেউয়ের গদি অক্ষত থাকেনি। গত বছরের অক্টোবরে বার্সা সভাপতির পদ ছাড়তে হয় বার্তোমেউকে। কিন্তু বার্তোমেউ চলে গেলে কী হবে, মেসিকে নিয়ে আবারও এক গুরুতর অভিযোগ উঠেছে বার্সার সাবেক সভাপতির বিরুদ্ধে।\nস্প্যানিশ সংবাদমাধ্যম 'এল মুন্দো' বার্সায় মেসির সর্বশেষ চুক্তির খুঁটিনাটি সব ফাঁস করেছে। এ নিয়ে সরগরম স্প্যানিশ ফুটবল। সংবাদমাধ্যমটির বিরুদ্ধে বার্সা মামলার হুমকি দিয়েছে। পাশাপাশি এই প্রশ্নও উঠেছে জোরেশোরে, কে, কীভাবে ফাঁস করল এই চুক্তিপত্র? ২০১৭ সালে নবায়ন করা মেসির সর্বশেষ এই চুক্তিপত্রের তথ্য কোনোভাবে সংবাদমাধ্যমের হাতে পড়ার কথা নয়। কারণ চুক্তি গোপনীয়। খেলোয়াড় ক্লাবে কত বেতন পান, তা কখনোই কাউকে জানানো হয় না। বড়জোর সম্ভাব্য একটা অঙ্ক জানা যেতে পারে। কিন্তু সব রকম আয় ও সুযোগ-সুবিধাসহ বেতনের অঙ্ক মিলিয়ে দেওয়াটা অসম্ভব। কিন্তু এখন প্রশ্ন হলো এই অসম্ভবকে সম্ভব করলেন কে বা কারা?\nকাতালান টিভি চ্যানেল 'টিভি৩'-এর 'গোল আ গোল' অনুষ্ঠানে বার্তোমেউয়ের বিরুদ্ধে চুক্তি ফাঁসের অভিযোগ তোলা হয়েছে। বার্সার সাবেক সভাপতিকে চুক্তি ফাঁসের সম্ভাব্য নাটের গুরু হিসেবে উল্লেখ করা হয়। বার্তোমেউকে টিভি চ্যানেলটির তরফ থেকে অনলাইনে যোগদানের অনুরোধ করা হয়। কিন্তু তিনি এতে আগ্রহবোধ করেননি। হোয়াটসঅ্যাপে একটি বার্তা পাঠান অনুষ্ঠানটির পরিচালক জাভি ভালসকে। এই বার্তায় নিজেকে নির্দোষ দাবি করেন বার্তোমেউ।\nবার্সার সাবেক সভাপতির এ দাবি প্রকাশ করেছে টিভি চ্যানেলটি। স্পেনের বিভিন্ন সংবাদমাধ্যমেও তা প্রকাশ হয়েছে, ‘আমি (মেসির) চুক্তিপত্র ফাঁস করেছি, কথাটা শুনে খারাপ লাগছে। এটা পুরোপুরি মিথ্যা। পেশাদার চুক্তিপত্র ফাঁস করাটা ভীষণ গুরুতর ও অবৈধ কাজ। টিভিতে কাউকে অভিযুক্ত করা সহজ। কিন্তু আমরা এটা নিয়ে মজা করছি না, এটার নিষ্পত্তি ঘটবে আদালতে। আর একটা কথা, খেলা এবং বাণিজ্যিক নানা দিক মিলিয়ে মেসি যে পারিশ্রমিক নেয়, সে তার যোগ্য। (করোনা) মহামারি শুরু না হলে বার্সা সহজেই তা দিতে পারত।’\nটিভি চ্যানেলটির অনুষ্ঠানে এটাও দাবি করা হয়, মেসি নিজেও বিশ্বাস করেন চুক্তিপত্র ফাঁসের সঙ্গে বার্তোমেউ জড়িত থাকতে পারেন। এদিকে কাল রাতে অ্যাথলেটিক বিলবাওয়ের বিপক্ষে বার্সার ২-১ গোলে জয়ের পর ক্লাবটির কোচ রোনাল্ড কোমানের কথায়ও আঁচ পাওয়া গেছে, ক্লাবের ভেতরকার কেউ এ কাজের সঙ্গে জড়িত, ‘যে-ই মেসির চুক্তিপত্র ফাঁস করুক, বার্সায় তার ভবিষ্যৎ থাকতে পারে না।’\nএমনিতে সাধারণ হিসাব-নিকাশেও বার্সার প্রতিই আঙুল তুলতে হয়। মেসি ও তাঁর আইনজীবীর কাছ থেকে এই খেলাধুলার ইতিহাসে সবচেয়ে দামি এই চুক্তিপত্র ফাঁসের কোনো সম্ভাবনা নেই বললেই চলে। মর্যাদাহানির ঝুঁকি তাঁরা নেবেন না। বাকি রইল লা লিগা কর্তপক্ষ ও বার্সা। যেহেতু খেলোয়াড়দের চুক্তির কপি এ চার পক্ষের কাছে থাকার কথা। লা লিগার কর্তৃপক্ষকেও সম্ভাব্য অভিযুক্ত থেকে বাদ দিতে হচ্ছে। কারণ, লা লিগার মতো পেশাদার কর্তৃপক্ষের সঙ্গে এমন অপেশাদার ও অবৈধ কাজ বেমানান। আর কোনো স্বার্থও তো নেই তাদের।\nবার্সার ক্ষেত্রে প্রশ্নটা ওঠে অন্য একদিক থেকে। এল মুন্দো চার বছরে মেসির ৫ হাজার ৭০০ কোটি টাকার (৫৫ কোটি ৫০ লাখ ইউরো) চুক্তিপত্র ফাঁসের পর ক্লাবটি কিন্তু তা মিথ্যা বলে দাবি করেনি। বরং তাদের প্রতিক্রিয়ায় মেসির বেতনের অঙ্কগুলো একরকম প্রতিষ্ঠিত সত্য হয়ে যায়। এদিকে কিছুদিন আগেই জানা গেছে, প্রায় ১২০ মিলিয়ন ইউরো দেনায় ডুবতে বসেছে বার্সা। এ সময় মেসির জন্য বার্সার মৌসুমপ্রতি প্রায় ১৪ মিলিয়ন খরচের অঙ্কটা আর্জেন্টাইন তারকার ভাবমূর্তি নষ্ট করতে পারে, অন্তত সমর্থকদের কাছে। চলতি মৌসুম শেষেই মেসির সঙ্গে বার্সার এই বর্তমান চুক্তির মেয়াদ ফুরাবে। বেতনের এই অঙ্ক ফাঁস হওয়ায় ক্যাম্প ন্যু-তে মেসির ভাবমূর্তি নষ্ট হলে তিনি চলেও যেতে পারেন। তাতে একটি পক্ষ অন্তত মনস্তাত্ত্বিকভাবে তো লাভবান হবেই।\nএর আগে কয়েক বছর ধরে মেসির ভাবমূর্তি নষ্টের চেষ্টা চালিয়ে গেছেন জোসেপ মারিয়া বার্তোমেউ ও তাঁর বোর্ড। সামাজিক যোগাযোগমাধ্যমে একাধিক অ্যাকাউন্ট সৃষ্টি করে মেসির বিরুদ্ধে কুৎসা রটানো হয়েছিল। বার্সেলোনা সমর্থকদের কাছে মেসিকে খলনায়ক বানানোর চেষ্টা করা হয়েছিল। সে চেষ্টা ধরা পড়ে যায়। মেসির সঙ্গে দ্বন্দ্ব ছিল বার্তোমেউর। পরে তো তাঁর প্রশাসনিক ব্যর্থতা নিয়ে বার্সেলোনা–সমর্থকদের দাবির মুখে পদত্যাগ করতে বাধ্য হন বার্তোমেউ।\nবার্তোমেউ যাওয়ার পর বার্সার আপৎকালীন সভাপতির দায়িত্বে রয়েছেন কার্লেস তুসকেতস। বার্তোমেউ থাকতে তিনি ক্লাবের আর্থিক দিক সামলাতেন। এর আগে তুসকেতস বলেছেন, মেসিকে যেতে না দিয়ে ভুল করেছে বার্সা। দেনার দায়ে ডুবতে বসা ক্লাবের জন্য মেসির বেতন যে বোঝা, সেটাও বুঝিয়েছেন তুসকেতস। অর্থাৎ বার্সায় মেসির ক্যারিয়ারের শেষ পাতাগুলো ওল্টানো কি শুরু করে দিয়েছেন বার্তোমেউয়েরই আস্থাভাজন তুসকেতস?\n#Exclusiva ðµ El contrato faraÃ³nico de Messi que arruina al BarÃ§a: 555.237.619 â¬\nEL MUNDO desvela todos los detalles del vÃnculo firmado en 2017 entre el jugador y el FC Barcelona, el mayor contrato de la historia del deporte #ContratoMessi https://t.co/VVpI0eoeXs\nসময়ই এ প্রশ্নের জবাব দেবে। তার আগে ইঙ্গিত বুঝতে কিংবা ধরতে তো সমস্যা নেই? বার্সা কর্মকর্তারা দুদিন পরপরই ক্লাবের দেনার কথা বলছেন মুখ ফুটে। এর মধ্যে মেসির এই বিশাল অঙ্কের চুক্তির খবর ফাঁস হওয়াটা কিসের ইঙ্গিত দেয়? সরাসরি যেহেতু বলা যাচ্ছে না, তাই কলকাঠি নেড়ে আকারে-ইঙ্গিতে মেসিকে চলে যেতে বলা? ব্যাপারটি তেমন হলে সন্দেহের তির সবার আগে বিঁধবে বার্তোমেউর দলবলের ওপর। বার্তোমেউয়ের সময় আবার তাঁর আস্থাভাজন পরিচালকদের একজন ছিলেন তুসকেতস।\nদুইয়ে–দুইয়ে চার কী তাহলে মিলেই যাচ্ছে?


বিনামূল্যে গেম Google Android 3.0 খেলাধুলা সফটওয়্যার ডাউনলোড\nবিনামূল্যে গেম খেলাধুলা জন্য অ্যাপ্লিকেশন Google Android 3.0\n16 Aug 18 মধ্যে গেমস, খেলাধুলা\nটি ২0 কার্ড ক্রিকেট - ক্রিকেট খেলা, বিশেষ কার্ড মেলে। আপনার অক্ষর রিটার্ন বল এবং পয়েন্ট পেতে অনুরূপ কার্ড জোড়া যোগ করুন। এই উত্তেজনাপূর্ণ অ্যানড্রইড খেলা পেশাদার ক্রিকেট বিশ্বের মধ্যে একটি পেশা করুন। আপনার সৌভাগ্য, স্বজ্ঞতা এবং কৌশলগত দক্ষতা বিশ্বাস করুন। কার্ড খুলুন, তাদের সাথে মেলে, আপনার দলের জন্য পয়েন্ট অর্জন। শক্তিশালী প্রতিপক্ষের বিরুদ্ধে জয়ী ম্যাচে এবং আপনার দল টুর্নামেন্টের টেবিলের শীর্ষে। আপনার চরিত্র জন্য পোশাক কিনতে। তার বৈশিষ্ট্য উত্থাপনখেলা বৈশিষ্ট্য: 270 হার্ড চ্যালেঞ্জ 10 ক্রিকেট দল বিভিন্ন আপগ্রেড এবং বোনাস নেতাদের বোর্ড এবং...\nবেকার ডার্বি: এন্ডলিথ বেসবল - একটি বেসবল ব্যাটকে শক্ত করে ধরে রাখুন এবং একটি হক প্যাটার দ্বারা সঞ্চালিত জটিল পাসগুলি ফেরান। বল মিস করবেন না! এই সহজ কিন্তু উত্তেজনাপূর্ণ অ্যান্ড্রয়েড খেলা একটি বেসবল ক্ষেত্রের উপর ধাপ। একটি হক আছে যার নাম হল হংক, আপনার সামনে ঘাসের জায়গায়। তার কর্ম দেখুন, তিনি অন্য কোন বল ছুঁড়ে দিতে পারেন! তার পাস কঠিন এবং বল হার্ড এবং অপ্রত্যাশিত প্রজেক্টর বরাবর বাড়িতে সরানো করতে পারেন। সময় এবং ফিরে বল পর্দা ট্যাপ করুন। ক্ষেত্র জুড়ে হাঁটা seagulls আঘাত চেষ্টা করুন।খেলা বৈশিষ্ট্য: উজ্জ্বল গ্রাফিক্স উচ্চ মানের সঙ্গীত এবং শব্দ নিয়ন্ত্রণের একটি স্পর্শ সিস্টেম বিভিন্ন আপগ্রেড এবং...


Milind Soman and his girlfriend Ankita Konwar’s new picture is going viral on social media dgtl - www.anandabazar.com\nMilind Soman and his girlfriend Ankita Konwar’s new picture is going viral on social media dgtl\n৯, এপ্রিল, ২০১৮, ০২:০১\nশেষ আপডেট: ৯, এপ্রিল, ২০১৮, ০১:৫৯\nএনগেজমেন্ট হয়ে গেল মিলিন্দ-অঙ্কিতার?\nবয়সে তাঁর থেকে অনেকটাই ছোট। আর সেই কম বয়সীমেয়ের সঙ্গে শুধু প্রেম-ডেটিং নয়, এনগেজমেন্টই নাকি সেরে ফেলেছেন মিলিন্দ সোমান!\nহ্যাঁ, সোশ্যাল মিডিয়ায় সম্প্রতি মিলিন্দ ও তাঁর গার্লফ্রেন্ড অঙ্কিতা কোনওয়ারের একটি ছবি দেখে নেটিজেনরা কিন্তু এমন প্রশ্নই তুলেছেন।\nএই খবরে বহু মেয়ের মন ভাঙলেও, ইন্ডাস্ট্রির লেটেস্ট গুঞ্জন অন্তত এমনটাই।\nগত শনিবার অঙ্কিতা কোনওয়ার তাঁর আনভেরিফাইড ইনস্টাগ্রাম পেজে এই ছবিটি পোস্ট করেছেন। ক্যাপশনে অঙ্কিতা লিখেছেন, ‘আমি জানতেই চাই না, তোমাকে ছাড়া জীবন কেমন। তুমিহীন পৃথিবীটাকে চিনতেই চাই না...’। অঙ্কিতার আঙুলের আংটি কি তবে এনগেজমেন্ট রিং? এই ছবি দেখে এমনই প্রশ্ন তুলেছেন নেটিজেনরা।\nযদিও মিলিন্দ বা অঙ্কিতার তরফে সরাসরি এ নিয়ে কোনও মন্তব্য পাওয়া যায়নি। তবে ছবির হ্যাশট্যাগে ‘ফরেভার’, ‘ইউ অ্যান্ড আই’ এবং ‘মাই লভ’ থাকায় এনগেজমেন্টের জল্পনা জোরালো হয়েছে।\nসেলুলয়েডের অসম বয়সী সম্পর্কের রং লেগেছে অনেক সেলেব্রিটির রিয়াল লাইফে। সেই তালিকায় নতুন সংযোজন দেশি হার্টথ্রব মিলিন্দ সোমান। বেশ কয়েক মাস ধরেই মিলিন্দ ও অঙ্কিতার বিভিন্ন ছবি ঝড় তুলেছে সোশ্যাল মিডিয়ায়।\n৫২ বছর বয়সী এই মডেল-অভিনেতার হবু স্ত্রী অঙ্কিতা কোনওয়ারের বয়স মাত্র ২৩ বছর! সংবাদ মাধ্যমে যদিও তাঁর বয়স নিয়ে নানা মত ভেসে বেড়াচ্ছে। কেউ বলছেন ১৮,কেউ বলছেন ২৬।\nস্পটবয়ের খবর অনুযায়ী, কিছু দিন আগেই গুয়াহাটিতে এক আত্মীয়ের জন্মদিন উপলক্ষে অঙ্কিতার বাড়িতে গিয়েছিলেন মিলিন্দ। সেখানেই অঙ্কিতার বন্ধু এবং পরিবারের সঙ্গে আলাপ হয় তাঁর। খুব ঘনিষ্ঠদের কাছে মিলিন্দ নাকি দাবি করেছেন, চলতি বছরেই অঙ্কিতাকে বিয়ে করবেন তিনি।\nযদি সত্যিই মিলিন্দ অঙ্কিতার সঙ্গে গাঁটছড়া বাঁধেন,তবে এটি হবে তাঁর দ্বিতীয় বিয়ে। এর আগে ফরাসি অভিনেত্রী মেলিন জাম্পানোই-এর সঙ্গে বিয়ে করেছিলেন ভারতের ‘আয়রনম্যান’। তবে তিন বছর পর, ২০০৯ সালে তাঁদের বিয়ে ভেঙে যায়।\nরেখা, টিনা-সহ অসংখ্য নায়িকার সঙ্গে সম্পর্ক, তিন বার বিয়ে…‘প্রেমিক’ ভাবমূর্তি উপভোগ করেন সঞ্জয়।\nরিয়া আত্মগোপন করেননি, মুখ খুললেন তাঁর কৌঁসুলি।\nমা-মেয়ের যুগলবন্দিতে সুশান্ত সিংহ রাজপুতের শেষ ফিল্মের গান ভাইরাল।


ঢাকায় আ.লীগের দুই পক্ষের রক্তক্ষয়ী সংঘর্ষ - ডেইলি মিরর ২৪\nHomeরাজনীতিঢাকায় আ.লীগের দুই পক্ষের রক্তক্ষয়ী সংঘর্ষ\nঢাকায় আ.লীগের দুই পক্ষের রক্তক্ষয়ী সংঘর্ষ\nঢাকার মোহাম্মদপুরের আদাবরে আওয়ামী লীগের দুই পক্ষের মধ্যে ব্যাপক সংঘর্ষ হয়েছে। এতে বেশ কয়েকজন গুরুতর আহত হয়েছেন বলে জানিয়েছেন প্রত্যক্ষদর্শীরা। আজ শনিবার সকালে আদাবরের নবোদয় হাউজিং এলাকায় এ ঘটনা ঘটে।\nস্থানীয়রা জানায়, স্থানীয় সংসদ সদস্য জাহাঙ্গীর কবির নানক ও এবার মনোনয়ন প্রত্যাশী সাদেক খানের সমর্থকদের মধ্যে এই সংঘর্ষ বাঁধে। তবে এই সংঘর্ষ নিয়ে নানক কিংবা সাদেক খানের কোনো প্রতিক্রিয়া পাওয়া যায়নি।\nদলীয় সূত্রে জানা গেছে, আওয়ামী লীগের কেন্দ্রীয় যুগ্ম সাধারণ সম্পাদক নানক এবারও এই আসন থেকে নৌকার মনোনয়নপ্রত্যাশী। অন্যদিকে এই আসনে মনোনয়ন চাচ্ছেন ঢাকা মহানগর উত্তর আওয়ামী লীগের সাধারণ সম্পাদক সাদেক খান।\nএ ব্যাপারে আদাবর থানার ওসি কাওসার আহমেদ বলেন, ‘আওয়ামী লীগের দুই পক্ষে সংঘর্ষ বেঁধেছিল। এখন পরিস্থিতি শান্ত আছে। আমরা সতর্কভাবে পরিস্থিতির উপর নজরদারি চালাচ্ছি।” সংঘর্ষ নিয়ে নানক কিংবা সাদেক খানের কোনো প্রতিক্রিয়া তাৎক্ষণিকভাবে পাওয়া যায়নি।\nউল্লেখ্য, আসন্ন একাদশ সংসদ নির্বাচনের তফসিল ঘোষণার পর গতকাল শুক্রবার আওয়ামী লীগের মনোনয়ন ফরম বিক্রি শুরু হয়েছে।\nজামায়াতও নির্বাচন করতে পারবে\nসাকিবও নৌকার মনোনয়ন কিনবেন আগামীকাল\nনির্বাচনে অংশ নেবেন না ড. কামাল\nনৌকার মনোনয়নপত্র নিলেন দেশ সেরা ইয়াবা ব্যাবসাসীরা!\n“নির্বাচনের নতুন তারিখে আপত্তি নেই”


‘কামান গোলা’র সন্ধান, তবে কি মঙ্গল ছিল যুদ্ধক্ষেত্র?\n০৬ ডিসেম্বর ২০১৭ বুধবার, ১১:২৯ এএম\nঢাকা : মশা মারতে কামান দাগার প্রবাদ বহুল ব্যবহৃত। সাধারণত লঘুকাজে গুরু ব্যবস্থা বোঝাতেই এ প্রবাদের প্রয়োগ। তবে কামান দাগার সঙ্গে যে মশার অস্তিত্ব ওতপ্রোতভাবে জড়িত তা নিশ্চিত। প্রবাদবাক্য সে ইঙ্গিতও দেয় বটে।\nঅর্থাৎ কামান যখন আছে, তখন মশাও আছে। আর কামানের গোলা যদি কোথাও মেলে তবে প্রাণের অস্তিত্বও আছে। মঙ্গল গ্রহের ক্ষেত্রে এই সমীকরণ কাজে লাগিয়েই বিস্মিত হয়ে গেলেন বিজ্ঞানীরা।\nমঙ্গলে কি প্রাণের অস্তিত্ব ছিল? এ প্রশ্ন ক্রমাগত তাড়িয়ে বেড়াচ্ছে বিজ্ঞানীদের। যেখানে দেখিবে ছাই, উড়াইয়া দেখো তাই-এর মতো করেই সূক্ষ্মাতিসূক্ষ্ম জিনিস পর্যালোচনা করে প্রাণের অস্তিত্ব নিয়ে গবেষণা চলছে। যন্ত্রপাতির এপার থেকে মঙ্গলের পৃষ্ঠে কড়া নজরদারি চালাচ্ছেন বিজ্ঞানীরা।\nআর তা করতে করতেই আশ্চর্য এক জিনিস চোখে পড়ল তাঁদের। গোলাকৃতি একটা বস্তু। অনেকটাই কামানের গোলার মতো দেখতে। প্রায় হুবহু মিল। এ জিনিস মঙ্গলে এল কোথা থেকে? উত্তর খুঁজতে গিয়ে সাড়া পড়ে গিয়েছে বিজ্ঞানীমহলে। নানা তরফ থেকে নানারকম ব্যাখ্যাও মিলছে।\nবহু বিশেষজ্ঞের ধারণা, কামানের গোলার মতো বস্তুটি আদতে যুদ্ধক্ষেত্রেরই কোনও সামগ্রী। সামান্য একটি বস্তু হলেও এর গায়েই লেগে আছে সভ্যতার স্পর্শ। ইউএফও সম্পর্কিত এক বিখ্যাত পত্রিকায় এ নিয়ে বিস্তর লেখালেখিও হচ্ছে।\nঅনেকের ধারণা, এই বস্তুটি থাকার অর্থ মঙ্গলে প্রাণ ছিল তা নিশ্চিত। হয়তো মঙ্গলে কোনও বড় যুদ্ধ হযেছিল। মহাকাশ থেকে মঙ্গলের উপর ভারী কোনও অস্ত্র বর্ষণ করা হয়েছিল। যার জেরে পুড়ে খাক হয়ে যায় গোটা গ্রহ। ধ্বংস হয়ে যায় বায়ুমণ্ডল। ফলে মুছে যায় প্রাণের অস্তিত্ব। তবে এ যদি সত্যিই কামানের গোলা হয়, তবে প্রাণ যে ছিল তা নিয়ে কোনও সন্দেহ নেই।\nতবে এ নিয়ে খানিকটা তর্কও আছে। পালটা যুক্তি দিয়ে কেউ কেউ বলছেন, মানুষের তৈরি জিনিস হিসেবেই বা এটিকে গণ্য করা হচ্ছে কেন? হতেও তো পারে যে এটি প্রকৃতিরই খেয়ালে তৈরি কোনও বস্তু। বিচিত্র প্রকৃতিতে কত জিনিস যে তৈরি হয় তার ইয়ত্তা নেই।\nপৃথিবীতে কামানের গোলা বলে বস্তুটির অস্তিত্ব আছে। তাই সাদৃশ্য পেয়ে দু’য়ে দু’য়ে চার করে ফেলছেন বিজ্ঞানীরা। এ যুক্তি একেবারেই উড়িয়ে দিচ্ছে না বিজ্ঞানীমহলের একাংশ। তবে তাঁদের যুক্তি, বস্তুটি যেরকম নিখুঁত আকৃতির তাতে কারও হাতে তৈরি বলেই মনে হয়।\nপ্রকৃতির খেয়ালে এত নিখুঁত বস্তু তৈরি হতে পারে, তা ঠিক মেনে নিতে পারছেন না অনেকে। আর তাই তাঁদের দৃঢ় বিশ্বাস, নিশ্চিতই এটি কোনও যুদ্ধের সামগ্রী। মঙ্গলের দিকে তাক করে তা ছোড়া হয়েছিল বাইরে থেকে। এক-আধটা নয়, রীতিমতো বর্ষণ হয়েছিল এই বস্তুর। তার জেরেই মৃতগ্রহ হয়ে উঠেছে মঙ্গল।\nবিজ্ঞানীদের আশা, তাহলেই অন্তত বোঝা যাবে কত বছর আগে মঙ্গলে প্রাণের অস্তিত্ব ছিল। কীভাবেই বা তা ধ্বংস হল। বিজ্ঞানীমহলের কৌতূহল এখন এই একটি বস্তুকে কেন্দ্র করেই। যদি সামান্য গোলাকার জিনিসটিই গ্রহের রহস্য ভেদ করতে পারে, তবে তো কোনও কথাই নেই।\nতাই কামানের গোলা হোক বা হোক, বস্তুটিকে মোটেও খাটো নজরে দেখছেন না বিজ্ঞানীরা।


মসজিদে বিস্ফোরণ: অবৈধ বললেই কী দায় এড়ানো সম্ভব?\n০৫:২৩ পিএম | ০৭ সেপ্টেম্বর, ২০২০\n০৫:২৩ পিএম | ০৭ সেপ্টেম্বর, ২০২০ ২৩ ভাদ্র ১৪২৭ ১৮ মহররম ১৪৪২\nমুফতি এনায়েতুল্লাহ, ছবি: বার্তা গ্রাফিক্স\nমৃত্যু মানেই কষ্ট। তবে কিছু কিছু অত্যন্ত বেদনার। নানা সময়ে আমাদের এমন কিছু বেদনার সাক্ষী হতে হচ্ছে। এ তালিকায় সর্বশেষ যোগ হয়েছে নারায়ণগঞ্জের পশ্চিম তল্লার বায়তুস সালাত মসজিদে বিস্ফোরণের ঘটনা ২৬ জনের মৃত্যু। শুক্রবার (৪ সেপ্টেম্বর) রাতের ওই বিস্ফোরণের ঘটনায় একে একে ২৬ জন মানুষ মৃত্যুর কোলে ঢলে পড়েছেন। এমন ঘটনায় দেশবাসী মর্মাহত, শোকাহত। যারা বেঁচে আছেন, তাদের অবস্থাও আশংকাজনক। মৃত্যুর সংখ্যা আরও বাড়তে পারে।\nবিস্ফোরণের পর পর আগুনের ভয়াবহতা সম্পর্কে বুঝা যায়নি। যত সময় গড়িয়েছে, বেড়েছে মৃতের সংখ্যা। আকস্মিক ও মর্মান্তিক মৃত্যু ও আহতের ঘটনায় আমরা গভীরভাবে শোকাহত। মসজিদে বিস্ফোরণে যারা নিহত হয়েছেন, আমরা তাদের আত্মার মাগফেরাত ও আহতদের দ্রুত আরোগ্য কামনা করি। তাদের পরিবার-পরিজনের প্রতি জানাই গভীর সমবেদনা।\nআগেই বলেছি মৃত্যু মানেই শোক। তল্লা এলাকার ঘরে ঘরে এখন চলছে শোকের মাতম। এ শোক ভাষায় প্রকাশযোগ্য নয়। কিসে এবং কেন এই বিস্ফোরণ, এখন সুনির্দিষ্টভাবে জানা যায়নি। এ নিয়ে তিনটি তদন্ত কমিটি গঠন করা হয়েছে। এসব তদন্ত কমিটির রিপোর্ট পাওয়া গেলে প্রকৃত কারণ জানা যাবে বলে আশা করা যায়।\nপ্রথমে বলা হয়েছিল, মসজিদের এসির বিস্ফোরণে অগ্নিকাণ্ড ঘটেছে। পরে এ ধারণা ভিত্তি পায়নি। মসজিদে থাকা সবগুলো এসি পুড়ে গেছে, তবে সেগুলো বিস্ফোরণে হয়েছে, এরূপ প্রমাণ মেলেনি। বিশেষজ্ঞদের মতে, সাধারণত এসিতে বিস্ফোরণ ঘটে না। এতে সামান্য গ্যাস থাকে বটে, তবে তা খুব একটা দাহ্য নয়। তাতে এত মানুষ অগ্নিদগ্ধ হওয়ার কথা নয়।\nবিস্ফোরণে নিহতদের লাশের কফিন, ছবি: সংগৃহীত\nইতোমধ্যেই খবর পাওয়া গেছে, এসির বিস্ফোরণ নয়, গ্যাস বিস্ফোরণেই এ মর্মন্তদ দুর্ঘটনা ঘটেছে। কারণ খুঁজতে গিয়ে যে তথ্য বেরিয়ে এসেছে, তা রীতিমতো বিস্ময়কর। মসজিদে গ্যাসের কোনো সংযোগ নেই। তবে মসজিদের মেঝের নিচ দিয়ে গ্যাসলাইন নেওয়া হয়েছে। মসজিদ নির্মাণের আগে সেখানে গ্যাসলাইন ছিল। তা না সরিয়েই তার ওপর মসজিদ নির্মাণ করা হয়েছে। এটা মসজিদ কমিটি ও তিতাস গ্যাস কোম্পানির অসতর্কতা ও দায়িত্বহীনতার কারণেই সম্ভব হয়েছে।\nজানা গেছে, কিছুদিন আগে মসজিদের মেঝেতে গ্যাসের লিকেজ ধরা পড়ে। মসজিদ কমিটির তরফে বিষয়টি নারায়ণগঞ্জ তিতাস গ্যাস কর্তৃপক্ষকে জানানো হয়। অভিযোগ রয়েছে, ঘুষ হিসেবে ৫০ হাজার টাকা না দেওয়ায় তিতাস কর্মকর্তারা মসজিদের লিকেজ সারেননি। নারায়ণগঞ্জের ফায়ার সার্ভিস ও সিভিল ডিফেন্সের উপ-সহকারী পরিচালক আবদুল্লাহ আরেফিন জানিয়েছেন, মসজিদের সামনে গ্যাসের লাইনে লিকেজ ছিল। ধারণা করা হচ্ছে, এসি চালানোর সময় জানালা-দরজা বন্ধ থাকায় ওই গ্যাস ভেতরে জমা হয়ে যায়। হঠাৎ কেউ বৈদ্যুতিক সুইচ অফ অন করতে গেলে স্পার্ক থেকে বিস্ফোরণ হয়ে থাকতে পারে। তিনি আরও জানিয়েছেন, পানি দেওয়ার সময় মসজিদের মেঝেতে বুদবুদ করে গ্যাস বের হচ্ছিল, যা তিতাস গ্যাস কর্তৃপক্ষও পরে প্রত্যক্ষ করেছে।\nঅমনোযোগ, অবহেলা ও দায়িত্বশীলতার অভাব কী ধরনের বিপর্যয় ডেকে আনতে পারে, মসজিদে বিস্ফোরণ ও হতাহতের ঘটনা তার একটি বড় প্রমাণ। উল্লেখ করা যেতে পারে, গ্যাস লিকেজজনিত বিস্ফোরণে মানুষের হতাহত হওয়ায় ঘটনা এই প্রথম নয়। আগেও এ ধরনের ঘটনা ঘটেছে, যদিও মসজিদে এমন ঘটনা এই প্রথম।\nগত বছর কোরবারির ঈদের দু’দিন পর শনিরআখড়ায় এক্সিম ব্যাংকে জমে থাকা গ্যাসের বিস্ফোরণে দু’জন মারা যায়। ওই ব্যাংকের নিচ দিয়েও গ্যাসলাইন ছিল। তার লিকেজ থেকে গ্যাস জমে ওই বিস্ফোরণ ঘটে। এছাড়া গত নভেম্বরে চট্টগ্রামের পাথরঘাটায় গ্যাস বিস্ফোরণে সাতজন মারা গেছেন। বছরওয়ারি হিসাবে দেখা যাচ্ছে, গ্যাস দুর্ঘটনায় ২০১৬ সালে ৪ জন, ২০১৭ সালে ৫ জন, ২০১৮ সালে ১৯ জন ও ২০১৯ সালে ৩২ জন মারা গেছেন।\nমাটির নিচে গ্যাসলাইন, তার ওপর বাড়িঘর, দোকানপাট, রাস্তাঘাট ও স্থাপনা তৈরির ঘটনা অসংখ্য বলে অভিযোগ রয়েছে। এসব ক্ষেত্রে দুর্ঘটনা ঘটার আশকাংও তাই এড়িয়ে যাওয়া যায় না। তবে এসব ঘটনায় নিশ্চয়ই তিতাস কর্তৃপক্ষের যেমন অবহেলা রয়েছে, তেমনি রয়েছে সংশ্লিষ্টদের দায়িত্বহীনতা। নিয়ম বহির্ভূত কোনো কিছুই যে সমাজের জন্য মঙ্গলজনক নয়, এই বিস্ফোরণ তার বড় প্রমাণ।\nবিদ্যুৎ ও জ্বালানী প্রতিমন্ত্রী নসরুল হামিদ নারায়ণগেঞ্জর বিস্ফোরণস্থল পরিদর্শন শেষে সাংবাদিকদের বলেছেন, মসজিদটি অবৈধভাবে নির্মাণ করা হয়েছে। যদি স্থানীয়রা বলছেন, মসজিদটি সম্পূর্ণ ওয়াকফ ভূমিতে মসজিদের নিজস্ব জায়গায় নির্মিত।\nবিস্ফোরণের পর মসজিদের মেঝে, ছবিধ সংগৃহীত\nঅন্যদিকে ডিপিডিসির পূর্ব নির্বাহী প্রকৌশলী গোলাম মোর্শেদ বলেছেন, মসজিদের দু’টি বিদ্যুৎ সংযোগ লাইনের একটি অবৈধ ছিল। দু’টি সংযোগ লাইন নেওয়ার ক্ষেত্রে ঢাকা পাওয়ার ডিস্ট্রিবিউশন কোম্পানি লিমিটেডের (ডিপিডিসি) নিয়ম মানা হয়নি।\nতাদের এই বক্তব্যের প্রেক্ষিতে প্রশ্ন হলো, মসজিদ নির্মাণের জায়গাটি অবৈধই হয়, তাহলে মসজিদ নির্মাণের সময় তিতাস কর্তৃপক্ষ বাধা দিলো না কেন? গ্যাসের পাইপলাইনটি তো বৈধ ছিল, তাহলে সেটার ত্রুটি সময়মতো সারানো হলো না কেন? মসজিদটি যদি অবৈধ জায়গায় হয়ে থাকে তবে এটা যাদের দেখার কথা তারা দেখলেন না কেন? তিতাস গ্যাস কর্তৃপক্ষ কেন অভিযোগ পেয়েও সম্ভাব্য ঝুঁকি নিরসন করল না? আর মসজিদ কমিটি, এলাকার জনপ্রতিনিধিরাই কী করেছেন? অবৈধ ভবনে বিদ্যুৎ সংযোগইবা কীভাবে দেওয়া হলো? অবৈধভাবে নির্মিত বলে মসজিদে যাওয়া মানুষগুলোর জীবন তো আর অবৈধ হয়ে যায়নি?\nএসব প্রশ্নের উত্তর যথাযথ কর্তৃপক্ষকেই দিতে হবে। শুধু শোক বাণী, ক্ষতিপূরণের প্রতিশ্রুতি, তদন্ত কমিটি, বিচারের আশ্বাস দিয়ে এমন নিষ্ঠুর ঘটনা বন্ধ করা যাবে না। দোষীদের বিচারের মুখোমুখি করতে হবে। অন্যায়, দুর্নীতি ও দায়িত্বহীনতা বারবার চলতে পারে না। এখনকার নারায়ণগঞ্জ, বিগত সময়ের নিমতলী, চকবাজার কিংবা রানা প্লাজার ঘটনার পরও যখন যথাযথ কর্তৃপক্ষের বোধোদয় হয়নি; সেখানে হতাশা প্রকাশ ছাড়া আমাদের আর কী করার আছে? এই শোক কাটিয়ে অন্যকোনো ঘটনায় শোক প্রকাশের প্রস্তুতি ছাড়া?\nবৈধ-অবৈধ বিতর্ক ছাপিয়ে আমরা চাই, এটাই হোক দায়িত্ববানদের দায়িত্বহীন কাজের শেষ স্মারক। সরকার তদন্ত করে দোষীদের বিচারের সম্মুখীন করুক। যাতে আর কোথাও এমন দুর্ঘটনা না ঘটে।\nইতোমধ্যে দেশের মসজিদ-মন্দির ও অন্যান্য ধর্মীয় প্রতিষ্ঠানের বিদ্যুৎসংযোগ ও এসির অবস্থা পরীক্ষা করার জন্য নির্দেশ দিয়েছে বিদ্যুৎ, জ্বালানি ও খনিজসম্পদ মন্ত্রণালয়। নির্দেশটি ইতিবাচক তবে এর পরিধি বাড়ানো দরকার।\nআমরা মনে করি, সকল বাড়িঘর, হাসপাতাল, দোকান-মার্কেট ও স্থাপনা এই নির্দেশের আওতায় আনা উচিৎ। একই সঙ্গে গ্যাসলাইনের বিষয়টিও সংযুক্ত করা প্রয়োজন। গ্যাসলাইনের বেশিরভাগ ঝুঁকিপূর্ণ থাকা মানে সর্বক্ষণ বিপদের আশংকার মধ্যে থাকা।\nদুঃখজনক হলেও বলতে হচ্ছে, তিতাসে সেবা বলে কিছু নেই, আর তিতাসের দুর্নীতি ওপেন সিক্রেট। এ বিষয়ে পদক্ষেপ নিতে হবে। এখন যেহেতু গ্যাস সংযোগ বন্ধ, কর্মকর্তা-কর্মচারীদের কাজ কম। এমতাবস্থায়, লাইন দেখভাল করা, প্রয়োজনে সংস্কার করা ইত্যাদির পাশাপাশি সেবার মান বাড়ানোর দিকে তাদের নজর দেওয়া উচিৎ।\nসর্বোপরি, তিতাসকে একটি দুর্নীতিমুক্ত, জবাবদিহিমূলক ও গ্রাহকবান্ধব প্রতিষ্ঠানে পরিণত করার জন্য প্রয়োজনীয় কার্যব্যবস্থা নেওয়া এখন সময়ের দাবি। আমরা আশা করবো, গ্যাসলাইন মেরামত, সংস্কার ও প্রতিস্থাপনে দ্রুত পদক্ষেপ নেওয়া হবে।\nমসজিদ বিস্ফোরণ তিতাস গ্যাস মৃত্যু Mosque explosion titas Gas Death


জেকেজির দুই হাজার রিপোর্টে গরমিল, দ্রুতই অভিযোগপত্র জেকেজির দুই হাজার রিপোর্টে গরমিল, দ্রুতই অভিযোগপত্র\nকরোনা পরীক্ষা নিয়ে জেকেজি হেলথকেয়ার কর্তৃপক্ষের বিরুদ্ধে করা মামলার তদন্ত প্রায় শেষ পর্যায়ে। দু-এক দিনের মধ্যেই অভিযোগপত্র দেওয়া হবে বলে জানিয়েছেন ডিএমপির অতিরিক্ত কমিশনার (ডিবি) মো. আবদুল বাতেন। তিনি জানিয়েছেন, করোনার পরীক্ষায় জেকেজি হেলথকেয়ার প্রায় দুই হাজার রিপোর্ট গরমিল করেছে। নামমাত্র নমুনা সংগ্রহ করে ল্যাবে না পাঠিয়েই তারা মনগড়া রিপোর্ট দিয়েছে।\nগত ১২ জুলাই ডা. সাবরিনাকে ডিএমপির তেজগাঁও বিভাগের উপকমিশনারের (ডিসি) কার্যালয়ে ডেকে জেকেজির বিষয়ে জিজ্ঞাসাবাদ করা হয়। জেকেজির সঙ্গে নিজের সম্পৃক্ততাসহ কোনো বিষয়েই সদুত্তর না পাওয়ায় তাঁকে গ্রেপ্তার দেখানো হয়। এর আগে গত ২৩ জুন করোনার ভুয়া সনদ দেওয়া, জালিয়াতি ও প্রতারণার অভিযোগে আরিফুলসহ ছয়জনকে গ্রেপ্তার করে তেজগাঁও থানা পুলিশ।\nগতকাল বৃহস্পতিবার অতিরিক্ত কমিশনার আবদুল বাতেন সাংবাদিকদের বলেন, ‘আমাদের তদন্তে দেখা যায়, জেকেজি ১৩ হাজার ৫৮৫টি নমুনা সংগ্রহ করেছিল। এর মধ্যে ১১ হাজার ৬৬০টি জেকেজি হেলথকেয়ারের মাধ্যমে করা হয়েছে। বাকি এক হাজার ৯২৫টি নমুনা তারা ল্যাবে পাঠায়নি, এমনকি সঠিকভাবে নমুনা সংগ্রহও করেনি।’\nগ্রাহকের নমুনা সংগ্রহের ফর্মে দেওয়া ই-মেইল ঠিকানায় তারা একটি ফেক ই-মেইল সার্ভার ব্যবহার করে সেগুলোর রিপোর্ট পাঠিয়ে দিয়েছে। এমনও হয়েছে যে তারা নমুনা সংগ্রহ করেছে, কিন্তু টেস্টের জন্য ল্যাবে না পাঠিয়ে নিজেরাই মনগড়া রিপোর্ট দিয়েছে।


ডু প্লেসি-তাহির-মরিসদের দলে না থাকার কারণ জানালেন স্মিথ\n১২ সেপ্টেম্বর, রবিবার, ২০২১ ৬:০০ পি.এম\n১২ সেপ্টেম্বর, রবিবার, ২০২১ ৬:০৮ পি.এম\nকদিন আগেই টি-টোয়েন্টি বিশ্বকাপের জন্য দল ঘোষণা করেছে ক্রিকেট দক্ষিণ আফ্রিকা (সিএসএ)। কিন্তু প্রোটিয়াদের বিশ্বকাপ স্কোয়াডে জায়গায় হয়নি ফাফ ডু প্লেসি, ক্রিস মরিস, ইমরান তাহিরদের। অভিজ্ঞ এই তিন ক্রিকেটারকে দলে না নেয়ার কারণ ব্যাখা করেছে গ্রায়েম স্মিথ। মূলত তরুণ ক্রিকেটারদের দলে জায়গা দিতেই বাদ দিতে হয়েছে অভিজ্ঞ এই ক্রিকেটারদের।\n২০১৯ সালের বিশ্বকাপ ব্যর্থতার পর দক্ষিণ আফ্রিকার খেলা ৫৪ ম্যাচে মাত্র ১৭টি'তে খেলেছেন ৩৭ বছর বয়সী ডু প্লেসি। বেশ কিছুদিন ধরেই জাতীয় দলের বাইরে থাকায় অনুমেয়ভাবেই বিশ্বকাপের তালিকায় ছিলেন না তিনি। তবে ফ্র্যাঞ্চাইজি ক্রিকেটে ডু প্লেসির ফর্ম আশা জাগাচ্ছিলো তাঁকে। তবে তরুণদের জায়গা দিতে সাবেক অধিনায়ককে বাদ দিয়েছে সিএসএস।\nএই ব্যাপারে সিএসএ'র ক্রিকেট ডিরেক্টর গ্রায়েম স্মিথ বলেন, 'দক্ষিণ আফ্রিকা ক্রিকেটে এতো বছরের অবদানের কারণে আমরা ফাফ ডু প্লেসির প্রতি কৃতজ্ঞ। তবে এখন নতুন ক্রিকেটারদের সামনে এগিয়ে যাওয়ার সুযোগ এসেছে। নতুন দিনের নায়কও আমাদের তৈরি করতে হবে।'\nমরিসের ব্যাপারটি অবশ্য কিছুটা ভিন্ন। ৩৪ বছর বয়সী অভিজ্ঞ এই অলরাউন্ডারের সঙ্গে যোগাযোগ করতে গিয়ে তাকে খুঁজে পায়নি ক্রিকেট দক্ষিণ আফ্রিকা। আন্তর্জাতিক ক্রিকেটে ফেরার জন্য প্রস্তুত না থাকায় বিশ্বকাপের দলে রাখা হয়নি মরিসকে।\nএই প্রসঙ্গে স্মিথ বলেন, 'ক্রিস ব্যস্ততার কারণে নেই। ক্রিসের এজেন্টের সঙ্গেও আমরা যোগাযোগ করার চেষ্টা করেছি। টাইটান্সের সিইও'র কাছে জানতে পেরেছি ক্রিস আন্তর্জাতিক ক্রিকেট খেলার জন্য ফ্রি নেই।'\nএদিকে গত বিশ্বকাপের পর থেকেই দক্ষিণ আফ্রিকার তরুণ স্পিনারদের সফলতা পেতে দেখা যাচ্ছে। তাবরাইজ শামসি, জর্জ লিন্ডে, কেশব মহারাজরা নিয়মিতই বল হাতে উইকেটের দেখা পাচ্ছেন। এ কারণে ৪২ বছর বয়সী ইমরান তাহিরকে বিবেচনা করছে না ক্রিকেট দক্ষিণ আফ্রিকা।\nসিএসএ'র পক্ষ থেকে আরও জানানো হয়েছে, 'অলরাউন্ডারদের মধ্যে জর্জ লিন্ডে বেশ ভালো বোলিং করছে। লিন্ডের পাশাপাশি মহারাজ, শামসিরাও দারুণ বোলিং করছে। মার্করামকে সঙ্গে নিয়ে কলম্বোতে তৃতীয় ম্যাচে ৪০ ওভারে আট উইকেট নিয়ে ১৪২ রান দিয়েছে তারা! বিশেষ করে লিন্ডে কীভাবে জায়গা না পায়?'\nট্যাগ: ফাফ ডু প্লেসি, ক্রিস মরিস, ইমরান তাহির, গ্রায়েম স্মিথ